દુબઇ પાસે આટલા બધા રૂપિયા ક્યાંથી આવ્યા? એવું તે શું કરે છે દુબઇવાળા કે થોડા વર્ષોમાં જ બની ગયા અબજોપતિ. - Amreli Live\nદુબઇ પાસે આટલા બધા રૂપિયા ક્યાંથી આવ્યા? એવું તે શું કરે છે દુબઇવાળા કે થોડા વર્ષોમાં જ બની ગયા અબજોપતિ.\nઆખી દુનિયાના લોકોને પોતાની તરફ આકર્ષતા દુબઈની પ્રગતિ પાછળનું રહસ્ય શું છે? જાણો વિસ્તારથી. દુબઇ કેવી રીતે ગ્લોબલ ડેસ્ટિનેશન, ગ્લોબલ હબ અને દુનિયાનું ત્રીજા નંબરનું પ્રવાસી સ્થળ બની ગયું? દુબઇ આટલું બધું પાવરફુલ કેવી રીતે બની ગયું?\nઆજથી વીસ વર્ષ પહેલાં સૂકું રણ કહેવાતા દુબઇ પાસે કશું જ હતું નહીં. આ દુબઇ પાસે પોતાની ઓળખ ઉભી કરે એવો ખોરાક નથી, એવું પાણી પણ નથી કે સોનાની ખીણો પણ નથી. તો આ દુબઈની એકદમ આટલી બધી પ્રગતિ કેવી રીતે થઈ? કેવી રીતે દુબઇ આખી દુનિયામાં પ્રચલિત થઈ ગયું? આજે અમે તમને આ લેખમાં આ તમામ પ્રશ્નોના જવાબ અને દુબઇની સફળતા વિશે વિસ્તારથી જણાવવા જઈ રહ્યા છીએ.\nદુબઈની પ્રગતિ પાછળ એક ખાસ વ્યક્તિ છે. તે છે હીસ હાઈનેસ શેખ મહોમ્મદ બિન રસીદ અલ મખતુમ. તેઓ દુબઈના પ્રાઈમ મિનિસ્ટર છે અને ઘણા દૂરંદેશી નેતા છે. તેઓ આજથી દસ વર્ષ આગળનું વિચારીને નિર્ણયો લે છે. ઘણા લોકોનું કહેવું છે કે, દુબઇ પાસે પૈસા તેલના કારણે આવ્યા છે. તો એક વાત જણાવી દઈએ કે, દુબઈની કુલ આવકમાં તેલમાંથી મળતી આવક માત્ર એક ટકા જેટલી જ છે.\nહીસ હાઈનેસ શેખ મહોમ્મદ બિન રસીદ અલ મખતુમે તેલમાંથી આવક ઉભી થતી હતી, તેના બદલે હવે પર્યટન સ્થળ ઉભા કરી આવકનો સ્ત્રોત શરૂ કર્યો છે. તેલ આધારિત અર્થતંત્રને તેમણે નાણાકીય અર્થતંત્ર બનાવી દીધું છે. આ નેતાએ નક્કી કરી લીધું છે કે, ક્યાં તો તેઓ માત્ર એકલા જ હશે, ક્યાં તો તેઓ પહેલા નંબરે જ હશે. આ વસ્તુને તેઓએ સાબિત પણ કરી બતાવ્યું છે.\nસૌથી મોટો મોલ છે દુબઈમાં : હા, દુનિયાનો સૌથી મોટો મોલ દુબઇમાં આવેલો છે. જેનું નામ છે દુબઇ મોલ.\nસૌથી ઊંચો ટાવર છે દુબઈમાં : દુનિયાનો સૌથી ઊંચો ટાવર બુર્જ ખલિફા છે. આ ટાવરના નામે 12 જુદા જુદા ગિનિસ બુક ઓફ વર્લ્ડ રેકોર્ડ એવોર્ડ છે.\nદુનિયાની એકમાત્ર સેવન સ્ટાર બેસ્ટ હોટલ છે દુબઈમાં : દુનિયાની સૌથી મોટી સેવન સ્ટાર હોટલ બુર્જ અલ આરબ છે. જ્યાં કોઈ સામાન્ય માણસ પોતાનું બુકીંગ કરાવ્યા વગર પ્રવેશ પણ મેળવી શકે નહીં.\nરણમાં ઉગાડ્યા ફૂલ : દુબઈએ રણ પ્રદેશમાં જુદા જુદા ફૂલોનો દુનિયાનો મોટો બગીચો બનાવ્યો છે. જેનું નામ છે દુબઇ મિરિકલ ગાર્ડન.\nદુનિયાની સૌથી ઊંચી ફાઈવ સ્ટાર હોટલ : દુનિયાની સૌથી ઊંચી ફાઈવ સ્ટાર હોટલ દુબઈમાં આવેલી છે. જેનું નામ છે જે ડબ્લ્યુ મેરીઓટ.\nદુનિયાનું સૌથી મોટું સોનાનું માર્કેટ : દુનિયામાં સૌથી મોટો સોનાના દાગીનાનો મોલ ગોલ્ડ સુખ પણ દુબઈમાં જ આવેલો છે.\nએટલું જ નહીં દુબઇવાળાએ અમેરિકાના ડિઝની લેન્ડને દુબઈમાં તેનાથી મોટું ડિઝની લેન્ડ બનાવવા કહ્યું. પણ ડિઝની લેન્ડવાળાએ તે પ્રસ્તાનો અસ્વીકાર કર્યો. હવે દુબઇ પોતાનું દુબઇ લેન્ડ બનાવી રહ્યું છે, જે અમેરિકાના ડિઝની લેન્ડ કરતા અઢી ઘણુ મોટું છે, જ્યાં રોજના બે લાખ લોકો મુલાકાત માટે આવશે. આ શેખ ખૂબ જ વિનમ્ર સ્વભાવના અને બધા સાથે જોડાઈને આગળ વધનાર લીડર છે. તેમના જ વિચારોના કારણે દુબઇ આજે દુનિયાના લોકોની પ્રથમ પસંદગીનું પર્યટન સ્થળ બની ગયું છે.\nદુબઈની તસ્વીર દુનિયામાં બદલવા માટે હવે શું ફેરફાર કરવા જઈ રહ્યા છે?\nદુબઇને વધુ આગળ લાવવા આ શેખ 2030 સુધીમાં દુબઈમાં 25% ઇમારતો થ્રિ ડી પ્રિન્ટ આધારિત બનાવવા માંગે છે. તેઓ દુબઈમાં 2025 સુધીમાં 25% કાર ડ્રાઇવર લેસ કરવા માંગે છે. દુબઈનું રોડ એન્ડ ટ્રાન્સપોર્ટ વિભાગ પેસેન્જર ડ્રોન બનાવવા જઈ રહ્યું છે, જેમાં 100 કિલો વજન સુધીનો માણસ 150 કિલોમીટર પ્રતિ કલાકની ઝડપથી ડ્રોનમાં બેસીને ઉડીને મુસાફરી કરી શકશે. આ ડ્રોન માટેના ટેસ્ટ પણ થઈ ગયા છે.\nઆ શેખે દુબઇ 10 એક્સ નામનો પ્રોજેક્ટ શરૂ કર્યો છે. આ પ્રોજેક્ટનો હેતુ દુબઈમાં દરેક વસ્તુમાં 10 ગણો વધારો કરવાનો છે. આ માટે તેઓ કામની ઝડપ 10 ગણી વધારવા, કામની ચોકસાઈ 10 ગણી વધારવા તેમજ 10 ગણું મોટું કામ કરવા માટે મહેનત કરી રહ્યા છે. ઝડપી પરિવહન માટે દુબઇ હાયપરલુપ ટ્રેન બનાવવા જઈ રહ્યું છે, જેમાં એક વેક્યુમ ટ્યુબની અંદરથી ટ્રેન પસાર થશે. જેમાં 10,000 મુસાફરો માત્ર 12 મિનિટમાં અબુધાબીથી દુબઇ પહોંચી જશે.\nતેઓ દુબઇના પરિવહનને સુધારવા કેનાલ બનાવવા જઈ રહ્યા છે, મોટા વાઇફાઇ વિસ્તારો વિકસાવી રહ્યા છે, તરતા રેસ્ટોરન્ટ, મરિના બીચ એવું તો ઘણું બધું વિકસાવી રહ્યા છે, જે આપણી કલ્પના બહારની વાત છે. દુબઇ પાસે એક પણ સંસાધનો હતા નહીં. પણ આજે દુબઈએ જાતે જ સંસાધનો ઉભા કર્યા છે.\nદુબઇએ નવો પ્રોજેકટ વિકસાવ્યો “પુલીસિંગ વિથઆઉટ પુલીસ” : દુબઇએ પુલીસિંગ વિથઆઉટ પુલીસ” એટલે કે પોલીસના કામને પોલીસ વગર કરી બતાવ્યું છે. આના માટે તેમણે સ્માર્ટ પોલીસ સ્ટેશન બનાવી દીધા છે. અહીં બધી જ વસ્તુ ઓટોમેટિક કરી દીધી. જેના કારણે હવે ભ્રષ્ટાચાર થઈ શકે નહીં. તેમજે વધારે માણસોને કામ માટે રોકવા પણ નહિ પડે. આ સ્માર્ટ પોલીસ સ્ટેશનમાં આપણે કોઈપણ ફરિયાદ નોંધાવી શકીએ, કોઈપણ ગુનાનો રેકોર્ડ તપાસી શકીએ કે ગુનાની ફરિયાદ પણ નોંધાવી શકીએ.\nદુબઈની પ્રગતિ પાછળનું રહસ્ય :\nદુબઈમાં 200 દેશના નાગરિકો વસવાટ કરે છે. દુબઈના લોકલ એટલે કે શેખ નાગરિકો માત્ર 10% જેટલા જ છે.\nદુબઇ દરેક દેશના હોશિયાર લોકોને રાખીને વિકાસ કરી રહ્યું છે.\nદુનિયાની મોટી મોટી ઇમારતો બનાવવા દુબઇ જુદા જુદા દેશના યુવા વર્ગને કામે રાખે છે. બાંધકામ માટે દુનિયાના ચોથા ભાગના જેસીબી દુબઈમાં કામ કરે છે.\nઆખી દુનિયાના ટેલેન્ટેડ લોકોને આકર્ષિત કરવા માટે તેમણે ટેક્સ ફ્રી અર્થતંત્ર બનાવી દીધું છે. ત્યાં સરકાર એકપણ રૂપિયો ટેક્સ લેતી નથી.\nઆ શેખ ઘણું લાબું વિચારી દુબઈની પ્રગતિ કરી રહ્યા છે. આપણે તેમને કોઈપણ સમસ્યા આપીએ તો તેઓ તે સમસ્યાને શક્યતામાં ફેરવી દે છે.\nદુબઈમાં જમીનની ખોટ હતી તો તેમણે દરિયામાં જાતે ટાપુ બનાવી ઘર બનાવવાના શરૂ કરી દીધા. પામ જુમેરાહ તેનું મોટું ઉદાહરણ છે.\nદુબઈની સરકાર કમાણી શેમાંથી કરે છે?\nદુબઈને પર્યટન સ્થળ બનાવી ત્યાંની સરકાર કમાણી કરે છે.\nતેમજ દુબઈની સરકારે જુદા જુદા દંડ રાખ્યા છે.\nજો તમારી કાર ગંદી હશે તો તેનો દંડ લાગશે.\nજો કોઈ સિગ્નલ તોડશે તો તેના બેન્કમાંથી જાતે જ દંડ કાપી લેવામાં આવશે.\nઆમ દંડની બીકમાં દરેક વ્યક્તિ શિસ્તમાં રહે છે. અને ત્યાં કોઈ ગુના કે અપરાધ થતા નથી.\nઆમ દૂરંદેશી વિચારથી શેખ મહોમ્મદ બિન રસીદ અલ મખતુંમે દુબઈને સુકા રણમાંથી સૌથી વધુ વિકસિત દેશ બનાવી દીધો છે.\nવર્ષ 2021 માં ક્યારે થશે પહેલું ચંદ્ર ગ્રહણ? જાણો આ દરમિયાન શું કરવું જોઈએ અને શું નહીં\nઆ રાશિઓ માટે ખુશીઓ લઈને આવ્યો છે રવિવારનો દિવસ, આર્થિક લાભ થાય, વાંચો દૈનિક રાશિફળ.\nએલચીથી વ્યંજનોને બનાવો વધારે સ્વાદિષ્ટ, આ3ટ્રિક્સનો જરૂર કરો ઉપયોગ.


સેક્સમાં ક્લાઈમેક્સ એટલે કે ઓર્ગેઝમ શું છે ? | Ha Ame Gujarati\nહાથ લગાવવાથી, સ્પર્શ કરવાથી સેક્સ વિશે વિચારવાથી કામવિષયક ઇચ્છા થાય છે, જેથી મગજમાં આવેલા સેક્સના સેન્ટર ઉત્તેજિત થાય છે. તેઓ યોનિમાર્ગમાં સંદેશા મોકલવાની શરૂઆત કરે છે. કામેચ્છા થોડી વધુ પ્રબળ બને એટલે યોનિમાર્ગમાં ચિકાશ ઉત્પન્ન થાય છે અને જ્યારે કામેચ્છા વધુ તીવ્ર બને અને પરાકાષ્ઠા પર પહોંચે ત્યારે સ્ત્રી ઓર્ગેઝમ ચરમસીમાનો અનુભવ પ્રાપ્ત કરે છે. સ્ત્રીઓ ઘણી વાર એક જ વારના જાતીય સંબંધમાં બે-ત્રણ વાર ચરમસીમા અનુભવી શકે છે, કેટલીક વાર તેથી પણ વધારે. પરંતુ પુરુષ માત્ર એક જ વાર ચરમસીમાએ પહોંચી શકે છે.\nપુરુષમાં એક વાર ચરમસીમાએ પહોંચ્યા પછી બીજી વાર ઇન્દ્રિયમાં ઉત્તેજના આવતાં વાર લાગે છે. આ સ્વાભાવિક છે. બાકી ફિલ્મોમાં બતાવે એમ શ્વાસોચ્છ્વાસ વધી જાય, શરીર પરસેવાથી રેબઝેબ થઇ જાય એવું દરેક સ્ત્રી અનુભવે તે જરૂરી નથી. આ ચરમસીમા સમજવી ખૂબ જ કિઠન છે. જેને છીંક અનુભવેલી હોય તે જ સમજી શકે કે છીંક શું છે. દરેક સ્ત્રી જ્યારે ચરમસીમા પર પહોંચે ત્યારે યોનિમાર્ગમાં આંકુચન-સંકુચન થવા જરૂરી નથી, પણ તેને આનંદ-સંતોષની લાગણી અવશ્ય અનુભવાય છે. બાકી આકાશમાંથી તારાઓ ખરતા હોય એવા ભાસ માત્ર પિકચરમાં જ શક્ય હોય છે. ચરમસીમા વખતે સ્ત્રીને પુરુષની જેમ સ્ખલન પણ નથી અનુભવાતું અને જાતીય સંબંધ વખતે દરેક સમયે સ્ત્રી અને પુરુષ સાથે જ ચરમસીમા અનુભવે એ પણ શક્ય નથી. ટૂંકમાં આનંદની ચરમસીમાની અભિવ્યક્તિ એટલે ઓર્ગેઝમ! ‘બસ, હવે વધુ નહીં’ એવી લાગણીનો અહેસાસ એટલે ચરમસીમા.\nવ્યક્તિ ગમે ત્યારે સવારે, બપોરે, સાંજે કે રાતે જાતીય સંબંધ રાખી શકે છે, પરંતુ તેમાં બંનેની સંમતિ હોવી જરૂરી છે કારણ કે સમભોગનો ખરો અર્થ એટલે સરખો ભાગ, સરખો આનંદ. જૂના જમાનામાં લોકોએ રાત્રિનો સમય વધુ પસંદ કર્યો હતો કારણ કે રાત્રે શીતળતા હોય, જે માનસિક શાંતિ આપે તેમ જ રાતે નીરવ શાંતિ હોય એટલે કોઇ ખલેલ ન પડે. પરંતુ વૈજ્ઞાનિક રીતે સવારનો જ સમય ઉત્તમ સમય છે કારણ કે આ સમયે લોહીમાં પુરુષત્વનું પ્રમાણ વધારે હોય છે. જેથી જ તમને આ સમયે ઉત્તેજના પણ વધુ અનુભવાય છે. રાત્રિના આરામ પછી સવારે પતિ-પત્ની બંને વધારે ફ્રેશ હોય છે. જે રીતે જમવામાં આપણને વૈવિધ્ય જોઇએ, તે જ રીતે સેક્સમાં પણ આ જરૂરી છે. એક જ વાતાવરણમાં, એક જ સમયે, એક જ જગ્યાએ, એક જ રીતે જાતીય જીવન માણવાથી લાંબા ગાળે નિરસતા અનુભવાય છે. આમ ના થાય તે માટે પણ ફેરફારો કરવા અનિવાર્ય છે. યાદ રાખવું જોઇએ કે સેક્સને કોઇ નિર્ધારિત સમયની જરૂર નથી. જરૂરત છે માત્ર યોગ્ય સ્વાસ્થ્ય, અનુકૂળ વાતાવરણ અને પરસ્પરની સંમતિની!


જુનાગઢના વાઇલ્ડ લાઇફ સિનેમેટોગ્રાફર - ટીવી જર્નાલીસ્ટ હનીફ ખોખરનો જન્મદિન\nજુનાગઢ તા.૯ : જુનાગઢના વાઇલ્ડ લાઇફ સિનેમેટોગ્રાફર અને ટીવી જર્નાલિસ્ટ હનીફ ખોખરનો આજે જન્મદિવસ છે.\nટેલીવીઝન પત્રકાર હનીફ ખોખર ૧પ વર્ષના હતા. ત્યારે બગસરામાં રહીને ગુજરાત, ભારત, અને વિશ્વના દેશોના રેડિયો સાંભળવાનો શોખ હતો. ત્યારે તેમણે નકકી કર્યુ કે તે સમાચારોની દુનિયા સાથે જોડાશે. તેમનું સપનુ ર૦૦૧માં સાકાર થયુ હતુ. તે ટેલીવીઝન જર્નાલિસ્ટ બની ગયા હતા. આમ તો તેઓ મુળ કુતિયાણાના ખોખર રજવાડા સાથે જોડાયેલા અને તેમનું કુટુંબ જુનાગઢના નવાબ કુટુંબ સાથે જોડાયેલ હતુ. ત્યારે ગીરના જંગલની રખેવાળી કુતિયાણાના ખોખર પરિવારના મોભી બુઢ ખોખર અને ફરીદ ખોખર ફોરેસ્ટ ઓફિસર તરીકે સિંહ અને ગીરના જંગલની જવાબદારીઓ સંભાળતા હતા અને તે વખતે જ સિંહના શિકારને બંધ કરાવવા માટે નવાબ મહાબતખાનજીને જણાવાયું હતુ. તે માત્ર ૧૧ સિંહો જ બચ્યા છે. અને નવાબે ખોખર બંધુઓની સલાહ માનીને સિંહના શીખર ઉપર પ્રતિબંધ મુકયો હતો. હનીફ ખોખરના પિતા રહીમ ખોખર બગસરામાં રોયલ ફેમિલી માટે ફોટોગ્રાફી કરતા હતા.\n૧૯૮૮થી અકિલા અને ફુલછાબ જેવા સૌરાષ્ટ્રના મોટા છાપાઓમાં પ્રેસ ફોટોગ્રાફર તરીકે કામ કર્યુ હતુ.\nવનવિભાગની ઘણી ડોકયુમેન્ટરી ફિલ્મો બનાવી છે. પ૦ જેટલી દેશની અને આંતરરાષ્ટ્રીય સંસ્થાઓ સાથે કામ કર્યુ છે. હજુ પણ થોડી સંસ્થાઓ સાથે કામ કરૂ છે. ડિસ્કવરી અને નેશનલ જિયોગ્રાફિક ટીવી ચેનલ પણ ડોકયુમેન્ટરીમાં તેના ફુટેજનો ઉપયોગ કરે છે.\nઆજે હનીફ ખોખરનો જન્મદિવસ છે ત્યારે તેમના મિત્રો અને શુભેચ્છકો દ્વારા મો.૯૪ર૬૪ પ૭ર૬૪ અભિનંદનની વર્ષા થઇ રહી છે.


PM Modi will inaugurate through an online program at6pm; New entrance and3galleries dedicated to the martyrs | PM મોદીએ વીડિયો કોન્ફરન્સથી અમૃતસરમાં જલિયાંવાલા બાગના નવા કેમ્પસનું ઉદઘાટન કર્યું, કહ્યું- અહીં શહીદોના સપના વસેલા છે - Divya Bhaskar\nPM Modi Will Inaugurate Through An Online Program At6Pm; New Entrance And3Galleries Dedicated To The Martyrs\nનવો જલિયાંવાલા બાગ:PM મોદીએ વીડિયો કોન્ફરન્સથી અમૃતસરમાં જલિયાંવાલા બાગના નવા કેમ્પસનું ઉદઘાટન કર્યું, કહ્યું- અહીં શહીદોના સપના વસેલા છે\nવીડિયો કોન્ફરન્સિંગ મારફતે જલિયાંવાલા બાગના નવા કેમ્પસનું ઉદઘાટન કરતા વડાપ્રધાન નરેન્દ્ર મોદી\nઆ અગાઉ કેટલાક ખેડૂતોએ કૃષિ કાયદાના વિરોધમાં ઉદઘાટન કાર્યક્રમનો વિરોધ કર્યો હતો\nવડાપ્રધાન નરેન્દ્ર મોદીએ શનિવારે અમૃતસરમાં જલિયાંવાલા બાગને નવા સ્વરૂપનું વીડિયો કોન્ફરન્સિંગનું ઉદઘાટન કર્યું છે. PM મોદીએ ભાષણની શરૂઆત કરતા કહ્યું કે પંજાબની વીરભૂમિને જલિયાંવાલા બાગની પવિત્ર માટીને મારા પ્રણામ. નિર્દોષ બાળકો, ભાઈઓ, બહેનો કે જેમને પોતાના સ્વપ્ન જલિયાવાલા બાગની દિવારો પર અંકિત ગોળીયોના નિશાનોમાં મળે છે. આ તમામને આજે આપણે યાદ કરી રહ્યા છીએ.\nજલિયાવાલા બાગ એવી જગ્યા છે કે જેણે સરદાર ઉધમ સિંહ, સરદાર ભગત સિંહ જેવા સ્વાતંત્ર સેનાનીઓને દેશની આઝાદી માટે પ્રાણ ન્યોછાવર કરવા પ્રેરીત કર્યાં. 13 એપ્રિલ 1919ની એ 10 મિનિટ જે આપણી સ્વતંત્રતાની ચિરગાથા બની ગયેલી. તેને લીધે આપણે આઝાદીનો અમૃત મહોત્સવ ઉજવી રહ્યા છીએ.\nનવા જલિયાંવાલા બાગનું ઉદઘાટનનો વિરોધ\nઆ અગાઉ ઐતિહાસિક નવા જલિયાંવાલા બાગનું ઉદઘાટન થાય તે પહેલા જ વિરોધ કરવામાં આવ્યો હતો. કૃષિ કાયદાનો વિરોધ કરી રહેલા ખેડૂતો શનિવારે સવારે જલિયાંવાલા બાગથી થોડે દૂર ઘી બજારની નજીક એકઠા થઈ ગયા હતા અને તેઓએ બગીચા તરફ જતા તમામ રસ્તાઓ બંધ કરી દીધા. ખેડૂતોએ ચેતવણી આપી છે કે આજે યોજાનાર ઉદ્દઘાટન સમારોહમાં કોઈપણ ભાજપના નેતાને આવવા દેવામાં આવશે નહીં. આ તરફ ખેડૂતોના વિરોધનાં સમાચાર મળતા જ પોલીસ સ્થળ પર પહોંચી ગઈ હતી અને ખેડૂતોને સમજાવવા માટેના પ્રયાસ કરી રહી હતી. સુરક્ષાને ધ્યાનમાં લેતા જલિયાંવાલા બાગની બહાર મોટી સંખ્યામાં પોલીસ જવાનો તહેનાત કરવામાં આવ્યા છે.\nવડાપ્રધાન નરેન્દ્ર મોદી કરશે ઉદ્ઘાટન\nવડાપ્રધાન નરેન્દ્ર મોદી વીડિયો કોન્ફરન્સ દ્વારા શનિવારે સાંજે 6:15 કલાકે નવનિર્માણ જલિયાવાલા બાગનું ઉદ્ઘાટન કરશે. જે બાદ આ ઐતિહાસિક સ્થળ જનતાને અર્પણ કરવામાં આવશે. હસતા અને રમતા લોકોથી શણગારેલા જલિયાંવાલા બાગનું પ્રવેશદ્વાર ખાસ કરીને લોકોને આકર્ષિત કરશે. જ્યારે, બગીચામાં આવેલા કુવાની રૂપરેખા પણ બદલવામાં આવી છે. આ ગેલેરીમાં શહીદો સાથે સંબંધિત દસ્તાવેજો રાખવામાં આવ્યા છે.\nકાર્યક્રમની શરૂઆતમાં શહીદોને સલામી આપવામાં આવશે. જેના માટે BSFના જવાનોની ટુકડી તૈયાર કરવામાં આવી છે. એટલું જ નહીં, કાર્યક્રમની શરૂઆતમાં શબ્દ ગાયન પણ થશે. તંબુની અંદર મોટી સ્ક્રીન લગાવવામાં આવી છે. જેના દ્વારા વડાપ્રધાન અને દેશના અન્ય મોટા નેતાઓ કાર્યક્રમમાં જોડાયેલા રહેશે. વડાપ્રધાન શહીદોને શ્રદ્ધાંજલિ આપીને રાષ્ટ્રને સંબોધન કરશે. ઉદ્દઘાટન બાદ લાઇટ એન્ડ સાઉન્ડ પ્રોગ્રામ કરવામાં આવશે. જેમાં જલિયાંવાલા બાગની ઘટનાનું દ્રશ્ય હિન્દી, અંગ્રેજી અને પંજાબીમાં બતાવવામાં આવશે. આ કાર્યક્ર્મ બાદ આ બાગ દેશવાસીઓને અર્પણ કરવાં આવશે.\nઆવું હશે જલિયાંવાલા બાગનું નવું સ્વરૂપ:-\nઆ ગેલેરીને અહીં શહીદ થયેલા લોકોને સમર્પિત કરવામાં આવી છે.\nપ્રવેશદ્વાર- જ્યાંથી અંગ્રેજોની સેના દાખલ થઇ હતી\nહવે જલિયાંવાલા બાગમાં આવતાની સાથે જ પ્રવાસીઓનું ધ્યાન સૌથી પહેલા પ્રવેશદ્વાર તરફ જવાનું છે. આ એ જ સાંકડો રસ્તો છે જ્યાંથી જનરલ ડાયરે સેનાને અંદર જવા માટે કહ્યું હતું. હવે અહીં સુંદર હસતા અને રમતા લોકોને બતાવવામાં આવ્યા છે. આ દરવાજો શહીદોને સમર્પિત છે, જેઓ 13 એપ્રિલ 1919ના રોજ વૈશાખીના દિવસે તેમના પરિવારો સાથે જલિયાંવાલા બાગ પહોંચ્યા હતા.\nશહીદોને સમર્પિત ગેલેરીનું એક દ્રશ્ય.\nશહીદોને સમર્પિત ત્રણ ગેલેરીઓ\nજલિયાવાલા બાગ હત્યાકાંડ અને શહીદોને સમર્પિત ત્રણ ગેલેરીઓ બનાવવામાં આવી છે. આ ગેલેરીમાં શહીદોને લગતા દસ્તાવેજો રાખવામાં આવ્યા છે. જેમાંથી આજની યુવા પેઢી શહીદો પર ગુજારવામાં આવેલા ત્રાસ બાબતે જાણશે. તેઓ શહીદોની બહાદુરીની વાર્તાઓ પણ જોશે અને વાંચશે. બુલેટના ચિહ્ન સાથે ચિહ્નિત ગેલેરી બનાવવામાં આવે છે. આ હત્યાકાંડ બાદ બ્રિટીશ રાજમાં શું-શું થયું અને ડાયરને બ્રિટિશરો દ્વારા કેવી રીતે બચાવવામાં આવ્યો, વગેરે બ્રિટીશ રાજના ક્રૂર કાર્યો વિશે જણાવવામાં આવ્યું છે.\nજલિયાંવાલા બાગ આ રીતે રંગોથી રંગાઈ જશે.\nકુવાનું નવું સ્વરૂપ\nતે સમયે જ્યારે આ ભયંકર હત્યાકાંડ કરવામાં આવ્યો હતો તે સમયે આ કૂવો ખુલ્લો હતો. આ પાર્કનું પ્રથમ ઈન્દિરા ગાંધીના સમયમાં નવીનીકરણ કરવામાં આવ્યું હતું, ત્યારબાદ આ કૂવા પર છત બનાવવામાં આવી હતી. હવે તેની ડિઝાઇનમાં વધુ ફેરફાર કરવામાં આવ્યો છે. કુવાની આસપાસ એક ગેલેરી બનાવવામાં આવી છે અને સલામતી માટે કાચ લગાવવામાં આવ્યા છે, જેથી કૂવાની ઉંડાઈ સુધી જોઈ શકાય.\nજલિયાંવાલા બાગમાં સુરક્ષિત કરવામાં આવેલી દીવાલ.\nસુરક્ષિત કરવામાં આવી છે દિવાલ\nકૂવામાંથી થોડે આગળ જતાં તમને એક દીવાલ દેખાશે. આ તે દિવાલ છે જેના પર ગોળીના નિશાન હજુ પણ છે, જેથી આજની યુવા પેઢી તે સમયે માર્યા ગયેલા લોકોના દર્દ અને પીડાને સમજી શકે. તેને સુરક્ષિત કરવા માટે, દિવાલની આગળ રેલિંગ લગાવવામાં આવી છે, જેથી લોકો તેને જોઈ શકે, પરંતુ તેને સ્પર્શ કરી શકે નહીં.\nશહીદી લાટને પણ આકર્ષક બનાવવામાં આવી છે\nપાર્કની મધ્યમાં બનેલા શહીદી લાટમાં કોઈ ફેરફાર કરવામાં આવ્યો નથી. તેની આસપાસ એટલો સુંદર પાર્ક બનાવવામાં આવ્યો છે કે અહીં બેસીને કલાકો સુધી તેની સુંદરતાની પ્રશંસા કરી શકાય છે. લાટની સામેના ફુવારાઓ પાણીથી ભરાઈ ગયા છે અને પાણી પર તરતા ફૂલો અને પાંદડા રોપવામાં આવ્યા છે. પાર્કમાં ચારે તરફ સુંદર ફૂલો પણ રોપવામાં આવ્યા છે અને નાના બગીચા તૈયાર કરવામાં આવ્યા છે.\nકેન્દ્રીય મંત્રી, જુદા જુદા રાજયોના રાજ્યપાલ અને સાંસદો પણ રહેશે ઉપસ્થિત\nઉદ્દઘાટન કાર્યક્ર્મમાં કેન્દ્રીય સંસ્કૃતિ મંત્રી કિશન રેડ્ડી, કેન્દ્રીય આવાસ અને શહેરી બાબતોના મંત્રી હરદીપ સિંહ પુરી, સાંસ્કૃતિક રાજ્ય મંત્રી, પંજાબ, હરિયાણા, ઉત્તરાખંડ અને હિમાચલ પ્રદેશના રાજ્યપાલ અને મુખ્યમંત્રી, તમામ લોકસભા અને રાજ્યસભાના સાંસદો અને જલિયાંવાલા બાગ નેશનલ મેમોરિયલ ટ્રસ્ટના સભ્યો હાજર રહેશે. કાર્યક્રમ માટે બાગમાં શહીદી લાટની ડાબી બાજુ ટેન્ટ ઉભો કરવામાં આવ્યો છે. જેથી ત્યાં હાજર દરેક વ્યક્તિ ત્યાં બેસીને વડાપ્રધાન મોદીને સાંભળી શકે. જ્યારે, શહીદોને સમર્પિત3ગેલેરીઓ બનાવવામાં આવી છે.


શું તમે પણ આ મોસમમાં મોઢા પર ઓઢીને ધાબળા સાથે સૂઈ જાઓ છો… તો થઈ જાવ સાવધાન… | ગુજરાત ટ્રેન્ડ\nદરેક વ્યક્તિ જુદી જુદી હોય છે અને આપણાં બધાની સુવાની અલગ અલગ ટેવો હોય છે. પરંતુ આપણી પાસે એક વસ્તુ સામાન્ય છે – આપણે પલંગમાં ધાબળા (અથવા તેમાંના વધુ) વડે પોતાને ઢાંકીએ છીએ. ઢાંકી ને સૂવું એ એક સારી વસ્તુ છે,પણ અમુક ભાગો જ શરીર ના ઢાંકવા જોઈએ. પરંતુ ઘણા લોકોને માથા પર ધાબળ સાથે સૂવું ગમે છે. જો તમને પણ તે કરવાની ટેવ હોય, તો આ લેખ તમારે શા માટે બંધ થવું જોઈએ તે તમામ કારણોની સૂચિ આપે છે.\nધાબળો અથવા અન્ય કોઈ પ્રકારનો ઓઢવાના લીધા વિના પથારીમાં તમે ગયા છો ? જવાબ મોટે ભાગે છે – ક્યારેય નહીં.ધાબળા લીધા વિના પથારીમાં જવું વિચિત્ર લાગે છે, જેમ કે તે કોઈ પ્રકારનો અલિખિત નિયમ છે.ધાબળા ફક્ત ઠંડીથી અમને સુરક્ષિત નથી કરતા, તે ઉપચારાત્મક પણ છે. તમારી જાતને હૂંફાળા, અસ્પષ્ટ ધાબળા હેઠળ ટકી રહેવું તણાવ અને અસ્વસ્થતાને સંચાલિત કરવામાં મદદ કરે છે.\nમોટેભાગે, લોકો આ મોસમમાં રજાઇ અથવા ધાબળમાં મોં ઢાંકીને ઉંઘે છે. જો તમે પણ આ કરો છો, તો તે તમારા માટે મુશ્કેલીનું કારણ બની શકે છે. હકીકતમાં, કેટલાક મીડિયા અહેવાલો સંશોધન પર આધારિત હોવાનો દાવો કરે છે કે જો તમે રજાઇ અથવા ધાબળથી તમારા ચહેરાનેઢાંકીને સૂશો, તો તમને માથાનો દુખાવો અને ચક્કર જેવી સમસ્યાઓનો સામનો કરવો પડી શકે છે.નીચે આવી કેટલીક સમસયાઓ નું વર્ણન કરવાંમાં આવ્યું છે.\n1. મગજનું નુકસાન\nઆ મજાક નથી; ઉંઘતી વખતે તમારા માથાને ઢાંકવાથી મગજને નુકસાન થાય છે.\nપુરાવા બતાવે છે કે 23% લોકો જે માથા પર ધાબળો રાખી ને સૂવે છે તેઓ ઉન્માદ વિકસાવે છે. ઉન્માદ એ દૈનિક જીવનમાં દખલ કરવા માટે પૂરતી તીવ્ર માનસિક ક્ષમતાના ઘટાડાને સૂચવે છે. અલ્ઝાઇમરનો રોગ એ ડિમેન્શિયાનો સૌથી સામાન્ય પ્રકાર છે.તમારા માથાને ઢાંકવાથી ડિમેન્શિયા જોખમ ઉભું થાય છે તે તે છે કે તે મોં અને નાકમાં વાયુપ્રવાહને પ્રતિબંધિત કરે છે. તેથી, મગજ યોગ્ય કામગીરી માટે જરૂરી અપૂરતી તાજી હવા મેળવે છે. જ્યારે આ લાંબા સમય સુધી થાય છે, ત્યારે તે એફ્રો ઉલ્લેખિત પરિણામ તરફ દોરી જાય છે.\n2. અસ્પષ્ટ હવા\nજ્યારે તમે સૂઈ જાઓ છો, ત્યારે પણ શરીર અને મગજને હવાની જરૂર હોય છે. જો કે, જ્યારે તમે ડ્યુવેટ અથવા ધાબળા (અથવા તમે જે કાંઈ પણ ઉપયોગ કરો છો) દ્વારા આવરી લો છો, ત્યારે તમે શુધ્ધ અથવા તાજી હવા શ્વાસ લેતા નથી કારણ કે તમે આવરણ હેઠળ ગર્ભાશય જેવા નિવાસ બનાવો છો.કાર્બન ડાયોક્સાઇડનું સ્તર પણ વધારે છે. પરિણામે, તમે ધાબળની નીચે ગંદકી, ધૂળ અને બેક્ટેરિયા શ્વાસ લો છો. મૂળભૂત રીતે, આ મોટે ભાગે નિર્દોષ ટેવ તમારા શ્વાસ માટે ધૂળથી ભરેલો પરપોટો બનાવે છે.\nઅને બદલામાં, કણોથી ભરેલી હવા શ્વાસ લેવી એ તમારી એલર્જીને ઉત્તેજીત કરી શકે છે, જે ઉંઘને વધુ અસ્વસ્થ બનાવે છે. તમે તમારા પલંગના વણાટમાં ફસાયેલા ખતરનાક રસાયણો અને ધૂળને પણ શ્વાસ લો.જો કે, આવી સમસ્યાઓ તમને કેટલી હદે ત્રાસ આપી શકે છે, તે તમારા ઓરડા પર પણ નિર્ભર છે. એવો દાવો કરવામાં આવે છે કે જ્યારે તમે તમારા મોઢા ને ધાબળ અથવા રજાઇથી ઢાંકીને સૂતા હોવ છો, ત્યારે તમને પૂરતો ઓક્સિજન મળી શકતો નથી, જેનાથી તમારું માથું ભારે થઈ શકે છે, અથવા ઉલટી પણ થઈ શકે છે.\nપરંતુ જો તમારી પાસે વેન્ટિલેટર માટે તમારા ઘરમાં વેન્ટિલેટર અથવા બારી છે, તો પછી તમે આવી મુશ્કેલીઓથી બચી શકો છો. પરંતુ આ પછી પણ, તમારા ચહેરાને ઢાંકીને સૂવાથી આળસ, ભારેપણું થઈ શકે છે. ખાસ કરીને જ્યારે તમે રૂમમાં હીટર અથવા બ્લોઅરનો ઉપયોગ કરો છો, તો પછી ખાસ કાળજી લો કે રૂમમાં એર એક્ઝોસ્ટની યોગ્ય વ્યવસ્થા છે.\nશું તમે જાણો છો વાસી રોટલી ખવાના કેટલા ફાયદા છે? વાંચીને તમે પણ વાસી રોટલી ખાવાનું ચાલુ કરી દેશો\nઆજના યુગમાં, દરેક વ્યક્તિને ફક્ત તાજા ખોરાક ખાવાની ટેવ હોય છે અને તે પછી પણ તાજા ખોરાકનો ફાયદો સ્વસ્થને સારું બનાવે છે. તમને શક્તિ આપે છે, જેથી તમે દિવસનું કામ કરી શકશો. . જો લોકોને સવારે ઘરે જમવા માટે રાત ની રોટલી આપવામાં આવે છે, તો લોકો એવું કહે છે કે હું વાસી રોટલી ખાતો […]


જાન્યુઆરી 20, 2011 અંતે 1:35 PM પર પોસ્ટેડ\nહું મારા બ્લોગ પર આંશિક avinashtech.com અનુવાદ મેળવવામાં છું કર્યા પછી હું સુધારી.\nપ્લગઇન છે કે જે પહેલાં દંડ કામ કર્યું હતું. પરંતુ હવે નવી પોસ્ટ્સ મોટા ભાગના પણ જાતે જ મળતો નથી અનુવાદ છે.\nજાન્યુઆરી 20, 2011 અંતે 5:27 PM પર પોસ્ટેડ\nઈમેઈલ માટે Thanx.\nજેમ નિર્દેશ, તે મૂળભૂત jquery સાથે કેશ મુદ્દો હતો. હું સુધારાઈ કે જે w3 કુલ કેશ અંદર. હવે તે મહાન ફરીથી કામ કરે છે.\nજેમ કે ઝડપી પ્રત્યુત્તર માટે ફરીથી Thanx.\nનિક કહે છે\nજાન્યુઆરી 20, 2011 અંતે 11:57 PM પર પોસ્ટેડ\nઅપ બીગ અંગૂઠા! જોવા માટે માં મેટા અનુવાદ હવે inplace છે ખુશી, મોટા એક હું માટે રાહ જોઈ રહ્યું હતું thats.


January 2016 - Devendra Patel\nગ્રેજ્યુએટને જોબ મળતી નથી ત્યારે બીજું વિચારતો થાય છે\nવિશ્વ વિખ્યાત ઓક્સફર્ડ યુનિવર્સિટીના ૯૦૦ વર્ષના ઈતિહાસમાં પહેલી જ વાર એક મહિલા તે યુનિવર્સિટીના વાઈસ ચોન્સેલર બન્યાં છે.\nતેમનું નામ લુઈઝ રિચર્ડસન.\nઈંગ્લેન્ડમાં આવેલી ઓક્સફર્ડ યુનિવર્સિટી અંગ્રેજી ભાષા બોલતા વિશ્વની સૌથી જૂની યુનિવર્સિટી છે. લુઈઝ રિચર્ડસન જાન્યુઆરી મહિનામાં જ તેમનો પદ કાર્યભાર સંભાળી રહ્યા છે. આજે આખું વિશ્વ આતંકવાદના ઓછાયા હેઠળ જીવી રહ્યું છે ત્યારે ખૂબી એ વાતની છે કે લુઈઝ રિચર્ડસન’ટેરર એક્સપર્ટ’ છે. વિશ્વભરમાં ફેલાયેલ આતંકવાદ પર અભ્યાસ કરનાર લુઈઝ આતંકવાદના વિષયના નિષ્ણાત સ્કોલર છે. તેમણે લખેલા અનેક પુસ્તકો પૈકી એક પુસ્તક જેે સૌથી વધુ જાણીતું છે. તેનું શીર્ષક છે : ‘વોટ ટેરરિસ્ટ વોન્ટ : અંડર સ્ટેન્ડિંગ ધી એનિમી, કંટેઈનિંગ ધી થ્રેટ.’\n૫૭ વર્ષની વયના લુઈઝ રિચર્ડસન અનેક પુરસ્કારો પ્રાપ્ત કરી ચૂક્યાં છે.\nલુઈઝ રિચર્ડસનનો જન્મ આયર્લેન્ડમાં થયો હતો. તેમના પિતા પણ આતંકવાદના વિષય પરના રાજનીતિ શાસ્ત્રના નિષ્ણાત હતા. તેમનું બચપણ ટ્રેમોર ખાતે વીત્યું હતું. તેઓ સાત ભાઈ-બહેનો પૈકીના એક હતા. તેમના પિતાનંુ નામ આર્થર અને માતાનું નામ જુલી છે. ડબલીનની ટ્રિનિટી કોલેજ ખાતે અભ્યાસ કરી તેમણે બી.એડ્.ની ડિગ્રી લીધી હતી. ૧૯૮૨માં તેમણે એમ.એ.ની ડિગ્રી લીધી હતી.\n૧૯૭૭માં અમેરિકાની યુનિવર્સિટી ઓફ કેલિફોર્નિયામાં ભણવા માટે તેમને રોટરી સ્કોલરશીપ મળી હતી તે પછી તેમણે સેંટ એન્ડ્રયૂઝ અને હાવર્ડ યુનિવર્સિટી દ્વારા આતંકવાદ પર અભ્યાસ કરી પોલિટિકલ સાયન્સમાં એમ.એ.ની ડિગ્રી અપગ્રેડ કરી હતી. તેમના આ અભ્યાસમાં આંતરરાષ્ટ્રીય સલામતી અને અમેરિકા તથા બીજા દેશોની કમ્પેરેટિવ ફોરેન પોલિસીનો વિષય પણ આવી જતો હતો. ૧૯૮૯માં તેમણે પીએચ.ડી.ની ડિગ્રી પણ હાંસલ કરી હતી.\nઆ સમયગાળા દરમિયાન તેમણે બધા મળીને કુલ આઠ વર્ષ સુધી ભણાવવાનું કામ પણ કર્યું હતું. અમેરિકાના હાવર્ડ યુનિવર્સિટીના બીજા કેટલાયે વહીવટી વિભાગોનું તેમણે નેતૃત્વ કર્યું હતું. અલબત્ત, તેમનું મુખ્ય લક્ષ્ય તો આતંકવાદનો અભ્યાસ જ હતું. ટેરરિસ્ટ મૂવમેન્ટ ઈન ઈન્ટરનેશનલ રિલેશન્સના પરના તેમના અભ્યાસ અને શિક્ષણના કારણે તેમને હાવર્ડ યુનિવર્સિટી તરફથી લેવનસન પ્રાઈઝ મળ્યું હતું. એ જ રીતે અમેરિકન પોલિટિકલ સાયન્સ એસોસિએશન તરફથી શ્રેષ્ઠ શિક્ષણ કાર્ય માટે પણ તેમને ‘એબ્રામસન એવોર્ડ’ એનાયત થયો હતો.\n૨૦૦૯માં યુનિવર્સિટી ઓફ સેંટ એન્ડ્રયુઝમાં પ્રિન્સિપાલ તરીકે તેમની નિમણૂક થઈ હતી.\nઅમેરિકામાં ન્યૂયોર્ક ખાતેના વર્લ્ડ ટ્રેડ સેન્ટર પર નાઈન ઈલેવનના આતંકી હુમલા બાદ તેમણે આતંકવાદ પર વૈજ્ઞાાનિક અભ્યાસ કરી ‘વોટ ટેરરિસ્ટ વોન્ટ’ નામનું પુસ્તક લખ્યું હતું. આ સિવાય તેમણે લખેલાં અન્ય પુસ્તકોમાં ‘વ્હેન એલાઈઝ ડિફટઃ એંગ્લો- અમેરિકન રિલેશન્સ ઈન ધી સુએઝ એન્ડ ફોકલેન્ડ ક્રાઈસીસ’, ‘ધી રૂટ્સ ઓફ ટેરરિઝમ’ અને ‘ડેમોક્રસી એન્ડ કાઉન્ટર ટેરરિઝમ : લેસન ફ્રોમ ધી પાસ્ટ’નો સમાવેશ થાય છે.\n૨૦૦૧થી ૨૦૦૮ દરમિયાન તેમણે ૩૦૦થી વધુ પ્રવચનો ટેરરિઝમ પર આપ્યા. અમેરિકાની સેનેટને પણ તેમણે સંબોધી. ૨૦૦૯માં તેમને ધી ટ્રીનિટી કોલેજ ડબલીન એલ્યુમની એવોર્ડ પ્રાપ્ત થયો. ૨૦૧૦માં તેઓ ફ્ેલો ઓફ ધી રોયલ સોસાયટી ઓફ એડીનબરો તરીકે પસંદગી પામ્યા. ૨૦૧૩માં મોસ્કો સ્ટેટ ઈન્સ્ટિટયૂટ ઓફ ઈન્ટરનેશનલ રિલેશન્સ ડોક્ટરેટની માનદ્ ડિગ્રી આપી.\nહવે તેઓ ઈંગ્લેન્ડની ખ્યાતનામ ઓક્સફર્ડ યુનિવર્સિટીના વાઈસ ચાન્સેલર બન્યાં છે.\nતેઓ કહે છે : અમેરિકામાં જ્યારે નાઈલ ઈલેવનનો આતંકવાદી હુમલો થયો ત્યારે અમેરિકનોએ વધુ પડતી તીવ્ર પ્રતિક્રિયા આપી હતી. તેનું એક કારણ એ હતું કે આ પ્રકારના હિંસક કટ્ટરતાનો તેમને પહેલો અનુભવ હતો. અલકાયદાના ચાર ઉતારુઓએ અમેરિકન ઉતારુ વિમાનોના અપહરણ કરી વર્લ્ડ ટ્રેડ સેન્ટર સાથે અથડાઈ ૩,૦૦૦ લોકોનાં મોત નીપજાવ્યા હતા. તેની સામે આવા હુમલા વખતે બ્રિટિશરો આયરીશ આતંકવાદનો સામનો કરતી વખતે વધુ સ્થિતિ સ્થાપક- લચક વૃત્તિવાળા રહ્યા છે. આતંકવાદની ઘટનાઓ મનોવૈજ્ઞાાનિક પ્રતિક્રિયાઓે વધુ ઉત્પન્ન કરે છે. આતંકવાદની ઘટનાઓ આવી સાયકોલોજિકલ ઈમ્પેક્ટ ઊભી કરવા માટે જ થાય છે.\nતેઓ કહે છે : ‘કોમ્બાટિંગ સાયકોલોજિકલ ઈમ્પેક્ટ ઓફ ટેરર ઈઝ ધી બેસ્ટ કાઉન્ટર મેજર’. યુનિવર્સિટીઓ અને કટ્ટરવાદ વચ્ચે કોઈ સીધી કડી હોવાની વાતનો તેમણે ઈન્કાર કરે છે પણ સાથે સાથે તેઓ એમ પણ કહે છે કે હિંસક કટ્ટરવાદીઓ મોટે ભાગે યુવાનો જ વધુ હોય છે. એમાંયે યુવતીઓ કરતાં યુવકો વધુ અને ક્યારેક તેઓ યુનિવર્સિટીઓમાં ભેગા થાય છે. એક ગ્રેજ્યુએટને જોબ નથી મળતી ત્યારે તે બીજું વિચારતો થાય છે. આજના સમયમાં કટ્ટરવાદને નાથવા યુનિવર્સિટીઓ મહત્ત્વપૂર્ણ રોલ ભજવી શકે છે. યુનિવર્સિટીઓ તેમના વિદ્યાર્થીઓને આતંકવાદ અને તેથી પેદા થતી સમસ્યાઓ અંગે યોગ્ય જ્ઞાાન આપી શકે. ઉદ્દામવાદને નષ્ટ કરવા માટે શિક્ષણ જ શ્રેષ્ઠ એન્ટીડોટ- ઉપાય છે.\nશ્રીમતી લુઈઝ રિચર્ડસનની વાત સાચી છે. પાકિસ્તાનમાં રહેલા જૈશ-એ- મોહંમદ જેવા આતંકવાદી સંગઠનો અશિક્ષિત અને ગરીબ યુવાનોને ગુમરાહ કરી સ્યૂસાઈડ બોમ્બર બનાવી ભારતમાં ધકેલી દે છે. આ યુવાનોને શિક્ષણ અને જોબ મળી હોત તો તેઓ આતંકવાદી બનવાનું પસંદ ના કરત.\nજે ઓક્સફર્ડ યુનિવર્સિટીમાં લુઈસ રિચર્ડસન વાઈસ ચાન્સેલર તરીકે નીમાયા છે. તેના ચાન્સેલર ક્રીસ પેટન છે. તેઓ કહે છેઃ પ્રો. રિચર્ડસન અમારી યુનિવર્સિટીના વાઈસ ચાન્સેલર તરીકે આવી રહ્યા છે. તેનો અમને આનંદ છે. ઓક્સફર્ડએ વિશ્વની મહાન યુનિવર્સિટીઓ પૈકીની એક છે. શ્રીમતી રિચર્ડસનની ખ્યાતિ બંને પાર છે.શ્રીમતી રિચર્ડસન કહે છેઃ ઓક્સફર્ડ યુનિવર્સિટી દેશભરની યુનિવર્સિટીઓમાં શિક્ષણ અને સંશોધનની બાબતમાં ટોચના સ્થાને હોય તે મારી અગ્રતા હશે. હું ખાતરી આપું છે કે દરેક યુવાન માટે ઓક્સફર્ડ યુનિવર્સિટી એક લોહચુંબક સાબિત થશે, પછી તેઓ અહીં ભણવા માટે ક્યાંયથી પણ આવતા હોય. દરેક ટેલેન્ટેડ વ્યક્તિ દરેક મહત્ત્વાકાંક્ષી વ્યક્તિ ભણાવવા અને સંશોધન માટે ઓક્સફર્ડ આવે તેવું અમે ઈચ્છીએ છીએ.’\n-આવી છે વિશ્વની ૯૦૦ વર્ષ જૂની ઓક્સફર્ડ યુનિવર્સિટીના નવા વાઈસ ચાન્સેલરની વાત.


અમદાવાદના શાહપુરમાં પત્નીએ દહેજની અદાવત,આ પતિ વિરુદ્ધ ફરિયાદ નોંધાવતા પોલીસે ઢોરમાર માર્યો\nઅમદાવાદ:શાહપુરમાં રહેતા યુવક સામે તેની પત્નીએ શાહપુર પોલીસ સ્ટેશનમાં દહેજની ફરિયાદ નોંધાવતા પોલીસે યુવકને પોલીસ સ્ટેશન બોલાવીને ઢોરમાર માર્યો હતો. જેમાં યુવકના બન્ને હાથમાં ફ્રેકચર થયું હતું. તે સિવાય પી.એસ.આઈ।એ ૫૦ હજારની માંગણી કરતા યુવકે પોલીસ કમિશનરને અરજી કરીને તપાસની માંગણી કરી છે.\nઆ બનાવની વિગત મુજબ શાહપુરમાં અવનીપાર્ક સોસાયટીમાં રહેતા રાહુલ કોન્ટ્રાક્ટરનાં ૨૨૦૯-૨૦૧૦ની સાલમાં લગ્ન થયા હતા. જેમાં તેમને એક દિકરી છે. પત્નીને અન્ય યુવક સાથે સંબંધ હોવાની સંકા જતા તેણે પત્નીને સમજાવવાનો પ્રયાસ કર્યો હતો. જોકે પત્ની તેના પિયર ચાલી ગઈ હોવાનું યુવકે પોલીસ કમિશનરને કરેલી અરજીમાં જણાવ્યું છે.બીજીતરફ પત્નીએ પતિ સામે દહેજની ફરિયાદ નોંધાવી હતી. દરમિયાન પત્નીના નામે ખોલાવેલા ખાતામાંથી પત્ની નાણાનો દુરૃપયોગ ન કરે તે માટે નામાં ઉપાડી લીધા હતા.\nઇફકોના ડિરેકટર તરીકે જયેશભાઇ રાદડિયાની વરણી access_time 3:46 pm IST


વડોદરાનો હત્યારો વિદ્યાર્થી મોડીરાતે વલસાડમાં ઝડપાયો, આજે હકિકત ઉપરથી પડદો ઉંચકાશે - Sandesh\nJune 23, 2018 | 9:23 am IST\nભારતી સ્કુલના ટોયલેટમાં ધો.૯ના વિદ્યાર્થીની હત્યા કરીને ફરાર થઈ ગયેલો વિદ્યાર્થી મોડીરાતે વલસાડમાં પકડાયો હોવાનું જાણવા મળ્યુ છે. આવતીકાલે સવાર સુધીમાં આરોપીને વિદ્યાર્થીને વડોદરા લઈ આવવામાં આવે તેવી શકયતા છે. કાયદાના સંઘર્ષમાં આવેલા ધો.૧૦માં ભણતા વિદ્યાર્થી આરોપીને વડોદરા ખાતે લવાયા બાદ હત્યાનું સાચુ કારણ અને ખુન કરવા માટે મદદગારી કરનારા બીજા વિદ્યાર્થીઓના નામો ઉપરથી આજે પડદો ઉંચકાશે.\nફોરેન્સીક સાયન્સ લેબના નિષ્ણાંતના અભિપ્રાય પ્રમાણે એક કરતાં વધુ હુમલાખોરોએ હત્યાની ઘટનાને અંજામ આપ્યો છે. એક સાથે ઉપરા છાપરી ૩૦ જેટલા ઘા ઝીંકવા તે એક વિદ્યાર્થીનું કામ નથી. હવે પ્રશ્ન એ છે કે, હત્યા માટે બીજા કેટલા વિદ્યાર્થીઓ જોડાયા હતા અને એવુ તો શું કારણ હતુ કે આટલા ઝનૂન પૂર્વક ઘા ઝીંકીને બેરહેમી પૂર્વક હત્યા કરવામાં આવી છે. જો કે ગણતરીના કલાકોમાં હત્યાનો ભેદ ઉકેલાઈ જશે.\nહાલના તબક્કે એટલો તર્ક છે કે, મરનાર વિદ્યાર્થી અને હુમલાખોર વિદ્યાર્થી બંન્ને એક જ વિસ્તારમાં રહે છે. હુમલાખોર વિદ્યાર્થી છેલ્લા એક વર્ષથી ભારતી સ્કુલમાં ભણે છે જયારે દેવનો શુક્રવારે સ્કુલમાં ૩જો દિવસ હતો. સ્કુલમાં કોઈ અણ બનાવ બન્યો હોય તેવી શકયતા નહિ બરાબર છે પરંતુ આ અદાવત તેના ઘર અને આસપાસને લગતી હોઈ શકે છે. જેનો ટૂંકા સમયગાળામાં ભેદ ઉકેલાઈ જશે.\nહત્યા કરતી વખતે મદદગારીમાં બે વિદ્યાર્થીઓ સામેલ હોવાની આશંકા\nહત્યાના કાવતરામાં બીજા બે વિદ્યાર્થીઓની સંડોવણી નીકળે તેવી શકયતા જોવાઈ રહી છે. તેની પાછળ પોલીસનો એવો તર્ક છે કે, હત્યા આવેશમાં આવીને થઈ નથી હત્યા કરવા માટે વિદ્યાર્થી આરોપી સ્કુલ બેગમાં હથિયારો સાથે લઈ આવ્યો હતો. દેવ બચે જ નહીં તેની પુરી તૈયારી સાથે ધો.૧૦નો વિદ્યાથી સ્કુલે આવ્યો હતો. આ કાવતરામાં અને હત્યયા કરતી વખતે દેવને પકડી રાખવામાં બીજા બે વિદ્યાર્થીઓ સામેલ હોય તેવી પોલીસને આશંકા છે.\nદહેગામમાં અસામાજિક તત્વોનો આતંક, સ્કૂલમાં ફેંક્યો મિર્ચી બોમ્બ\nવિદ્યાર્થીની ક્રુર હત્યામાં ચોંકાવનારો ખુલાસો, પિતા જ સગીર આરોપીને વલસાડ મૂકી આવ્યા હતા\n‘ભાઇને મારી કિડની આપી તેને બચાવી લેજો’ અંતિમ ચિઠ્ઠીમાં લખેલા શબ્દો વાંચી હૃદય રડી ઉડશે


Surat Gujarat teenager pregnant physically abuse for marriage sister husband – News18 Gujarati\nસુરત: બનેવીએ વારંવાર દુષ્કર્મ આચરીને 13 વર્ષની સાળીને બનાવી દીધી ગર્ભવતી\nફેબ્રુઆરી મહિનામાં કિશોરીનું પેટ મોટું દેખાતા પરિવારે તેને આ બાબતે પુછતા કહ્યું કે, તેની માસીયાઈ બહેનના પતિએ લગ્ન કરવાની લાલચ આપી શરીર સંબંધ બાંધ્યો હતો.\nસુરતના (Surat) લીબાયત વિસ્તારમાં રહેતી એક 13 વર્ષની કિશોરીને (teenager) લગ્નની (Marriage) લાલચ આપીને તેના જ બનેવી દ્વારા તેની સાથે શારીરિક સબધ બાંધી આ કિશોરીને ગર્ભવતી બનાવી હતી. જે બાદ તેણે કિશોરીનો ગર્ભપાત (miscarriage) પણ કરાવી દીધો હતો. કિશોરીનું પેટ મોટું થઇ જતા પરિવારે તેને પૂછ્યું હતું કે શું થયું ત્યારે કિશોરીએ પોતાની સાથે બનેલી દુસ્કર્મની ઘટના અંગે જાણ કરી હતી. જે બાદ પરિવારે આ અંગે લિંબાયત પોલીસ સ્ટેશનમાં ફરિયાદ નોંધાવી છે.\nઆ અંગે મળતી માહિતી પ્રમાણે, સુરતના લીબાયતમાં ર્પરિવાર સાથે રહેતી 13 વર્ષની કિશોરી પર તેની જ માસીયાઈ બહેનના નરાધમ પતિએ બળાત્કાર ગુજારી ગર્ભવતી બનાવી દીધી હતી. ફેબ્રુઆરી મહિનામાં કિશોરીનું પેટ મોટું દેખાતા પરિવારે તેને આ બાબતે પુછતા કહ્યું કે, તેની માસીયાઈ બહેનના પતિએ લગ્ન કરવાની લાલચ આપી શરીર સંબંધ બાંધ્યો હતો. તેની સાથે એકવાર નહીં પરંતુ અનેક વખત શારીરિક સંબંધ બાંધીને તેને ગર્ભવતી બનાવી દીધી હતી. તે બાદ કિશોરીના પરિવારે ફરિયાદ નોધાવી ન હતી.\nપરંતુ છેલ્લા કેટલાક સમયથી તે નરાધમ ઘરે આવીને પરિવાર સાથે ઝઘડો કરીને કિશોરી સાથે લગ્ન કરવાનું દબાણ કરતો હતો. જેથી આ પરિવારે લિબાયત પોલીસ સ્ટેશનમાં આ અંગેની ફરિયાદ નોંધાવી છે. લિંબાયત પોલીસ સ્ટેશનમાં નરાધમ સામે બળાત્કાર, પોક્સો અને ગેરકાયદેસર ગર્ભપાત સહિતની કલમો હેઠળ ફરિયાદ નોંધવામાં આવી છે.\nથોડા દિવસ પહેલા પણ આવી ઘટના સામે આવી હતી\nસુરતના કતારગામ વિસ્તારમાં સોશિયલ મીડિયા થકી મિત્રતા બનાવી એક 15 વર્ષીય કિશોરી પર યુવકે દુષ્કર્મ આચર્યું હતું. સુરતના કતારગામ વિસ્તારમાં રહેતી 15 વર્ષીય કિશોરી સાથે સોશિયલ મીડિયાના માધ્યમ થકી યશ વિજયભાઈ કડિયા નામના યુવકે મિત્રતા કેળવી હતી અને બાદમાં તેની સાથે અવાર નવાર વાતચીત કરતો હતો. બાદમાં કિશોરીને વિશ્વાસમાં લઈને પ્રેમભરી વાતો કરી તેને તેના મિત્રના ઘરે લઇ ગયો હતો. જ્યાં તેણે કિશોરી પર દુષ્કર્મ આચર્યું હતું. સમગ્ર મામલે દુષ્કર્મનો ભોગ બનેલી કિશોરીએ કોઈને પણ જાણ ન કરી હતી.\nજોકે, કિશોરી ગર્ભવતી થતા ભાંડો ફૂટી ગયો હતો. કિશોરીને પેટમાં દુખાવો થતા તેને હોસ્પિટલ ખસેડવામાં આવી હતી. જ્યાં તેને બે માસનો ગર્ભ હોવાનું બહાર આવ્યું હતું. આ મામલે પરિવારજનોએ પૂછતા કિશોરીએ સમગ્ર હકિકત જણાવી હતી. જેથી પરિવારે સમગ્ર મામલે કતારગામ પોલીસ મથકમાં ફરિયાદ નોંધાવી હતી.\nFirst published: March 08, 2021, 09:24 IST\nTags: Minor, Pregnant, Teenager, ગુજરાત, છોકરી, સુરત


હિંમતનગર સબ જેલમાં ૧૭૦ પૈકી ૪૮ કેદીઓને આંખની તકલીફ - Western Times News\nહિંમતનગર સબ જેલમાં ૧૭૦ પૈકી ૪૮ કેદીઓને આંખની તકલીફ\nભારત સ્કાઉટ ગાઈડ સંઘ ખાતે રોટરી કલબ હિંમતનગર દ્વારા નેત્ર ચિકિત્સા કેમ્પનું આયોજન કરાયું\nભિલોડા, હિંમતનગર સબજેલમાં રોટરી કલબ અને ભારત સ્કાઉટ ગાઈડના સંયુકત ઉપક્રમે જેલના કેદીઓની આંખોની તપાસ અને સારવારનો નિઃશુલ્ક કેમ્પ કરવામાં આવ્યો હતો.\nત્રણ ગ્રુપમાં કેદીઓની આંખોની તપાસ કરી હતી. દરેક ગ્રુપ આશરે પ૦ થી ૬૦ નું હતું. ૧૭૦ દર્દીઓની આંખોની તપાસ કરી જેમાં ઘણા દર્દીઓ એવા હતા કે જેમને આંખોના નંબરની ખબર આજે પડી હતી.\n૧૭૦ કેદીઓમાંથી ૪૮ કેદીઓ એવા ડિટેકટ થયા કે જેમને આંખોની તકલીફ થતી, આંખોના નંબર હતા. અમુકને આંખો પર ઝારી બાજી ગઈ હતી. આંખોની અંદર ઈન્ફેકશન વાળા દર્દી હતા. આ પ્રસંગે ચીફ કમિશનર અતુલભાઈ દિક્ષિતે જણાવ્યું કે અમને તમારી સારવાર અને સેવા કરવાનો ખૂબ જ આનંદ થાય છે.\nમુખ્ય મહેમાન તરીકે પધારેલ સાબરકાંઠા જિલ્લા શિક્ષણ સમિતિના ચેરમેન રમીલાબેન પટેલે જણાવ્યું કે જેલમાં રહીને સુધારાત્મક કાર્યો દ્વારા દેશના સારા નાગરિક બનવા માટે જણાવ્યું હતું.\nહિંમતનગર રોટરી કલબના પ્રમુખ પ્રશાંતભાઈ વ્યાસે જેલના કેદીઓ માટે મેડીકલ કેમ્પ અને અન્ય કોઈ જરૂરિયાત હય તો તે પૂર્ણ કરવા માટે બાંહેધરી આપી હતી. સબ જેલ અધિક્ષક ચાવડા તથા દેસાઈ દ્વારા આયોજન કરવામાં આવ્યું હતું.\nજી.એમ.ઈ. આર.એસ.ના આંખના નેત્ર આસિસ્ટન્ટ ડોકટર હરેશભાઈ પટેલે આંખોની તપાસ અને સારવાર કરી હતી. આ પ્રસંગે ગાઈડ કમિશનર ડો. ભારતીબેન ચૌધરી, ગાઈડ કેપ્ટન સોનલબેન ડામોર હાજર રહ્યા હતા.\nPrevious ‘ગામડાંનો સામાન્ય વ્યક્તિ શાહુકારોની ચુંગાલમાંથી મુક્ત થયો’\nNext મહેશ્વરી સમાજના સ્થાપના દિવસે વિવિધ કાર્યક્રમો યોજાયા


Even after spending billions of dollars on the project, China is now seeking help from Pakistan's political parties | અબજો ડોલર ખર્ચ કર્યા બાદ પણ પ્રોજેક્ટ બંધ, હવે પાકિસ્તાનની રાજકીય પાર્ટીઓ પાસેથી મદદ માગી રહ્યું છે ચીન - Divya Bhaskar\nEven After Spending Billions Of Dollars On The Project, China Is Now Seeking Help From Pakistan's Political Parties\nCPECમાં ફસાયું ડ્રેગન:અબજો ડોલર ખર્ચ કર્યા બાદ પણ પ્રોજેક્ટ બંધ, હવે પાકિસ્તાનની રાજકીય પાર્ટીઓ પાસેથી મદદ માગી રહ્યું છે ચીન\nઈસ્લામાબાદ/બેઈજિંગ3 મહિનો પહેલા\nપાકિસ્તાની મીડિયાના અનેક રિપોર્ટમાં દાવો કરવામાં આવે છે કે ચાઈના-પાકિસ્તાન ઈકોનોમિક કોરિડોર (CPEC)નું કામ ઘણાં મહિનાઓથી બંધ છે. તેના સૌથી મોટા પ્રોજેક્ટ (મેન લાઈન 1) અંગે તો ચીને જ સ્પષ્ટ કરી દીધું છે કે તેઓ પાકિસ્તાનને9અબજ ડોલરની લોન નહીં આપે. પરંતુ ચીનની મુશ્કેલી એ છે કે આ પ્રોજેક્ટમાં તેના પહેલેથી જ અબજો ડોલર ફસાયેલા છે. CPECની તમામ શરતો ગુપ્ત છે. તેથી તે વાત ક્યારેય સામે નથી આવી કે ચીને કેટલો ખર્ચ કર્યો છે અને પાકિસ્તાનને તેને કયા વ્યાજ દર કેટલી લોન આપી છે.\nહવે ચીનને લાગવા લાગ્યું છે કે તેને CPECને લઈને ભૂલ કરી છે. તેથી પાકિસ્તાનમાં ચીનના રાજદૂત રાજકીય પાર્ટીઓની મદદ માગી છે, કે જેથી આ પ્રોજેક્ટમાં કામ આગળ વધી શકે. CPECના ચેરમેન આસિમ સલીમ બાજવાના પૂર્વ આર્મી ચીફ છે અને તેના પર ભ્રષ્ટાચારના ઘણાં જ ગંભીર આરોપ છે.\nપાકિસ્તાનમાં ચીનના એમ્બેસેડર નોંગ રોંગે શુક્રવારે એક વેબિનારમાં ભાગ લીધો. જેનું નામ હતું- સેલિબ્રિટિંગ 100 યર્સ ઓફ કોમ્યુનિસ્ટ પાર્ટી ઓફ ચાઈના. જેમાં તેઓએ ઈશારામાં કેટલીક ગંભીર વાત કરી. રોંગે કહ્યું- અમે પાકિસ્તાનની સાથે કામ કરવા માગીએ છીએ. બેઈજિંગ ઈચ્છે છે કે પાકિસ્તાનની પોલિટિકલ પાર્ટીઝ CPECનું સમર્થન કરે, જેમાં મદદ કરે અને નવું પાકિસ્તાન બનાવવાની દિશામાં કામ કરે. રોંગ આ વાત ત્યારે કરી રહ્યાં છે, જ્યારે ચીન આ પ્રોજેક્ટ પર અબજો ડોલરનો ખર્ચ કરી ચુક્યું છે અને ઈમરાન સરકાર આ પ્રોજેક્ટનું કામ ફરીથી શરૂ નથી કરી શકતી.\nગત મહિને પાકિસ્તાનની સંસદે CPEC સાથે જોડાયેલા એક મહત્વનું બિલ પાસ કર્યું હતું. પરંતુ વિપક્ષે તેનો જોરદાર વિરોધ કર્યો હતો. વિપક્ષનું કહેવું છે કે સરકાર આ મામલા સાથે જોડાયેલા તમામ દસ્તાવેજ સંસદની મદદથી દેશની સામે રાખે. ઈમરાન સરકાર તેના માટે તૈયાર નથી. વિપક્ષનો આરોપ છે કે આ પ્રોજેક્ટથી પાકિસ્તાનને કોઈ ફાયદો નહીં થાય, જ્યારે ચીન કરોડો ડોલર કમાશે અને તેના અધિકારો પર કાયદો પણ લાગુ નહીં થાય. ન્યૂઝ એજન્સી મુજબ ચીન ઈચ્છે છે કે ઈમરાન સરકારની બદલે સેના CPECને સંભાળે. જેનું સૌથી મોટું કારણ છે કે ઈમરાન સરકાર આ પ્રોજેક્ટ પર9મહિનાથી આગળ વધી નથી શકી.\nપાકિસ્તાનથી રિપોર્ટ: જેમ જેમ સેનામાં રેન્ક વધી, તેમ તેમ બાજવાનો બિઝનેસ વધ્યો; ભ્રષ્ટાચારનો આરોપ, પરંતુ ચીનના ભયથી બાજવાને હટાવવાથી ડરે છે પાકિસ્તાન\nચીને UNમાં કાશ્મીર મુદ્દો ઉઠાવ્યો તો ભારતે વિરોધ નોંધાવી કહ્યું- POKમાં ગેરકાયદે CPEC તાત્કાલિક બંધ કરો


ફિરોઝાબાદમાં ડેન્ગ્યુનો નવો D2 સ્ટ્રેન જોવા મળતા હાહાકાર\nયુપીમાં હાહાકાર : ડેન્ગ્યુના તાવની સાથે દર્દીમાં લોહીમાં જોવા મળ્યો નવો વાયરસ\nનવી દિલ્હી તા. ૧૦ : યૂપીના ફિરોઝબાદ, મથુરા અને આગ્રામાં જે પણ મોત થઈ રહ્યા છે તે ડેન્ગ્યૂના કારણે થઈ રહ્યા છે. અહીંથી ICMR દ્વારા જે સેમ્પલ લેવાયા તેમાં D2 સ્ટ્રેન જોવા મળ્યો છે જે ખતરનાક સાબિત થઈ શકે છે.\nICMRના મહાનિર્દેશક ડો. બલરામ ભાર્ગવે કહ્યું કે યૂપીના ફિરોઝાબાદમાં અનેક જિલ્લામાં ડેન્ગ્યૂના તાવની માહિતિ મળી રહી છે આ માટે D2 સ્ટ્રેનકારણ માનવામાં આવી રહ્યો છે. સ્વાસ્થ્ય અને કલ્યાણ મંત્રાલય દ્વારા એક નિવેદનમાં કહેવાયું છે કે યૂપીના ફિરોઝાબાદમાં તાવના સેમ્પલની તપાસમાં આ સ્ટ્રેન સામે આવ્યો છે.\nડો. ભાર્ગવે કહ્યું કે યૂપીનાફિરોઝાબાદઅને મથુરા અને આગ્રામાં પણ મોત થયા છે તેના માટેડેન્ગ્યૂકારણ રૂપ છે. તેઓએ કહ્યું કે આ જિલ્લામાં આઈસીએમઆર દ્વારા જે સેમ્પલ લેવાયા હતા તેમાં D2 સ્ટ્રેનજોવા મળ્યો છે અને તે લોહીના વહેવાનું કારણ બની શકે છે, આ સાથે તે ઘાતક પણ બની શકે છે. આ સમયે ભાર્ગવે યૂપીની જનતાને મચ્છરોથી સાવધાન રહેવાની સલાહ આપી છે. તેઓએ કહ્યું કે મચ્છરની શકયતા વાળી જગ્યા પર અને લાંબા સમય સુધી પાણી જમા રહેતું હોય ત્યાં જવાથી બચવું. આ સાથે સાફ સફાઈનું ધ્યાન રાખવું.\nજાણકારોના આધારે ડેન્ગ્યૂનો D2 સ્ટ્રેનસૌથીખતરનાકમાનવામાં આવે છે. તેનાથી સંક્રમણમાં દર્દીના શરીર પર ૩-૫ દિવસમાં લાલ ચકામા પડે છે. સાથે શરીરમાં બ્લડના પ્લેટલેટ્સ પણ ઝડપથઈ ઘટવા લાગે છે. જાણકારોનું કહેવું છે કે ડેન્ગ્યૂમાં લોહી વહેવાની સાથેતાવઅને શોક સિન્ડ્રોમ જોવા મળે છે જે મૃત્યુનું કારણ પણ બની શકે છે.\nડેન્ગ્યૂના મચ્છર એકત્રિત પાણીમાં જન્મે છે જેમકે કૂલર, પાણીની ટાંકી, પક્ષીના પાણીના વાસણ, ફ્રિઝની ટ્રે, નારિયેળની ખોળ વગેરેમાં.\nએડીઝ મચ્છર ડેન્ગ્યૂની બીમારી ફેલાવે છે આ વધારે ઉંચાઈ સુધી ઉડી શકતા નથી. ડેન્ગ્યૂના મચ્છર દિવસે કરડે છે. ડેન્ગ્યૂએક પ્રકારના વાયરસના કારણે થાય છે. આ બીમારી વરસાદમાં વધારે રહે છે.\nડેન્ગ્યૂના લક્ષણ માંસપેશીમાં સાંધાનું દર્દ, અચાનકતાવઆવવો અને ગંભીર સ્થિતિમાં શરીરમાંથી લોહી વહેવાની સાથે પગ અને હાથ તથા મોઢા પર લાલ દાણા આવવાની સાથે આંખમાં બળતરાને જન્માવે છે. સખત માથાના દુઃખાવવાની સાથે ઉલ્ટીઓ પણ થાય છે.\nઉલ્લેખનીય છે કે લગભગ ૧૫ દિવસથી ફિરોઝાબાદમાં વાયરલતાવપણ ઝડપથી વધી રહ્યો છે અને સાથે ડેન્ગ્યૂના કેસ સતત વધી રહ્યા છે. છેલ્લા એક અઠવાડિયામાં ડેન્ગ્યૂનો પ્રકોપ જનપદના શહેરથી લઈને ગ્રામીણ વિસ્તારોમાં ફેલાયો છે.


planet transit in august 2021 dates and effects astrology\nJuly 28, 2021 | 2:31 pm IST\nઓગસ્ટ 2021ના મહિનામાં ત્રણ ગ્રહો તેમનું રાશિ પરિવર્તન કરશે. આ ત્રણ ગ્રહોમાં બુધ, સૂર્ય અને શુક્ર ગ્રહો શામેલ છે. આમાં બુધ ગ્રહ ઓગસ્ટ મહિનામાં બે વાર તેની રાશિમાં ફેરફાર કરશે. મહિનાની શરૂઆતમાં, પ્રથમ બુધ સૂર્ય ગ્રહ રાશિ સિંહમાં પ્રવેશ કરશે.\nઆ મહિનામાં, બુધ તેની ઉચ્ચ રાશિ કન્યા રાશિમાં પ્રવેશ કરશે. આ ત્રણેય ગ્રહોની રાશિ પરિવર્તન એ તમામ રાશિના જાતકો પર શુભ અને અશુભ હોઈ શકે છે. સૂર્ય ભગવાન આ મહિને તેના ઉચ્ચ રાશિ સિંહમાં ગોચર કરશે, જ્યારે શુક્ર કન્યા રાશિમાં સંક્રમણ કરશે. સંક્રાંતિના નામે સૂર્ય ભગવાનની રાશિ પરિવર્તન જાણીતુ છે. એટલે કે ઓગસ્ટ મહિનામાં સિંહ સંક્રાંતિ 17 મીએ ઉજવવામાં આવશે. જ્યોતિષ શાસ્ત્ર અનુસાર ગ્રહોની ગતિની અસર વ્યક્તિના જીવન ઉપર પડે છે\nબુધ ગ્રહનું સિંહ રાશિમાં ગોચર\nબુધ ગ્રહનું પ્રથમ સંક્રમણ ઓગસ્ટ મહિનામાં થવાનું છે. બુધ દેવ આ મહિનાની 09 મી તારીખે મોડી રાત્રે 01: 23 વાગ્યે કર્કથી સિંહ રાશિમાં સંક્રમિત થશે. 26 ઓગસ્ટ 2021 ના રોજ સવારે 11.08 સુધી બુધ આ રાશિમાં રહેશે.સિંહ રાશિમાં બુધનું સંક્રમણ તમામ રાશિના જાતકો પર સારી અને ખરાબ અસરો કરશે. જ્યોતિષ શાસ્ત્રમાં, બુધ મિથુન અને કન્યા રાશિનો સ્વામી છે. બુધ ગ્રહ કન્યા રાશિમાં ઉચ્ચનો છે અને મીન રાશિમાં નીચ સ્થાનનો માનવામાં આવે છે.\nકન્યા રાશિમાં શુક્રનું ગોચર\nઓગસ્ટ મહિનામાં બીજા મોટા ગ્રહનું રાશિ પરિવર્તન થશે શુક્ર દેવ 11 ઓગસ્ટ સવારે 11:20 વાગ્યે સિંહ રાશિ છોડીને કન્યા રાશિમાં પ્રવેશ કરશે. શુક્ર આ રાશિમાં 06 સપ્ટેમ્બર સુધી રહેશે. તે પછી તે તુલા રાશિમાં જશે જ્યોતિષ શાસ્ત્ર અનુસાર, શુક્ર દેવને આ વિશ્વના તમામ ભૌતિક સુખનો કારક માનવામાં આવે છે. તે વૃષભ અને તુલા રાશિનો સ્વામી છે.\nસૂર્યનું સિંહ રાશિમાં ગોચર\nસૂર્ય ભગવાન દર મહિને તેની રાશિમાં ફેરફાર કરે છે. ઓગસ્ટ મહિનામાં, 17 તારીખે મોડી રાત્રે 01:05 વાગ્યે સૂર્ય કર્ક રાશિમાંથી સિંહ રાશિમાં પ્રવેશ કરશે. શુક્ર, 17 સપ્ટેમ્બર,સુધી આ રાશિમાં રહેશે અને પછી કન્યા રાશિમાં જશે. સૂર્ય ગ્રહને સિંહ રાશિનો સ્વામી માનવામાં આવે છે.\nકન્યા રાશિમાં બુધનું ગોચર\nઆ મહિનામાં બુધ ગ્રહ તેની રાશિમાં બે વાર ફેરફાર કરશે. સિંહ રાશિમાં ગોચર પછી હવે બુધ ગ્રહ કર્ક રાશિમાં જશે. બુધ ગ્રહ 26 તારીખે કન્યા રાશિમાં સંક્રમણ કરશે. આ રાશિમાં 22 સપ્ટેમ્બર સુધી રહેશે આ પછી તે તુલા રાશિમાં પ્રવેશ કરશો. કન્યા રાશિના લોકો બુધના રાશિ પરિવર્તનને કારણે ઉત્તમ પરિણામ પ્રાપ્ત કરશે.\nમેષ: મેષ રાશિના જાતકોને આ સમયગાળા દરમિયાન ઉત્તમ પરિણામો મળશે. આ વખતે થોડી સિદ્ધિ મળી શકે છે.\nમિથુન: મિથુન રાશિના લોકો માટે પણ આ સમય ઉત્તમ રહેશે. વ્યવસાયના ક્ષેત્રમાં નાણાકીય લાભ મળી શકે છે.\nતુલા: કાર્યસ્થળમાં રોજગાર મેળવતા લોકોને નસીબનો સહયોગ મળશે.\nસિંહ: તમારી ખુશીઓ અને સૌભાગ્યમાં વધારો થશે તમે આ સમયગાળા દરમિયાન ખુશ રહેશો


HBD Maniesh Paul When manish paul got fit from fat with the help of salman khan comedians luck shines- HBD Manish Paul: જ્યારે સલમાન ખાનની મદદથી ચમકી હતી મનીષની કિસ્મત – News18 Gujarati\nHBD Manish Paul: જ્યારે સલમાન ખાનની મદદથી ચમકી હતી મનીષની કિસ્મત\nપંજાબી પરીવારથી આવતા મનીષ પૉલનો જન્મ3ઓગસ્ટ,1981ના રોજ થયો હતો. તે એક હોસ્ટ તરીકે ઘણા ટીવી શોમાં દેખાઇ ચૂક્યા છે.\nLast Updated : August 03, 2021, 11:15 IST\nમનીષ પૉલ (Manish Paul) શો હોસ્ટ કરવા સિવાય એક્ટિંગ, કોમેડી, વીજે, રેડિયો જેવા કામ પણ કર્યા છે. પરંતુ તેને સૌથી વધુ એક હોસ્ટ તરીકે પસંદ કરવામાં આવે છે. તેઓ એવોર્ડ શોના સ્ટેજ પર પોતાની હાજર જવાબીથી લોકોના દિલ જીતી લે છે. તે પોતાની હાજરીથી માહોલને હળવો અને મજાકમસ્તીથી ભરી દે છે. આજે3ઓગસ્ટે આ મલ્ટી ટેલેન્ટેડ એક્ટરનો જન્મદિવસ (Manish Paul Birthday) છે. તો આજના દિવસે આવો જાણીએ તેના જીવન સાથે જોડાયેલ એક રસપ્રદ કિસ્સો.\nપંજાબી પરીવારથી આવતા મનીષ પૉલનો જન્મ3ઓગસ્ટ,1981ના રોજ થયો હતો. તે એક હોસ્ટ તરીકે ઘણા ટીવી શોમાં દેખાઇ ચૂક્યા છે. જેમાં ડાન્સ ઈન્ડિયા ડાન્સ, નચ બલિયે, ઝલક દિખલા જા, કોમેડી સર્કસ વગેરે પોપ્યુલર શોઝ સામેલ છે. તેઓ સલમાનના શો દબંગ ધ ટૂર (Da-Bangg The Tour)ને પણ હોસ્ટ કરી ચુક્યા છે.\nમીડિયા રિપોર્ટ્સ અનુસાર, દિલ્હીમાં ઉછરેલ મનીષે શરૂઆતમાં સ્કૂલો અને કોલેજોમાં પ્રોગ્રામ હોસ્ટ કર્યા હતા. તેમને આગળ જઇને સ્ટાર પ્લસનો શો સંડે ટેંગોના હોસ્ટ બનવાનો અવસર મળ્યો. મનીષના જીવનમાં એક સમય એવો હતો, જ્યારે તે ખૂબ જાડો હતો. પછી તેની મુલાકાત સલમાન ખાન સાથે થઈ અને સલમાન ખાને તેને ફિટ થવામાં મદદ કરી હતી.\nએક ઇન્ટરવ્યૂમાં મનીષે કહ્યું હતું કે, મને 2015માં સલમાન ખાનના વર્લ્ડ ટૂર દબંગ સાથે જોડાવા માટે ફોન આવ્યો હતો. જ્યારે મે સલમાનને પોતાની હાલત વિશે જણાવ્યું તો તેમણે કહ્યું કે ખૂબ મહેનત કરો, ટૂર આગામી વર્ષે થશે. તેનાથી હું ખૂબ ખુશ થયો અને મે નક્કી કર્યુ કે મારે કોઇ પણ રીતે ફીટ રહેવું છે. જણાવી દઇએ કે મનીષ પૉલ સલમાન ખાનનો માનીતો છે. સલમાનના શો સાથે જોડાયા બાદ મનીષની કિસ્મત ચમકી અને તેમણે કરિયરમાં ઘણા સારા અવસરો મળ્યા.\nFirst published: August 03, 2021, 11:15 IST\nTags: Comedian, Entertainment news, Maniesh Paul, News in Gujarati, ગુજરાતી ન્યૂઝ, મનીષ પૉલ, સલમાન ખાન


tina ahuja reveals the fact about song ankhiyo se goli mare | 'અંખિયો સે ગોલી મારે'ની રીમેક પર શું વિચારે છે ગોવિંદાની દીકરી ટીના..... - entertainment\n'અંખિયો સે ગોલી મારે'ની રીમેક પર શું વિચારે છે ગોવિંદાની દીકરી ટીના.....\nPublished: Nov 26, 2019, 20:28 IST | Mumbai Desk\nટીનાએ જણાવ્યું કે તેણે અત્યાર સુધી આ ગીત જોયું જ નથી. તેણે કહ્યું, હાલ હું મારા સેકેન્ડ વીડિયોને પ્રમોટ કરવામાં ઘણી વ્યસ્ત છું. મારા મિત્રો ઘણીવાર મને પૂછે છે અને ચોંકી ઉઠે છે કે આ ગીત તેણે જોયું જ નથી.\nફિલ્મ પતિ, પત્ની ઓર વોના ટ્રેલર લૉન્ચ થયા પછી તાજેતરમાં જ ફિલ્મનું ડાન્સ નંબર પણ રિલીઝ થયું. આ સૉન્ગ ગોવિંદા અને રવીના ટંડનના સૉન્ગ 'અંખિયો સે ગોલી મારે'નું નવું વર્ઝન છે. આ સૉન્ગને દર્શકો પાસેથી મિક્સ પ્રતિક્રિયાઓ મળી રહી છે. જ્યાં કેટલાક ચાહકોને આ ગીત ખૂબ જ પસંદ આવ્યો છે તો કેટલાક લોકોએ આની આલોચના કરી છે અને ગોવિંદા અને રવીનાના ગીતને ક્લાસિક કહ્યું છે. આ સૉન્ગના નવા વર્ઝનમાં કાર્તિક આર્યન, ભૂમિ પેડણેકર અને અનન્યા પાંડે પણ જોઇ શકાય છે. તાજેતરમા જ ગોવિંદાની દીકરી ટીના આહુજાએ આ વિશે વાત કરી છે.\nટીનાએ જણાવ્યું કે તેણે અત્યાર સુધી આ ગીત જોયું નથી. તેણે કહ્યું કે, "હાલ હું મારા સેકેન્ડ વીડિયોને પ્રમોટ કરવામાં ખૂબ જ વ્યસ્ત છું. મારા મિત્રો ઘણીવાર મને આ વિશે પૂછે છે અને ચોંકી જાય છે કે મેં અત્યાર સુધી આ ગીત જોયું નથી. પણ હું શું કરું, મને મારા કામમાંથી નવરાશ જ નથી મળતી."\nHeer & Ranjha out for Promitions 💜✨ #Ranjha #Heer #Music #2019 #Trending #Song\nA post shared by Tina Ahuja♡ (@tina.ahuja) onNov 24, 2019 at 5:00am PST\nઆ સિવાય તેણે ફિલ્મ કુલી નં.1 વિશે પણ વાત કરી. હકીકતે ગોવિંદા અને કરિશ્મા કપૂરની જાણીતી ફિલ્મ કુલી નં.1ની રીમેક પણ બની રહી છે. આ ફિલ્મમાં વરુણ ધવન અને સારા અલી ખાન જેવા સિતારાઓ દેખાશે. ગોવિંદાની ફિલ્મ સિવાય વરુણ ધવનની ફિલ્મનું નિર્દેશન પણ ડેવિડ ધવને કર્યું છે. આ વિશે વાત કરતાં ટીનાએ કહ્યું, હું મારા કામ સિવાય મારા પિતા સાથે પણ કામ કરી રહી છું અને અમે બન્ને પોતાના કામમાં એટલા વ્યસ્ત છીએ કે આવી વાતો શૅર કરવાની તક જ નથી મળતી.\nઆ પણ વાંચો : Kiran Acharya: ભૂરી આંખ ધરાવતી ગુજ્જુ એક્ટ્રેસના એક્સેપ્રેશનના છે લાખો લોકો દિવાના\nતાજેતરમાં જ ટીનાનો મ્યૂઝિક વીડિયો રિલીઝ થયો\nટીનાએ આગળ કહ્યું, હું ઘણી વ્યસ્ત છું તો બાકી લોકો શું કરે છે, આ જોવાનો મને સમય જ નથી મળી રહ્યો. તો હજી સુધી અમારા ઘરે આ બાબતે વાત થઈ નથી. કારણકે હું ટ્રાવેલ કરતી હતી અને મારા પિતા વારાણસીમાં હતા તો અમારી વાત પણ નથી થઈ. ઉલ્લેખનીય છે કે તાજેતરમાં જ ટીનાનો નવો વીડિયો રિલીઝ થયો છે. આ વીડિયોનું નામ રાંઝા છે અને આને રિગુલ કાલરા, લિલ ગોલૂ અને સુમિત સેઠીએ ગાયું છે.\ntina ahujagovindabollywoodbollywood newsbollywood gossipskartik aaryanvarun dhawansara ali khan\nગોવિંદા બનશે યુટ્યુબર નંબર-વન\nગોવિંદા અને કરિશ્માની સરખામણીએ કોઈ પણ ન આવી શકે : ડેવિડ ધવન\nDec 22, 2019, 11:21 IST


article by moraribapu|‘શ્રીમદ્્ભગવદ્્ગીતા’ સર્જક, રક્ષક, પોષક અને સેવક છે\nમાનસ દર્શન- મોરારિબાપુ / ‘શ્રીમદ્્ભગવદ્્ગીતા’ સર્જક, રક્ષક, પોષક અને સેવક છે\nDec 09, 2019, 02:49 PM IST\nભગવાન વેદ, ‘શ્રીમદ ભગવદ્્ગીતા’, ‘રામચરિતમાનસ’; મારી વ્યક્તિગત આસ્થાના સંદર્ભમાં કહું છું કે ‘વેદ’ એ મારા માટે પૂજ્ય છે. તેની પૂજા કરી લઇએ તો પર્યાપ્ત છે. અમારા તલગાજરડામાં પણ ભગવાન વેદ બિરાજે છે. બ્રહ્મલીન સ્વામી ગંગેશ્વરાનંદજી દ્વારા સ્થાપિત છે. વર્ષમાં એક વાર તેનું પારાયણ પણ થાય છે. હું રોજ તલગાજરડાના રામજી મંદિરમાં દર્શન કરવા જાઉં ત્યારે ભગવાન વેદને પગે લાગું. મારી દૃષ્ટિએ તે પૂજ્ય છે. ‘શ્રીમદ ભગવદ્્ગીતા’ એ મારી આસ્થા પ્રમાણે મારા માટે દિવ્ય છે. ‘રામચરિતમાનસ’ મારા માટે સેવ્ય છે, જેનું નિરંતર હું સેવન કરું છું. આ દિવ્ય ગ્રંથ ‘ભગવદ્્ગીતા’ વિશે શું કહેવું? કદાચ કાંઇક કહીએ તો પણ દિવ્યતાને આપણે ન્યાય આપી શકીએ નહીં, પણ છતાંય ‘તદપિ કહે બિનુ રહા ન કોઇ.’ કોઇ કહ્યા વગર રહેતું નથી. સમયે-સમયે આ જગતને ચાર વસ્તુની જરૂર પડે છે. એક, આ જગત એક સર્જક માગે છે. માગ છે જગતની કે અમને કોઇ સર્જક મળો, કોઇ સૃષ્ટા મળો. બીજું, આ જગતને કોઇ રક્ષકની જરૂર છે. ત્રીજું, સર્જન થયેલું જગત, રક્ષાયેલું જગત એને કોઇ પોષકની જરૂર છે, જેને કોઇ સીંચે અને ચોથું, આ જગતને કોઇ સેવકની જરૂર છે.\n‘ગીતા’નો ગાનારો આ ચારેયમાં પરિપૂર્ણ સફળ નીકળ્યો છે. તે સર્જક છે. આનો સર્જક કોણ? દેખાતો નથી, એનો મતલબ એમ નથી કે નથી. દેખાતો એટલા માટે નથી કે તેને દેખાવું નથી. એ કરુણા કરે તો દેખાય. ‘સો જાનહિ સોઇ દેહુ જનાઇ.’ પણ તેને કદાચ દેખાવું નથી, પણ કેવળ સર્જક મળે તેટલું જ નહીં; આ જગતની બીજી જરૂર છે, રક્ષક મળે. મૂલ્યોનું રક્ષણ કરનારો મને ને તમને મળતો નથી. સંસ્થાઓના પદાધિકારીઓ મળે છે, સદાધિકારીઓ નથી મળતા અને રાષ્ટ્ર ઝંખે છે સદાધિકારીઓ. પદાધિકારી થવા માટે હોડ થાય છે, નેટવર્ક ગોઠવાય છે! કેમ કોઇ સદાધિકારી થવા ફોર્મ નથી ભરતું? કારણ કે માર્ગ કઠિન છે. રક્ષકની જરૂર છે અને કૃષ્ણએ આ કામ પૂરું કર્યું. તે ભલે એમ કહે કે, ‘પરિત્રાણાય સાધૂનાં’, પણ તેની આંખમાં સાધુ-અસાધુનો ભેદ ન હોય. તે રક્ષક છે, પરિત્રાણ કરનારો છે. જગતને પોષકની જરૂર છે. ‘યોગ: ક્ષેમં વહામ્યહમ્’. કૃષ્ણએ પોષકપણું પૂર્ણ કર્યું. અર્જુનનો રથ હાંકીને, યજ્ઞમાં એઠાં પાત્રો ઉપાડીને તેણે સેવકપણું પણ સિદ્ધ કર્યું. આવી પરમ ચેતનાની વિશ્વને વારંવાર ભૂખ છે, તેની માંગ છે અને મળતી રહી છે.\n‘ગીતા’ના સ્વાધ્યાયમાં મારી આસ્થાના સંદર્ભે જોઉં તો, ‘ભગવદ્્ગીતા’ સ્વયં ચારેચાર વસ્તુ પૂરી કરે છે. અમારા દાદા વિષ્ણુ દેવાનંદગિરિજી મારા સદ્્ગુરુ ભગવાનના નાના ભાઇ, વિષ્ણુદાસ હરિયાણી, તે ઋષિકેશ ગયા; પછી મહામંડલેશ્વરપદ; વેદાંતની તેમની યાત્રા હતી, પરંતુ તેમણે જે પોસ્ટકાર્ડ લખેલું તે અમે સાચવી રાખ્યું છે. તેમાં તેમણે કહેલું કે ‘રામચરિતમાનસ’ તો આપણી કુળપરંપરા છે જ, પણ છોકરાઓને કહેજો કે ‘ગીતા’નું પઠન કરે. ‘ગીતા’ સર્જન કરે છે, આપણું રક્ષણ કરે છે. ‘માનસ’ની ચોપાઇ છે- ‘કવચ અભેદ બિપ્ર ગુરુપૂજા. એહિ સમ બિષય ઉપાય ન દૂજા.’ બે જણને તુલસીદાસજીએ રક્ષક કહ્યા છે. એક વિપ્ર અને બીજા ગુરુ. કવચ આપણે ધારણ કરીએ, પણ તે ભેદી શકાય એવું હોય તો કોઇ પણ ભેદી નાખે. કવચ અભેદ્ય હોવું જોઇએ. મારો અનુભવ કહું તો ‘ભગવદ્્ગીતા’ એ મારું કવચ છે. અને ‘રામચરિતમાનસ’ એ મારું અભેદ્ય કવચ છે.\n‘ગીતા’ રક્ષક છે. ‘ગીતા’ પોષક છે. જો ‘ગીતા’ને આપણે મા કહેતા હોઇએ, ‘ગીતામૈયા’ કહેતા હોઇએ તો મા જેવું બીજું પોષકતત્ત્વ કોણ? ‘ગીતા’ની આપણે શું સેવા કરીએ? ‘ગીતા’ આપણી સેવા કરે. વધીવધીને આપણે ભાષ્યો કરીએ, વ્યાખ્યાઓ કરીએ. તેની સેવા શું કરીએ? ‘ગીતા’એ જગતની સેવા કરી છે.\nસમગ્ર ‘મહાભારત’ના કેન્દ્રમાં જે છે અને જેમણે ‘ગીતા’ ઉતારી અને આપણી સામે ‘મહાભારત’ અંતર્ગત મૂકીને તે વ્યાસ પણ ચતુર્લક્ષણી વ્યાસ છે. વ્યાસ સર્જક છે. ‘નમોસ્તુતે વ્યાસ વિશાલબુદ્ધે.’ વ્યાસ જેવા સર્જક કોણ? અદ્્ભુત સર્જક છે! જેનું સર્જન રમણીય, દર્શનીય, અનુસરણીય હોય તે સર્જનને નીતિકારો ઉત્તમ કહે છે. તમે કાંઇ પણ લીટા દોરો તો સર્જન તો થયું છે, પણ રમણીય નથી, પરંતુ અહીં નકામું કાંઇ નથી. આમાંથી સાર્થક હોય તે શોધવાનું. જેમ તમે બાજરો નાખો, જુવાર નાખો, ચોખા નાખો અને પક્ષીઓ આવે અને એને જે ગમે તે ચણી લે, તેમ આ જગતમાં પરમાત્માએ બહુ ચણ નાખ્યું છે, તેમાંથી આપણે સુખની ક્ષણો ગોતી લેવાની છે. બાકી તો બધું ભેળાઇ ગયું છે. કાં તો કીડી બનીને, કાં તો કબૂતર બનીને લઇ લઇએ.\nતો ભગવાન વ્યાસ સર્જક છે, રક્ષક છે. વ્યાસપીઠ માટે તો રક્ષક વ્યાસ જ છે. વ્યાસપીઠની જગ્યાએ કોઇ કહે વાલ્મીકિપીઠ, કોઇ કહે તુલસીપીઠ, કોઇ કહે પાદુકાપીઠ. ‘વ્યાસપીઠ’ શબ્દ તમને ઓછો પડે છે કે તમારે બીજાં નામ રાખવાં પડે છે? હું હંમેશાં ‘વ્યાસપીઠ’ જ બોલું. ‘વ્યાસપીઠ’ શબ્દ પર્યાપ્ત છે. અમારે એક વ્યક્તિએ કહ્યું કે આ વ્યાસપીઠ નથી, પણ ‘ચરણપીઠ’ છે, પણ કોની ચરણપીઠ છે આ? વ્યાસ આપણા રક્ષક છે. મને બહુ લોકો પૂછે કે બાપુ, આપ વ્યાસપીઠને પરિક્રમા કરો છો. મારી આંખોએ નથી જોયું કે વ્યાસપીઠને પરિક્રમા કરીને કોઇ વ્યાસપીઠ ઉપર બેસતું હોય. મહાપુરુષો આવીને સીધા બેસી જતા હતા; પ્રણામ કરીને બસતા હતાં, પણ હું પરિક્રમા ન કરું ત્યાં સુધી મને સંતોષ ન થાય.\nઆપણી ચારેબાજુ વ્યાસ ફરે છે. તે આપણો પોષક છે અને વ્યાસ જેવી સેવકાઇ કોની? આ માણસ ‘મહાભારત’માં કેટલું ફરતો રહ્યો છે! જ્યાં જરૂર પડે ત્યાં વ્યાસ ઊભો થાય. ‘સંભવામિ યુગેયુગે’ નહીં, પણ જરૂર પડી ત્યારે વ્યાસ ‘સંભવામિ ક્ષણેક્ષણે’ ઊભા છે. તે જેવી-તેવી સેવકાઇ નથી.\nતો ભગવાન કૃષ્ણ, ‘શ્રીમદ ભગવદ્્ગીતા’, ભગવાન વ્યાસ નારાયણ, તેમણે ચારેય વસ્તુ પૂરી કરી અને ચોથું, ધજામાં બેસીને ‘ગીતા’ સાંભળી તે મારો હનુમાન. મંગલકાર્ય અગ્નિની સાક્ષીએ થાય, પણ ‘ગીતા’ અગ્નિની સાક્ષીએ નથી ગવાઇ, વાયુની સાક્ષીએ ગવાઇ છે. અગ્નિ એટલો સાર્વત્રિક નથી. જેટલો પવન છે. અગ્નિને આપણે પાત્રમાં લઇ લેવો પડે છે. તેનું સ્થાપન કરવું પડે છે અથવા જ્યાં જરૂર પડે ત્યાં વિશેષ વિધિથી તેને પ્રગટ કરવો પડે છે. વાયુ ચારેબાજુ છે અને તે વાયુની સાક્ષીએ ‘ગીતા’નું ગાયન થયું છે. હનુમાન એવો રક્ષક છે કે-\nમહાબીર જબ નામ સુનાવે.\nતો શ્રી હનુમાનજી સર્જક છે, રક્ષક છે, પોષક છે. જો ન હોય તો શ્વાસ ન લઇ શકાય. આપણે જીવી ન શકીએ. તો હનુમાનજી વાયુરૂપે આપણા પોષક છે. હનુમાનજી સેવક છે. તો કૃષ્ણ ચારેય વસ્તુને પૂર્ણાવતાર પૂર્ણ કરીને આપણા પ્રદેશથી વિદાય થયા. ‘ભગવદ્્ગીતા’ આપણી પાસે છે. વિગ્રહરૂપે કૃષ્ણ નથી અને ‘ભગવદ્્ગીતા’ તેની વાણીના રૂપે ચારેય પ્રકારે આપણું જતન કરે છે. ભવાન વ્યાસ પણ ચારેય રીતે આપણા માટે છે અને હનુમાન ચારેય રીતે આપણા માટે છે. (સંકલન : નીતિન વડગામા)


Home > Gujarat > સરપંચની ટર્મના એક વર્ષ સુધી અવિશ્વાસ દરખાસ્ત નહી લાવી શકાય, હાઇકોર્ટે આપ્યો ચુકાદો\nસરપંચની ટર્મના એક વર્ષ સુધી અવિશ્વાસ દરખાસ્ત નહી લાવી શકાય, હાઇકોર્ટે આપ્યો ચુકાદો\nMay 10, 2018, 4:14 p.m.\nમાનવમિત્ર, અમદાવાદ : ગુજરાતમાં સ્થાનિક સ્વરાજ્યની સંસ્થાઓમાં વધતી રાજકીય દખલગીરી અને લોકોની પરેશાનીને દુર કરવાના ઉદ્દેશથી ગુજરાત હાઈકોર્ટે આજે એક મહત્વનો અને સીમાચિહ્નરૂપ ચુકાદો આપ્યો છે. જેમાં હાઈકોર્ટે ઠરાવ્યું છે કે, ગ્રામ પંચાયતના સરપંચ સામે તેની ટર્મના એક વર્ષ સુધી પંચાયતના સભ્યો અવિશ્વાસ દરખાસ્ત નહીં લાવી શકે અને તેમને દુર નહીં કરી શકે.\nઆ ઉપરાંત તાલુકા પંચાયતના પ્રમુખ સામે પણ ૬ માસ સુધી અવિશ્વાસની દરખાસ્ત લાવીને તેમને દુર નહીં કરી શકાય. રાજયની પંચાયત વ્યવસ્થાને મજબૂત કરતો ખૂબ જ મહત્વનો ચુકાદો આપતા હાઈકોર્ટે ઠરાવ્યું હતું કે, ચૂંટણીના તુરંત બાદ અવિશ્વાસ પ્રસ્તાવ પારિત કરીને સરપંચને દૂર કરવા એ પંચાયતી રાજના મૂળ હેતુથી વિપરીત છે. જે પંચાયત રાજના મૂળભૂત સિધ્ધાંતના ભંગ સમાન છે.\nઆ ચુકાદા મારફતે ગુજરાત હાઇકોર્ટે ગ્રામ પંચાયતોના સરપંચ અને તાલુકા પંચાયતના પ્રમુખોને બહુ મોટી રાહત આપી છે. એક રીતે હાઇકોર્ટે તેઓને કાયદાકીય રક્ષણ પૂરું પાડયું છે એમ કહી શકાય. હાઇકોર્ટનો આ ચુકાદો ગુજરાતના પંચાયતી રાજની વ્યવસ્થાને વધુ મજબૂત બનાવશે.\nઉલ્લેખનીય છે કે , ગ્રામ પંચાયત એ ગ્રામ્ય સ્તરે આવેલ વહીવટી સંસ્થા છે, જે ભારતની પંચાયતી રાજ પદ્ધતિનું ગ્રામ્ય કક્ષાનું સ્તર છે. અહીં તલાટી-કમ-મંત્રી, ગ્રામસેવક, સરપંચ અને અન્ય ગ્રામ પચાંયતના સભ્યની બેઠક યોજવામાં આવે છે. ગ્રામ્ય કક્ષાના વિકાસને લગતા કાર્યો અહીંથી કરવામાં આવે છે. ગ્રામ્ય કક્ષાના પ્રશ્નોના ઉકેલ, ગ્રામ્ય કક્ષાએ વહિવટી માળખુ, તથા વિકાસની જવાબદારી ગ્રામ પંચાયતની હોય છે. આ ઉપરાંત વિવિધ પ્રકારની યોજનાઓના લાભો ગ્રામ્ય કક્ષાએ ગ્રામ પંચાયત મારફત આપવામાં આવે છે.ગ્રામ પંચાયતની ચૂંટણીમાંથી ગ્રામ પંચાયત માટે સરપંચ, માજી સરપંચ, તથા સભ્યો પાંચ વર્ષ માટે ચુંટાય છે. ગ્રામ પંચાયત ૭ થી ૩૧ સભ્યોની બનેલી હોય છે. ગ્રામ પંચાયતમાં એક સરકારી કર્મચારી - તલાટીકમ-મંત્રી પણ હોય છે, જેણે ગ્રામ પંચાયતનો હિસાબ રાખવો, કર ઉઘરાવવો, દાખલા આપવા વગેરે જેવા કાર્યો કરવાના હોય છે. જયારે તાલુકા પંચાયત એ તાલુકા મથકે આવેલ સરકારી કચેરી છે, જે ભારતની પંચાયતી રાજ પદ્ધતિનું બીજુ સ્તર છે. અહીં તાલુકા વિકાસ અધિકારી તેમના સરકારી અધિકારી છે, જેના હસ્તક તાલુકા પંચાયતના કાર્યો થાય છે.\nગુજરાતમાં તાલુકા પંચાયતોની સંખ્યા કુલ ૨૪૭ છે. તાલુકા પંચાયતમાં ચુંટાયેલા સભ્યો પ્રમુખની વરણી કરે છે. ગુજરાતમાં સ્થાનિક સ્વરાજ્યની સંસ્થાઓમાં વધતી રાજકીય દખલગીરી નાથવાના આશયથી ગુજરાત હાઇકોર્ટે ઉપરોકત મહત્વનો ચુકાદો આપ્યો હતો અને ઠરાવ્યું હતું કે, ગ્રામ પંચાયતના સરપંચ સામે તેની ટર્મના એક વર્ષ સુધી પંચાયતના સભ્યો અવિશ્વાસ દરખાસ્ત નહીં લાવી શકે અને તેમને દુર નહીં કરી શકે. આ જ તાલુકા પંચાયતના પ્રમુખ સામે પણ ૬ માસ સુધી અવિશ્વાસની દરખાસ્ત લાવીને તેમને દુર નહીં કરી શકાય. હાઇકોર્ટના આ ચુકાદાને પગલે ગ્રામ પંચાયતો અને તાલુકા પંચાયતોમાં ખુશીની લાગણી ફેલાઇ ગઇ છે.


આજનું શિક્ષણ જ્ઞાનલક્ષી કે પરીક્ષાલક્ષી | Kutch Gurjari\nઆજનું શિક્ષણ જ્ઞાનલક્ષી કે પરીક્ષાલક્ષી - દીપા નિમેષ મહેતા, વિરાર (મુંદ્રા)\nતમસો મા જ્યોર્તિગમય અજ્ઞાનના અંધકારમાંથી જ્ઞાનરૂપી દીપક પ્રગટે એ જ સાચું શિક્ષણ. ભારતદેશની શિક્ષા પ્રણાલી ખૂબ જ જૂની છે. પ્રાચીન ભારતની શિક્ષણ પદ્ધતિથી ખૂબ જ સારા પ્રતિભાશાળી લોકો થઈ ગયા જેના કારણથી ભારતે શિક્ષણક્ષેત્રે આખી દુનિયામાં ગૌરવ પ્રાપ્ત કર્યું છે પરંતુ હવે આ શિક્ષણ પદ્ધતિ ખૂબ જ જૂની પુરાણી થઈ ગઈ છે.\nપશ્ચિમનાં દેશોની સરખામણીમાં વિકસિત થઈ નથી. વર્તમાન પરિસ્થિતિમાં ભારતની શિક્ષા પદ્ધતિમાં કોઈ સુધારો આવ્યો નથી. તે પદ્ધતિ ત્યાં જ અટકેલી છે જેથી આજના સમયમાં બહુ સારી સમસ્યાનો સામનો કરવો પડે છે. આજે પણ વિદ્યાર્થી એ જ જૂની શિક્ષા પ્રણાલીનો સિદ્ધાંત પરીક્ષા સ્વરૂપમાં અટકેલો છે. પરીક્ષાલક્ષી શિક્ષણ પદ્ધતિ ઓછી જાણકારી અને સુપ્ત બનાવી દીધી છે.\nભારતની શિક્ષા પ્રણાલી આજે પણ અનેક સમસ્યાનો સામનો કરી રહી છે જેના કારણથી વિદ્યાર્થીઓના ભવિષ્ય પર અસર પડી રહી છે. જીવનની કારકિદીમાં સફળતા પ્રાપ્ત કરવા માટે જ્ઞાનલક્ષી શિક્ષણ હોવું જરૂરી છે પરંતુ પરીક્ષાલક્ષી શિક્ષણ પદ્ધતિને કારણે વિદ્યાર્થીઓની બુદ્ધિમતા માત્ર ગ્રેડીંગ પદ્ધતિ સુધી સીમિત થઈ જાય છે. આ અન્યાયપૂર્વક પદ્ધતિ હોવાથી પરીક્ષા સમયે કદાચ સારો દેખાવ કરી શકશે પરંતુ વાસ્તવિક દુનિયામાં તે નિષ્ફળ થઈ જાય છે તેમજ તેનું જ્ઞાન માત્ર પુસ્તકલક્ષી બની ગયું છે જ્યારે વિશિષ્ટ વિષયોમાં પ્રેકટીકલ પદ્ધતિમાં નિષ્ફળ જ રહે છે. આ કારણથી વિદ્યાર્થીઓ સારા માર્કસ મેળવવા માટે જ પ્રયાસ કરે છે. જેમાં ઘણીવાર કોપી કરીને પણ સારા માર્કસ લાવી દે છે જે આગળનાં ભવિષ્યમાં નુકસાનકારક સાબિત થાય છે. ભારતનાં શિક્ષણ પ્રણાલીમાં પ્રેક્ટીકલ જ્ઞાન ઓછું અને પુસ્તકીયું જ્ઞાન વધારે મહત્ત્વ અપાય છે. આ ખોટા સિદ્ધાંતની શિક્ષણ પદ્ધતિ પરીક્ષાલક્ષી જ સાબિત થાય છે.\nવિજ્ઞાન, ખેલકૂદ, કલા એવા ઘણા વિષયો છે જેમાં પ્રેક્ટીકલ જ્ઞાનથી જ સમજી શકાય છે. એટલા માટે જ વાસ્તવિક દુનિયામાં શિક્ષણ સાથે કદમ મિલાવવામાં મુશ્કેલી પડી રહી છે. પુસ્તકીયા જ્ઞાનના અભ્યાસ સાથે ખેલકુદ, કલા જેવી અનેક પ્રવૃત્તિમાં વિકાસશીલ કરવું જરૂરી છે.\nભારતની શિક્ષા પદ્ધતિમાં સુધારો લાવવો ખૂબ જરૂરી છે જેથી આવનારી પેઢીનું ભવિષ્ય ઉજ્જવળ બને. સ્કૂલ, કૉલેજોમાં વિદ્યાર્થીને પોતાનું જે કૌશલ્ય છે તે વિકસાવવા માટે પૂરેપૂરી તક મળવી જોઈએ. ગ્રેડીંગ પદ્ધતિ હટાવીને પ્રતિભાશાળી અને વ્યવહારિક જ્ઞાન પર વધુ ધ્યાન કેન્દ્રિત કરવું જોઈએ. શાળાઓમાં વ્યવહારિ જ્ઞાનનો અભ્યાસ કરાવવો જોઈએ જેનાથી વિદ્યાર્થીની કળાનો વિકાસ થશે તેમજ જ્ઞાનનો વિસ્તાર વધશે. દરેક શાળાઓએ અદ્યતન શિક્ષણ પદ્ધતિ સ્વીકારવી જોઈએ.\nઆજનો વિદ્યાર્થી કાલનું ઉજ્જવળ ભવિષ્ય છે. એ સમજીને શાળામાં નિયુક્ત કરાતા શિક્ષકો પણ તાલીમ બદ્ધ હોવા જોઈએ અને તેમની કલા-કૌશલ્ય પ્રમાણે પૂરતું વેતન મળવું જોઈએ. ટૂંકમાં ભારતની શિક્ષા પદ્ધતિ બદલાશે તો સમાજ અને રાષ્ટ્રની અંદર પણ ધીમે ધીમે બદલાવ આવશે અને વિકાસપંથે આગળ વધી શકાશે.


ભાવમાં ઉછાળો થતાં ભારતીય શુગર મિલોએ નિકાસના સોદા પાડ્યા - ChiniMandi\nHome Gujarati Indian Sugar News Gujarati ભાવમાં ઉછાળો થતાં ભારતીય શુગર મિલોએ નિકાસના સોદા પાડ્યા\nભાવમાં ઉછાળો થતાં ભારતીય શુગર મિલોએ નિકાસના સોદા પાડ્યા\nસરકાર દ્વારા વિદેશી વેચાણ માટે સબસિડીને મંજૂરી આપવામાં આવ્યા બાદ ભારતીય સુગર મિલો આક્રમક રીતે નિકાસ કરાર પર હસ્તાક્ષર કરી રહી છે અને વૈશ્વિક ભાવો 3-1 /2વર્ષમાં સર્વોચ્ચ સપાટીએ પહોંચે, એમ ઉદ્યોગના ચાર અધિકારીઓએ ગુરુવારે રોઇટર્સને જણાવ્યું હતું.\nનિકાસ વિશ્વના બીજા ક્રમના સૌથી મોટા ખાંડ ઉત્પાદકને સ્ટોપાઇલ્સ ઘટાડવામાં અને સ્થાનિક ભાવોને ટેકો આપવા માટે મદદ કરશે, જે વૈશ્વિક બજાર સાથેના વિરોધાભાસથી ઘરે ઓવરસ્પ્લેને કારણે ઘટી રહી છે.\nપરંતુ શિપમેન્ટ ન્યૂ યોર્ક અને લંડનમાં બેંચમાર્કના ભાવમાં તેજી કરી શકે છે.\nમિલોએ અત્યાર સુધીમાં 2020/21 ના માર્કેટિંગ વર્ષમાં 1.5 મિલિયન ટન ખાંડની નિકાસના કરાર પર સંમતિ આપી છે જે ઓક્ટોબરથી શરૂ થઈ હતી. અધિકારીઓએ જણાવ્યું હતું કે જાન્યુઆરીથી માર્ચમાં મુખ્યત્વે ઇન્ડોનેશિયા, શ્રીલંકા, અફઘાનિસ્તાન અને આફ્રિકન દેશોમાં શિપમેન્ટ માટે જવાનું અધિકારીઓએ જણાવ્યું હતું.\nફ્રી ઓન-બોર્ડ (એફઓબી) ધોરણે એક ટન 375 ડોલર અને 395 ડોલર વચ્ચે કરાર પર હસ્તાક્ષર થયા હતા, આ સોદામાં સીધા સંકળાયેલા ત્રણ ડીલરોએ જણાવ્યું હતું. તેઓ તેમની સંસ્થાઓની નીતિઓ અનુસાર ઓળખાવા માંગતા ન હતા.\nમિલોએ અત્યાર સુધીમાં 1.5 નિકાસ કરાર માટે સંમતિ આપી છે. 1.5 મોટા ભાગના કરાર કાચી ખાંડ માટે કરવામાં આવ્યા હતા, જે ઇન્ડોનેશિયા તરફ જઇ રહ્યા છે, એમ એમઇઆર ક .મોડિટીઝ ઇન્ડિયાના મેનેજિંગ ડિરેક્ટર રાહિલ શેખે જણાવ્યું હતું.\nપરંપરાગત રીતે થાઇલેન્ડથી તેની જરૂરીયાતનો મોટાભાગનો આયાત કરનારી ઇન્ડોનેશિયાએ ખાંડની આયાત માટે શુદ્ધતાના નિયમોમાં ફેરફાર કર્યા પછી 2020 માં ભારતીય ખાંડની ખરીદી શરૂ કરી હતી.\nહસ્તાક્ષર કરાયેલા 1.5 મિલિયન ટન નિકાસ કરારમાંથી, લગભગ 1 મિલિયન ટન કાચી ખાંડ માટે હતું, જ્યારે બાકીનો સફેદ ખાંડ માટે હતો, એમ ડીલરોએ જણાવ્યું હતું.\nશ્રીલંકા, અફઘાનિસ્તાન અને આફ્રિકન દેશો ઓછી માત્રામાં સફેદ ખાંડ ખરીદી રહ્યા છે, પરંતુ કન્ટેનરની અછતને કારણે સફેદ શુગર માટે માંગ મર્યાદિત છે, એમ તેઓએ જણાવ્યું હતું.\n“હાલમાં નિકાસ માટે સરકારની સબસિડી ઉમેર્યા પછી નિકાસમાંથી મિલોની ચોખ્ખી અનુભૂતિ ઘરેલુ વેચાણ કરતા વધારે છે,” ગ્લોબલ ટ્રેડિંગ કંપનીના મુંબઇ સ્થિત એક વેપારીએ જણાવ્યું હતું.\nડિસેમ્બરના મધ્યમાં, ભારતે 2020/21 માં6મિલિયન ટન ખાંડની નિકાસ કરવા રોકડ પટ્ટાવાળી મિલોને પ્રોત્સાહન આપવા માટે પ્રતિ ટન 5,833 રૂપિયા (.5 79.53) ની સબસિડીને મંજૂરી આપી હતી.\nખાંડના ઘરેલુ ભાવો વધારવામાં એ સુનિશ્ચિત કરવામાં મદદ કરશે કે કરોડો ભારતીય ખેડુતો સરકાર દ્વારા નક્કી કરેલો ભાવ મળે.\nસરકાર શેરડીના ભાવ નક્કી કરે છે જે મિલોએ ખેડુતોને ચુકવવી પડે છે, પરંતુ દબાણ હેઠળની ખાંડના ભાવ શેરડી માટે ફરજિયાત ભાવ ચૂકવવા સંઘર્ષ કરી રહ્યા છે.


November | 2016 | Jigar Patel's Blog\nઇસ 1840માં સુરતમાં સવિતાનારાયણ ગણપતિનારાયણનો જન્મ.\nનાનપણથી જ્ઞાનની ભૂખ.\nસુરતના વિખ્યાત સુધારક દુર્ગારામ મહેતાજીની શાળામાં અભ્યાસ કર્યો. લખતાં-વાંચતાં શીખ્યા. સવિતાનારાયણની જિજ્ઞાસાવૃત્તિ એવી પ્રબળ કે અંગ્રેજી પણ શીખ્યા.\nતે વર્ષ 1857નું.\nજ્યારે હિંદુસ્તાન સ્વાતંત્રસંગ્રામની ચિનગારીઓમાં લપેટાયેલું હતું ત્યારે ઇંગ્લેન્ડની ઇસ્ટ ઇન્ડિયા કંપનીના અંગ્રેજ હાકેમો સુરત પાસે તાપી નદી પર પુલ બાંધી રહ્યા હતા.\nઅંગ્રેજ ઇજનેરો મજૂરો પાસેથી કામ શી રીતે લે? તેમને દુભાશિયાની જરૂર પડી.\nસત્તરેક વર્ષના સવિતાનારાયણ ગણપતિનારાયણ પચ્ચીસ રૂપિયાના માતબર પગારથી દુભાશિયા તરીકે નિમણૂક પામ્યા. અંગ્રેજ ઇજનેરો અંગ્રેજી ભાષામાં સૂચના આપે; સવિતાનારાયણ ગુજરાતીમાં કડિયા-મિસ્ત્રી-મજૂરોને સમજાવે.\nફાજલ સમયમાં તેમણે પુસ્તકો વાંચીને લેખનપ્રવૃત્તિ શરૂ કરી. તેમના લેખો-કાવ્યો પ્રસિદ્ધ પણ થયાં.\nગુજરાતના રૂઢિચુસ્ત, અંધારા સમાજમાં એક સામાન્ય કુટુંબમાં જન્મેલ એક અદનો ગુજરાતી તે યુગમાં આપબળે કેવી પ્રગતિ કરી શક્યો!\nવાઇબ્રન્ટ ગુજરાતની રોશનીમાં આવા કંઈક દુર્ગારામ મહેતાજી, કંઈક સવિતાનારાયણની જીવનરેખાઓ આપણે જોઇ શકતા નથી.\nઆજે ગુજરાત સવિતાનારાયણ જેવા કેટલાયે ગરવા ગુજરાતીઓને વિસરી ગયું છે!\nકોણ સાંભળશે આ વિસરાતી વાતો?\nરાષ્ટ્રપિતા મહાત્મા ગાંધી પોરબંદરના દિવાન કરમચંદ ગાંધીના પુત્ર.\nગાંધીજીના મોટાભાઈ લક્ષ્મીદાસ ગાંધી. લક્ષ્મીદાસ ગાંધીના પુત્ર સામળદાસ ગાંધી.\nઆમ, સામળદાસ ગાંધી આપણા રાષ્ટ્રપિતા મહાત્મા ગાંધીના ભત્રીજા.\nસામળદાસ ગાંધીએ અમદાવાદમાં ગાંધીજીના ‘નવજીવન’માં તથા મુંબઈમાં ‘મુંબઈ સમાચાર’ અને ‘જન્મભૂમિ’માં કામ કર્યું.\n1947માં હિંદુસ્તાન આઝાદ થયું.\nગુજરાતમાં જૂનાગઢ(સૌરાષ્ટ્ર)ના નવાબે ભારત સંઘમાં ભળવા ઇંકાર કર્યો અને પાકિસ્તાન સાથે જોડાવા તૈયારીઓ આદરી. સૌરાષ્ટ્ર-ગુજરાતના કોંગ્રેસના આગેવાનોએ જૂનાગઢને બચાવવા સમાંતર સરકાર રચવા નિર્ણય કર્યો.\nમુંબઈમાં ટાટા ગૃપની તાજમહાલ હોટેલમાં સામળદાસ ગાંધી, ઢેબરભાઈ, રસિકલાલ પરીખ વગેરે ગુજરાતી નેતાઓએ જૂનાગઢની આરઝી હકૂમત રચી.\nજૂનાગઢના નવાબ સામે પ્રચંડ પ્રજામત જાગૃત થતાં નવાબે પાકિસ્તાન ભાગવું પડ્યું.\nજૂનાગઢમાં પ્રજાતંત્રની સ્થાપના થઈ. વડાપ્રધાન પદે સામળદાસ ગાંધીની વરણી થઈ. જૂનાગઢ ભારતીય સંઘમાં ભળ્યું ત્યાં સુધી ત્યાંના પ્રજાતંત્રના વડાપ્રધાન તરીકે સામળદાસ ગાંધી રહ્યા\nગુજરાતી રંગભૂમિના વિકાસના કેટલાક રસપ્રદ તબક્કાઓ છે.\nઇસ 1842માં મુંબઈમાં ગ્રાંટ રોડ પર રોયલ થિયેટર બંધાયું.\nમુંબઈના જગન્નાથ શંકર શેઠ નામે ધનપતિ ગુજરાતીએ તે બંધાવ્યું હોવાથી રોયલ થિયેટર ‘શંકર શેઠની નાટક શાળા” તરીકે ઓળખાયું.\nસાચું કહો તો, ગુજરાતી ભાષામાં નાટ્યપ્રવૃત્તિઓના શ્રીગણેશ કરવાનો શ્રેય ગુજરાત બહારના, મુંબઈના પારસીઓને જાય છે.\nમુંબઈના પારસી આગેવાનોએ સ્થાપેલ ‘પારસી નાટક મંડળી’એ ગુજરાતી રંગભૂમિની નાટ્યપ્રવૃત્તિઓને ત્વરાથી વિકસાવી. ગુજરાતી નાટ્યશાસ્ત્રના પ્રારંભિક તબક્કામાં નાટ્યલેખન, દિગ્દર્શન અને અભિનય ક્ષેત્રે પારસીઓની બોલબાલા હતી.\nરાષ્ટ્રપિતા મહાત્મા ગાંધી (ગાંધીજી) નો જન્મ જે વર્ષમાં થયો, તે વર્ષ 1869માં કે. ખુશરૂ કાબરાજીની ‘વિક્ટોરિયા નાટક મંડળી’નું ‘બેજન મનીજેહ’ નાટક ભારે સફળતાને વર્યું.\n‘પારસી નાટક મંડળી’ના નાટક ‘રૂસ્તમ સોહરાબ’માં કવિ દલપતરામનાં ગીતો હતાં.\nગુજરાતી લેખક નાટ્યકાર રણછોડભાઈ ઉદયરામ દવેનાં / નાટક પારસી નાટક કંપનીઓ ભજવતી. એક નાટ્યપ્રયોગ વખતે મુંબઈના ગુજરાતી મહેતાજીઓને પારસી નાટક કંપની સાથે મતભેદ થયો.\n1878માં મુંબઈના ગુજરાતીઓએ ‘ગુજરાતી નાટક મંડળી’ની સ્થાપના કરી.\nઆ નવોદિત ‘ગુજરાતી નાટક મંડળી’નો પહેલો નાટ્ય પ્રયોગ તે રણછોડભાઈ ઉદયરામ દવેનું ‘લલિતાદુઃખદર્શક’.\nગુજરાતી રંગમંચના મહાન કલાકાર જયશંકર ‘સુંદરી’એ ‘ગુજરાતી નાટક મંડળી’માં વર્ષો સુધી અભિનય આપ્યો. ગુજરાતી રંગભૂમિના વિકાસમાં જયશંકર ‘સુંદરી’નું યોગદાન અવિસ્મરણીય છે.\nવીસમી સદીના ઉદય સમયે હિંદુસ્તાનના મુંબઈ શહેરની વાત.\nમુંબઈ શહેરના એક પ્રતિષ્ઠિત મિલમાલિક શ્રેષ્ઠી ગુજરાતી વિઠ્ઠલદાસ ઠાકરસી (ઠાકરશી).\nમાત્ર ત્રેવીસ વર્ષની વયે વિઠ્ઠલદાસ ઠાકરસી મિલમાલિક – ઉદ્યોગપતિ તરીકે નામના પામ્યા. ઇસ 1898માં માત્ર પચ્ચીસ વર્ષની ઉંમરે વિઠ્ઠલદાસ મુંબઈ મ્યુનિસિપલ કોર્પોરેશનના કોર્પોરેટર તરીકે ચૂંટાયા.\n1907માં વિઠ્ઠલદાસ ઠાકરસી મુંબઈ શહેરના મેયર બન્યા.\nમુંબઈ મ્યુનિસિપલ કોર્પોરેશનના સૌથી નાની ઉંમરના મેયર બનવાનું માન આપણા આ ગરવા ગુજરાતી વિઠ્ઠલદાસ ઠાકરસીને મળ્યું.\nતે સમયે મુંબઈમાં ઘોડાથી ચાલતી ટ્રામ દોડતી. મુંબઈના નવયુવાન ગુજરાતી મેયર વિઠ્ઠલદાસ ઠાકરસીએ મુંબઈ શહેરમાં ઈલેક્ટ્રિક ટ્રામ શરૂ કરી.


Palette: સંપૂર્ણ જીવન જીવીને 'ડાંગનાં દીદી'ની ચિરવિદાય\n(૧૦૩ વર્ષનું સંપૂર્ણ જીવન જીવીને પૂર્ણિમાબેન પકવાસાએ ૨૫ એપ્રિલ, ૨૦૧૬ના રોજ વિદાય લીધી. ૨૦૦૮ના જાન્યુઆરીમાં તેમની સાપુતારાસ્થિત સંસ્થા 'ઋતંભરા'ના કેમ્પસમાં તેમને મળવાનું બનેલું. મિત્ર પરેશ પ્રજાપતિનો પરિવાર પણ સાથે હતો અને યોગાનુયોગે રજનીકુમાર પંડ્યા પણ એ દિવસે ત્યાં આવેલા. બહુ યાદગાર સંયોગ હતો. એ પછી જૂન, ૨૦૧૦માં 'અહા!જિંદગી'ની મારી કોલમ 'ગુર્જરરત્ન'માં તેમના જીવનની ઝલક આપતો લેખ 'કટારીથી ડાંગ સુધી' પ્રકાશિત થયો હતો. એ લેખ અહીં જેમનો તેમ મૂકું છું. આટલું દીર્ઘ અને સંપૂર્ણ જીવન જીવીને ગયેલી વ્યક્તિને શ્રદ્ધાંજલિ આપવાના પ્રયત્નો પણ બાલીશ લાગે. તેમના જીવનમાંથી થોડો 'જોસ્સો' મેળવીએ તો પણ ઘણું.)\nપૂર્ણિમાબેન પકવાસા: ૧-૧૦-૧૯૧૩ થી ૨૫-૪-૨૦૧૬\n“ બાપુચીંધ્યા આ અહિંસક સત્યાગ્રહમાં જોડાયેલા આપણા સૌ વચ્ચે એક વ્યક્તિ પોતાની સાથે હિંસક શસ્ત્ર રાખીને ફરતી હોવાની મને જાણ થઇ છે, જેનાથી હું ખૂબ વ્યથિત છું. મારે એ જાણવું છે કે કોની પાસે આવું શસ્ત્ર છે?”\nછાવણીના આગેવાનની આવી ઘોષણાથી તમામ કાર્યકરોમાં સોપો પડી ગયો. અહિંસાની લડતમાં હિંસક શસ્ત્ર? મતલબ કે બાપુના અહિંસાના વિચારને એ વ્યક્તિ સમજી શકી નથી. કોણ હશે એ ? સૌ આસપાસ નજર ઘુમાવવા માંડ્યા.\nપણ બહુ રાહ ન જોવી પડી. સત્તરેક વરસની એક છોકરીએ પોતાનો હાથ ઉંચો કર્યો અને કહ્યું, “ હા, હું જ છું એ. હું મારી સાથે કટારી રાખીને ફરું છું.” આવો બેધડક અને નિર્ભીક સ્વીકાર સાંભળીને તો છાવણીના આગેવાનનો પુણ્યપ્રકોપ ફાટી નીકળ્યો. “ તમારાથી આવી હિંમત જ શી રીતે થઇ શકે? અહિંસાના પાઠ તમે સમજ્યા જ નથી. આની રજૂઆત ખુદ બાપુ પાસે કરવામાં આવશે.”\nજવાબમાં એ છોકરીએ જરાય ખચકાટ વિના કહ્યું, “ સ્વરક્ષણ માટે સ્ત્રીઓએ હથિયાર રાખવામાં કંઇ જ ખોટું નથી. આપ બાપુને ફરિયાદ કરી શકો છો.” પુષ્પા શેઠ નામની એ યુવતીની આવી ‘ગુસ્તાખી’ જોઇને સૌને વધુ આઘાત લાગ્યો. એક તો ચોરી અને ઉપરથી શિરજોરી? પણ પુષ્પાના મનમાં જરાય અવઢવ ન હતી. ગાંધીજી રાજકોટ આવવાના છે એવા સમાચાર થોડા દિવસ પછી અખબારમાં તેણે વાંચ્યા. તેણે સામે ચાલીને પોતે જ બાપુને મળવાનું નક્કી કરી લીધું. નિર્ધારીત દિવસે વડીલોની રજા લઇને એ ઉપડી રાજકોટ. ત્યાં બાપુ તો અનેક મુલાકાતીઓથી ઘેરાયેલા હતા. પણ ભોજન સમયે તે એકલા પડ્યા એટલે પુષ્પાએ તક ઝડપી લીધી અને બાપુને મળી. પોતાની કમરમાં ખોસી રાખેલી કટાર પુષ્પાએ તેમના ખોળામાં મૂકી, એટલે બાપુ તો આશ્ચર્યચકિત! પુષ્પાને પૂછ્યું, “ બેટા, આ શું?” પુષ્પાએ પોતે કેવા કેવા અંતરીયાળ અને અજાણ્યા ગામોમાં ખાસ કરીને સ્ત્રીઓને ગાંધીજીનો સંદેશ સમજાવવા માટે જાય છે તેનું બયાન કર્યું અને છેલ્લે પૂછ્યું, “ બાપુ, કટોકટીના સમય માટે બહેનોએ સ્વરક્ષણ માટે હથિયાર રાખવું એ ગુનો ગણાય કંઇ?”\n“ જરાય નહીં, દીકરી.” બાપુએ અત્યંત રાજી થઇને કહ્યું અને હેતથી પુષ્પાના વાંસામાં ધબ્બો મારતાં કહ્યું, “ શાબાશ છોકરી! તારી વાત મને બહુ ગમી છે. પણ તને મારી સાચી દીકરી ત્યારે જ માનું કે અત્યંત મહત્વની આ કળા તું બીજી બહેનોને પણ શીખવે અને તેમને નિર્ભય બનાવે. જા, મારા તને આશીર્વાદ છે.”\nએ યુવતીએ બાપુની આજ્ઞાને શિરોમાન્ય ગણીને તેમના આશીર્વાદ લીધા અને આ કામને પોતાના જીવનનું મિશન બનાવી દીધું. પુષ્પા શેઠ નામની એ યુવતી આજે આયુષ્યના સત્તાણુમા વર્ષમાં છે, છતાં તેનો જુસ્સો, મિજાજ એવો જ છે. પુષ્પા શેઠ એ જ પૂર્ણિમાબેન પકવાસા, જેમણે ‘બાપુની બેટી’નું પોતાનું ઉપનામ સાર્થક ઠેરવ્યું છે. સાડા નવ દાયકા ઉપરાંતની તેમની જીવનસફર આરંભથી જ અનેક રોચક- રોમાંચક અનુભવોથી સભર છે.\nલીંબડીના સમૃદ્ધ ગણાતા શેઠ કુટુંબમાં પુષ્પાનો જન્મ ૧ ઓક્ટોબર, ૧૯૧૩ના દિવસે થયેલો. પિતા વ્રજલાલ અને માતા ચંચળબેનનાં ચાર સંતાનોમાં તે સૌથી મોટી. રાષ્ટ્રીય ભાવના તો લોહીમાં જ ભળેલી હતી. કેમ કે, આખું કુટુંબ ગાંધીરંગે રંગાયેલું. મોટા કાકા અમૃતલાલ શેઠ ત્યારે ‘સૌરાષ્ટ્ર’ નામનું અખબાર ચલાવતા હતા, જેમણે આગળ જતાં ‘સૌરાષ્ટ્ર ટ્રસ્ટ’(‘જન્મભૂમિપ્રવાસી’ જેવા અખબારનું પ્રકાશનગૃહ) ની સ્થાપના કરી. સ્વાતંત્ર્ય સંગ્રામના મોટા ભાગના નેતાઓની અવરજવર શેઠ પરિવારને ત્યાં રહેતી. એટલે રાષ્ટ્રીયતાનું વાતાવરણ ઘરમાં સદાય છવાયેલું રહેતું. આવા વાતાવરણમાં ઉછરેલી પુષ્પાએ આ ભાવના, આ સંસ્કાર બરાબર આત્મસાત કર્યા.\nઅંગ્રેજ સરકારના દબાણથી શેઠ કુટુંબને આઝાદીની પ્રવૃત્તિ ચલાવવા બદલ તડીપાર કરવામાં આવ્યું અને પરિવાર આવીને વસ્યો નજીકના રાણપુર ગામમાં. શેઠ પરિવારના આગમન પછી રાણપુર આઝાદીની ચળવળનું મહત્વનું કેન્દ્ર બની રહ્યું. ગાંધીજી એક વખત રાણપુર આવ્યા. સ્વાભાવિકપણે જ તેમનો ઉતારો શેઠ પરિવારને ઘેર હતો. બાળવયની પુષ્પા કૂતુહલપૂર્વક ગાંધીજીની દિનચર્યા નિહાળ્યા કરતી. વિદાય લેતી વખતે ગાંધીજીએ તેને કહ્યું, “ છોકરી, મને કાગળ લખીશ ને?” બાપુના આ પ્રસ્તાવથી તો પુષ્પા રોમાંચિત થઇ ગઇ અને તેણે શરમાતાં, સંકોચાતાં ‘હા’ પાડી. ત્યાર પછી તેમની સાથે જે પત્રવ્યવહાર શરૂ થયો, તેણે પુષ્પાના ઘડતરમાં મોટો ફાળો આપ્યો.\nગાંધીજીની હાકલથી ત્યારના અનેક વિદ્યાર્થી-વિદ્યાર્થીનીઓની જેમ પુષ્પાએ પણ શાળા છોડી. જો કે, શાળા છૂટી પણ અભ્યાસ ચાલુ જ રહ્યો. રાણપુરના ફળિયામાં બાળકોને ભેગા કરીને અમૃતલાલ શેઠ ભણાવતા, તો ઝવેરચંદ મેઘાણી પોતાનાં ગીતો બાળકોને કંઠસ્થ કરાવતા. લીમડાના ઝાડ નીચે ભરાતી આ શાળામાં અનોખા સંસ્કાર પ્રાપ્ત થયા.\nતરુણાવસ્થાથી જ પીકેટીંગ, પ્રભાતફેરી, રેંટીયોકાંતણ વગેરે અનેકવિધ પ્રવૃત્તિઓમાં ભાગ લેવાનું તો પુષ્પા માટે સામાન્ય હતું. કેમ કે માતા ચંચળબેન અને કાકી રૂક્ષ્મણિબેન પણ આ પ્રવૃત્તિમાં સક્રિય હતાં. ૧૯૩૦ના સત્યાગ્રહમાં જોડાતા અગાઉ પુષ્પાએ અમરેલી વ્યાયામશાળામાં ખાસ બહેનો માટે જ યોજાયેલો એક માસનો વ્યાયામનો કોર્સ કર્યો હતો. પુષ્પાની સક્રિયતા એવી અને એટલી હતી કે સાત- આઠ વખત તો તેની ધરપકડ થઇ ચૂકી હતી, પણ તેની ઉંમર અઢારની થઇ ન હતી. આથી કાચા કામના કેદી તરીકે વધુમાં વધુ પંદર દિવસની ‘કેદ’ પછી છોડી મૂકવામાં આવતી. આજે અઢારની ઉંમર થતાં ડ્રાઇવીંગ લાઇસન્સ મેળવવા માટે યુવક- યુવતીઓ આતુર હોય છે એથીય વધુ આતુર પુષ્પા અઢાર પૂરાં થતાં જેલમાં જવા માટે હતી. અને એ મોકો મળી પણ ગયો. અમદાવાદમાં ભરાનારા એક સંમેલન પર પોલિસની ચાંપતી નજર હતી. કાર્યકરો પોલિસને ચકમો આપીને છેલ્લી ઘડીએ સંમેલનનું સ્થળ બદલતા રહેતા. આખરે સાબરમતી નદીની વચ્ચોવચ્ચ આવેલા એક નાનકડા બેટ પર કાર્યકરો એકઠા થયા અને સંમેલનની કાર્યવાહી શરુ કરી દીધી. પણ પોલિસ પહોંચી જ ગઇ અને સૌની ધરપકડ કરી, જેમાં પુષ્પાનો પણ સમાવેશ થતો હતો.\nસૌ પર રાજદ્રોહનો ખટલો ચલાવવામાં આવ્યો. ચૂકાદો અને સજા નક્કી જ હતાં. સૌને છ માસની સજા થઇ અને સીધા જ સાબરમતી જેલમાં મોકલી આપવામાં આવ્યા. આ જેલવાસ સૌ માટે જીવનનો યાદગાર અનુભવ બની રહેવાનો હતો. કસ્તૂરબા પણ અહીં ‘મહેમાન’ હતાં. તેમણે સૌનું સ્વાગત કરીને ધરપત આપતાં કહ્યું, “ તમે જરાય ગભરાતાં નહીં. અહીં હું તમારી મા જેવી બેઠી છું.”\nજોતજોતામાં તો અનેક રચનાત્મક પ્રવૃત્તિઓ વડે જેલ ધમધમી ઉઠી. ગીતાના શ્લોકો, ભજન, ધૂન અને ધ્યાન જેવા અધ્યાત્મલક્ષી કાર્યક્રમો નિયમીતપણે થવા લાગ્યા, જેમાં પૂર્ણિમાની ભૂમિકા અગ્રણી બની રહી. થોડા સમયમાં પુષ્પાએ જોયું કે મોટા ભાગની રાજદ્વારી કેદી બહેનો સ્થૂળકાય હતી. તેણે પોતે લીધેલી વ્યાયામની તાલિમનો ઉપયોગ કરવાનો વિચાર કર્યો અને સૌ બહેનોને નિયમીત કસરત કરાવવા માટે કસ્તૂરબાની મંજૂરી માંગી. કસ્તૂરબાને આ સાંભળીને ભારે રમૂજ થઇ, પણ તેમને વાત સાચી લાગી. તેમણે સૌની સમક્ષ આ પ્રસ્તાવ મૂક્યો ત્યારે અન્ય બહેનોને નવાઇ લાગી કે પચાસ કિલોથીય ઓછું વજન ધરાવતી આ પાતળી છોકરી પુષ્પા શી રીતે સૌને સંભાળશે. પણ દોઢસો બહેનોને પચીસ-પચીસની ટુકડીમાં વિભાજીત કરીને પુષ્પાએ તાલિમની શરૂઆત કરી. વિવિધ કસરતોની સાથે યોગાસન, પ્રાણાયામ કરાવવા માંડ્યા ત્યારે તેનો આત્મવિશ્વાસ અને આવડત જોઇને સૌને વિશ્વાસ બેઠો. થોડા દિવસોમાં તેનાં પરિણામ પણ જોવા મળ્યાં.\nઆ ઉપરાંત બીજું એક મહત્વનું કામ પુષ્પાને માથે હતું. ગાંધીજી ત્યારે પત્ર દ્વારા કસ્તૂરબાને અક્ષરજ્ઞાન આપતા હતા. તેમણે સોંપેલું ‘હોમવર્ક’ પૂરું કરીને કસ્તૂરબા વળતા પત્રમાં મોકલી આપતા. કસ્તૂરબાએ કરેલું હોમવર્ક તપાસવાનો મોકો પુષ્પાને મળ્યો. આને લઇને ગણિતમાં તેમજ અક્ષરજ્ઞાનમાં કસ્તૂરબાની ઝડપ વધેલી જોઇને ગાંધીજીએ આશ્ચર્ય પ્રગટ કર્યું અને કારણ પૂછ્યું. બાએ ‘પોતાની દીકરી પુષ્પા’નું નામ જણાવતાં બાપુએ સંતોષ વ્યક્ત કર્યો.\n૧૯૩૬માં હરિપુરામાં ભરાયેલા કોંગ્રેસના અધિવેશનમાં અનેક સ્વયંસેવકો અને સ્વયંસેવિકાઓ સાથે પુષ્પા પણ હતી. કોંગ્રેસના મહત્વના નેતાઓ જે દરવાજેથી પ્રવેશતા ત્યાં ઉભા રહીને સૌના ઓળખપત્ર ચકાસીને તેમને પ્રવેશ આપવાની અગત્યની જવાબદારી પુષ્પાને સોંપાઇ. દરેક નેતાનું સ્વમાન જળવાય અને છતાં પોતાનું કામ તો કરવાનું જ. જરા કપરી ફરજ હતી આ. એક વખત સવારના સત્રમાં જાણીતા આગેવાન મંગળદાસ પકવાસા ઓળખપત્ર લીધા વિના આવ્યા. પુષ્પાએ ઓળખપત્ર માંગતા તેમણે જણાવ્યું કે પોતે બપોરના સત્ર વખતે લેતા આવશે. પણ ફરજનિષ્ઠ પુષ્પાએ તેમને વિનયપૂર્વક બહાર બેસવા જણાવ્યું અને તેમના ઉતારાનો તંબૂ નંબર પૂછીને સ્વયંસેવિકાને મોકલીને ઓળખપત્ર મંગાવી લીધું. મંગળદાસ પકવાસા આ તેજસ્વી અને નિર્ભય યુવતીથી પ્રભાવિત થયા અને ત્યાં હાજર રહેલાં મૃદુલા સારાભાઇને તેના કુટુંબ બાબતે પૂછપરછ કરી.\nમંગળદાસે સોલીસીટર તરીકેની ધીકતી પ્રેકટિસ છોડીને સ્વતંત્રતા આંદોલનમાં ઝંપલાવેલું. ગાંધીજીએ તેમને લાડપૂર્વક ‘બી.બી.’ (બેચલર ઑફ બેગીંગ) ની ડિગ્રી આપેલી, કેમ કે કોંગ્રેસ માટે દાન ઉઘરાવવામાં તેઓ બહુ કુશળ હતા. કાયદાની મર્યાદામાં રહીને શ્રીમંતોને કોંગ્રેસ માટે દાન આપવા માટે તે તૈયાર કરતા. સ્વતંત્રતા પછી દેશના જે પ્રથમ પાંચ રાજ્યપાલ નિમાયા, તેમાંના એક તેઓ પણ ખરા. પોતાના એકના એક દીકરા અરવિંદ માટે તેમને આ કન્યા યોગ્ય જણાઇ. પણ તેના કુટુંબનો એમ સીધો સંપર્ક શી રીતે કરવો? આથી તેમણે પોતાના મિત્ર અને કન્યાપક્ષના પણ પરિચીત એવા વિખ્યાત સાહિત્યકાર ચં.ચી. મહેતાને વાત કરી. ચં.ચી.ના પ્રયાસથી એક સ્નેહીને ઘેર યોજાયેલી અરવિંદ અને પુષ્પાની મુલાકાત ફળદાયી નીવડી. લગ્ન બાબતે બંનેએ આગળ વધવાનું નક્કી કર્યું. ૧૯૩૮માં તેમનાં લગ્ન થયાં. સાસુ તો ક્યારનાં મૃત્યુ પામ્યાં હતાં. ઘરમાં મોટા કાકાજીસસરાની પુત્રવધૂનું નામ પણ પુષ્પા હોવાથી આ પુષ્પાનું નામકરણ થયું ‘પૂર્ણિમા’.\nલગ્ન પછી ઘરની ચાર દિવાલો વચ્ચે બેસી રહેવાની પૂર્ણિમાની જરાય ઇચ્છા નહીં અને ઘરનું એવું વાતાવરણ પણ નહીં. ઘરમાં કેટલાય વરસોથી મુખ્ય સ્ત્રીપાત્રની ગેરહાજરી હતી. પૂર્ણિમાના આગમન પછી એ અવકાશ ભરાઇ ગયો. લગ્ન પછી પૂર્ણિમાએ બે પુત્રીઓ આરતી અને સોનલ તેમજ પુત્ર અનુજને જન્મ આપ્યો. એટલા પૂરતું આરામ કરવાનો થયો હોય એ બરાબર, બાકી તો સતત પ્રવૃત્તિ, પ્રવૃત્તિ અને પ્રવૃત્તિ જ.\nપૂર્ણિમાને લાગ્યું કે મહિલાઓ માટેના બાપુચીંધ્યા કામમાં શિક્ષણ અનિવાર્ય છે. પોતાનો મેટ્રિક સુધીનો એ માટે અભ્યાસ ઓછો પડવાનો. આથી તેમણે એસ.એન.ડી.ટી. યુનિવર્સિટીમાં કોલેજ શરુ કરી અને ૧૯૪૭માં ગ્રેજ્યુએશન પૂરું કર્યું. એ પછી તો તે અલ્હાબાદ સાહિત્ય સંમેલનનાં ‘હિંદી વિશારદ’ પણ બન્યાં. આઝાદી પછી મંગળદાસ બિહાર અને મધ્ય પ્રાંતના ગવર્નર નિમાયા. ગવર્નર તરીકેના શિષ્ટાચાર કેવા હોઇ શકે એનો દાખલો તેમણે પોતાના રાજ્યપાલપદ દરમ્યાન બેસાડેલો.\nનાગપુરના રાજભવનમાં તેમનો નિવાસ હતો ત્યારે મિત્રો અને રાજકારણીઓથી તેઓ ઘેરાયેલા જ રહેતા. ઉનાળામાં તેઓ સપરિવાર પંચમઢી જતા. જંગલોમાં,પહાડોમાં પૂર્ણિમાબેનનો પ્રકૃતિદર્શનનો શોખ બરાબર પોષાતો. જો કે, સસરાએ તાકીદ કરી રાખેલી કે જંગલમાં ખોટું સાહસ કરીને એકલા ફરવા ન જવું. પણ સાહસપ્રિય પૂર્ણિમાબેન એ તાકીદનું પાલન કરે એ બને? તેમણે રસ્તો કાઢી લીધો. રાત્રે સસરાજી પોઢી ગયાની ખાતરી કરી લીધા પછી તેઓ પાછલે બારણેથી સરકે. બે જીપ અને એક ટ્રક તૈયાર રાખવામાં આવી હોય, તેમાં આખી રાત જંગલમાં ભટકે, જંગલી પ્રાણીઓનું બરાબર નિરીક્ષણ કરે અને વહેલી સવારે સસરા જાગે એ અગાઉ પાછાં આવીને પથારીભેગાં થઇ જાય. બીક શેની ને વાત શેની?\nપંચમઢીમાં જ આવેલી મિલીટરી ટ્રેનિંગ કોલેજના વાર્ષિકોત્સવમાં એક વખત તેમને નિમંત્રણ મળેલું. અહીં વિવિધ શસ્ત્રોનું નિદર્શન જોયા પછી પૂર્ણિમાબેનને લાગ્યું કે શસ્ત્રો ચલાવતાં શીખવા જેવું છે. માત્ર પુરુષો માટેની એ કોલેજમાં પ્રવેશ માટે તેમણે જિદ્દ કરી. આનાકાની પછી સંસ્થાના ડાયરેક્ટર તૈયાર થયા અને પૂર્ણિમાબેનની તાલિમની વ્યવસ્થા કરવામાં આવી. પોતાના કૌશલ્ય અને તીવ્ર ગ્રહણશક્તિથી તેમણે બ્રેનગન અને સ્ટેનગન તો ઠીક, ભારેખમ હોવાથી પુરુષોના હાથે ચલાવવા માટે જ વધુ યોગ્ય ગણાય એવી થ્રી નોટ થ્રીની રાયફલ ચલાવવામાં નિપુણતા પ્રાપ્ત કરી. એક અચ્છા શૂટર તે બન્યાં. નાગપુર એરપોર્ટના નિયામક પાસે તેઓ નાનું પ્લેન ઉડાડતાં પણ શીખ્યાં હતાં.\nવિજયાલક્ષ્મી પંડીત સાથે ગણવેશમાં પૂર્ણિમાબેન\n૧૯૫૩માં મુંબ‌ઇમાં કોમી રમખાણો ફાટી નીકળ્યાં ત્યારે ફરી એક વાર મહિલાઓને સ્વરક્ષણના પાઠ શીખવવાની આવશ્યકતા ઉભી થઇ. પૂર્ણિમાબેને 'શક્તિદળ'ની સ્થાપના કરી બહેનોને સ્વરક્ષણના દાવપેચ શીખવવા શરુ કર્યા, જેનું પરિણામ ખૂબ હકારાત્મક નીવડ્યું.\nપણ કાયમી ધોરણે કંઇક આયોજન હજી થઇ શક્યું ન હતું. આધ્યાત્મિક અભિગમ ધરાવતાં પૂર્ણિમાબેન એક વખત ધ્યાનમાં બેઠાં ત્યારે તેમને એક સ્થળ દેખાયું, જેમાં શ્યામરંગી કન્યાઓ નજરે પડતી હતી. મા ભગવતી જાણે કે પૂર્ણિમાનો હાથ પકડીને દોરતી હતી અને આજ્ઞા કરી રહી હતી, " તારે આ કામ કરવાનું છે. આ તારું ભવિષ્ય છે." બે-ત્રણ દિવસ સુધી સતત આવી અનુભૂતિ થઇ એટલે પૂર્ણિમાબેને વાત કરી સસરાને. મંગળદાસે તેને પ્રતિસાદ આપતાં જણાવ્યું કે એ જગાની શોધનો આરંભ તત્કાળ કરી દેવો જોઇએ. આ વાત ૧૯૬૬ની. યોગ્ય જગા શોધવાનું કામ શરુ થયું તો ખરું, પણ ક્યાંય પૂર્ણિમાબેનને 'વાઇબ્રેશન' અનુભવાયાં નહીં.\nસાત- આઠ વરસ લગી આ તપાસ ચાલી, અનેક સ્થળો જોયાં પણ વાત બનતી ન હતી. છેવટે રતુભાઇ અદાણીએ તેમને એક સ્થળ બતાવવાની વાત કરી. સૌ ત્યાં ગયાં. એક ઝાડ નીચે પૂર્ણિમાબેન ઉભાં રહ્યાં અને ત્યાં જ તેમને જબરદસ્ત 'વાઇબ્રેશન્સ' અનુભવાવા માંડ્યા. તેમણે સૌને જણાવ્યું, " બસ, હવે ક્યાંય જવાની જરૂર નથી. મને અહીં જ આવવાનો આદેશ થયો છે." ૧૯૭૪માં આ શોધ પૂરી થઇ અને એ સ્થળે સંસ્થા શરૂ કરવાનો નિર્ણય લેવાયો. એ સ્થળ એટલે ડાંગમાં આવેલું સાપુતારા, જે ગુજરાતના એકમાત્ર ગિરિમથક તરીકે આજે ઓળખાય છે. પણ ત્યારે એ કેવું હતું?\nઆજના નગર જેવું તો ત્યારે હતું જ નહીં. જંગલ-ઝાડીમાંથી પસાર થયા પછી ત્યાં પહોંચાય. નાનાં-નાનાં ઝરણાં રસ્તામાં આવે, જે ચોમાસામાં બેય કાંઠે વહેતા હોય. આવી 'ગૉડ ફોરસેઇકન પ્લેસ'(ખુદ ઇશ્વર દ્વારાય ત્યજી દેવાયેલી)માં આવવાને બદલે કોઇ 'સારી' જગાએ જવાની પણ અમુકે સલાહ આપી. પણ પૂર્ણિમાબેન માટે તો આ 'ઉપરથી આવેલો આદેશ' હતો. આમ, આરંભ થયો 'ઋતંભરા વિદ્યાપીઠ'નો. વરસ હતું ૧૯૭૫નું.\nડાંગની ભૌગોલિક સ્થિતિ વિશિષ્ટ કહી શકાય એવી, તો સામાજિક પરિસ્થિતિ અતિ વિષમ. ગીચ જંગલને કારણે ચોમાસામાં અતિશય વરસાદ પડે, પણ બાકીની ઋતુઓમાં પીવાના પાણીની તંગી, કેમ કે ડુંગરાળ પ્રદેશ હોવાથી પાણીનો સંચય કરવો મુશ્કેલ. જમીનમાં કોઇ કસ નહીં. મુખ્યત્વે વસ્તી આદિવાસીઓની, જેમનામાં શિક્ષણનું પ્રમાણ નહીંવત. ગરીબી પુષ્કળ. જીવન ટકાવવાનો સંઘર્ષ જ એવો કારમો કે ભણતરનો ખ્યાલ જ ન આવે. આવામાં પૂર્ણિમાબેને હિંમત હાર્યા વિના પ્રયાસો જારી રાખ્યા. બસ જાય ત્યાં સુધી તેઓ જતાં અને પછી પગપાળા જતાં, સૌને મળતાં, બાળકોને શાળાએ મોકલવા માટે સમજાવતાં. તેમની ધીરજ સફળ થઇ અને ચૌદ છોકરીઓના 'જંગી' જુમલાથી વિદ્યાલયનો આરંભ થયો.\nઅનેક મુશ્કેલીઓ, વિપરીત કુદરતી તેમજ માનવસર્જિત સંજોગો, સરકારી તુમારશાહીના માઠા અનુભવોમાંથી પોતાની સૂઝ વડે તેમજ ધ્યેયનિષ્ઠા વડે તેઓ માર્ગ કાઢતાં રહ્યાં, જેને પરિણામે સાપુતારાની 'ઋતંભરા વિદ્યાપીઠ' એક આગવું વ્યક્તિત્વ ધરાવતી સંસ્થા બની રહી છે. શિક્ષણ એટલે કેવળ અક્ષરજ્ઞાન નહીં, પણ જીવનલક્ષી સર્વાંગી શિક્ષણ. એ પાયાના સિદ્ધાંતને વરેલી આ સંસ્થામાં આજે તો અનેક વિદ્યાર્થીનીઓ શિક્ષણ લઇ રહી છે અને જીવનના મહત્વના પાઠ શીખી રહી છે. ‘ઋતંભરા’ની વિકાસગાથા વળી અલાયદા આલેખનનો વિષય છે.\nપૂર્ણિમાબેનનાં સંતાનોમાં સૌથી મોટી પુત્રી આરતી મહેતા તેમજ પુત્ર અનુજભાઇ સંસ્થામાં મદદરૂપ થતા રહે છે. નાની પુત્રી સોનલ માનસિંગ નૃત્યક્ષેત્રે વિશ્વવિખ્યાત નામ છે.\nછેલ્લા પાંત્રીસ વર્ષથી ડાંગમાં જ સ્થાયી થયેલાં પૂર્ણિમાબેનને સૌ 'દીદી'ના આત્મીયતાસૂચક સંબોધનથી બોલાવે છે. પોતાના દીર્ઘ જીવનના અનેકરંગી અનુભવોને તેમણે અનેક પુસ્તકોમાં આલેખ્યાં છે. આટઆટલું કામ કર્યા પછી પણ તે કહે છે, " હજુ તો ઘણું કરવાનું બાકી છે. જ્યાં સુધી એક પણ માણસ પછાત હોય ત્યાં સુધી તેના સર્વાંગી વિકાસની જવાબદારી સમાજની, આપણા સૌની છે." આદિવાસી સેવાના ક્ષેત્રમાં તેમના પ્રદાન બદલ નાનામોટા અનેકવિધ સન્માનો ઉપરાંત 'પદ્મભૂષણ' જેવા રાષ્ટ્રીય કક્ષાના ખિતાબથી સન્માનિત પૂર્ણિમાબેનના આ શબ્દોમાં નિરાશાના નહીં, પણ પ્રચંડ આશાના અને જુસ્સાના ભાવ પડઘાય છે.\n(તેમની સાથેની એક અંગત સ્મૃતિ અહીં વહેંચી રહ્યો છું. સામાન્ય સંજોગોમાં તેમનો મારા પર આવેલો પત્ર મૂકવો જોઈએ, પણ તેમની સાથે એકતરફી પત્રવ્યવહાર થયેલો. તેમની સંસ્થા 'ઋતંભરા વિદ્યાપીઠ'ની પુસ્તિકા તૈયાર કરવાનું કામ રજનીકુમાર પંડ્યા દ્વારા મને સોંપવામાં આવેલું. દીદીને મેં લખી રાખેલા આ મૂળ પત્રની નકલ સાપુતારા મોકલી હશે અને આ અસલ પત્ર મુંબઈ મોકલવાનો હશે, જે પછી મોકલવાની જરૂર નહીં રહી હોય, તેથી એ સચવાઈ રહ્યો છે.)\nPosted by Biren Kothari at 2:46 PM\nLabels: obit, Poornima Pakwasa, Social work, પૂર્ણિમાબેન પકવાસા, શ્રદ્ધાંજલિ, સમાજસેવા\nkalpana Desai April 26, 2016 at 8:02 PM\nઅદ્ભૂત વ્યક્તિત્વ. સલામ.\nAnonymous October 19, 2020 at 2:10 PM\nસરસ માહિતીપ્રદ લેખ. વાંચવાની મઝા પડી.


જાણો શરદી ના મૌસમ માં કેવા ફળ અને કેવા શાકભાજી ખાવા જોઈએ, જેનાથી તમે રહી શકો છો સ્વસ્થ - We Gujjus\nHome Life Style Health & Beauty જાણો શરદી ના મૌસમ માં કેવા ફળ અને કેવા શાકભાજી ખાવા જોઈએ,...\nજાણો શરદી ના મૌસમ માં કેવા ફળ અને કેવા શાકભાજી ખાવા જોઈએ, જેનાથી તમે રહી શકો છો સ્વસ્થ\nશિયાળામાં લોકો વારંવાર તેમના ચહેરા અને શરીરની પીડા વિશે ફરિયાદ કરે છે. આ બધી ફરિયાદો બદલાતા હવામાન અને શરીરમાં પોષણના અભાવને કારણે છે. લીલી શાકભાજી અને ફળો આપણા શરીર માટે ખૂબ ફાયદાકારક છે અને તેમાંથી આપણને લગભગ તમામ પ્રકારના પોષણ અને વિટામિન મળે છે.\nવિન્ટર ફળો અને શાકભાજી.\nશિયાળાની સીઝન સિવાય આપણે લીલા શાકભાજી અને ફળો વર્ષમાં ગમે ત્યારે ખાઈ શકીએ છીએ અને તે હંમેશા આપણા શરીર માટે ફાયદાકારક હોય છે. નિષ્ણાતોના મતે, તમારે રૂતુ અનુસાર લીલા શાકભાજી અને ફળોની પસંદગી કરવી જોઈએ અને પરંપરાગત રીતે રાંધેલા ફળોનો જ વપરાશ કરવો જોઇએ. અહીં અમે તમને કેટલીક લીલી શાકભાજી અને ફળોની સૂચિ આપવા જઈ રહ્યા છીએ, જેનો ઉપયોગ તમે શિયાળાની રૂતુમાં તમારા શરીરને ફરિયાદોથી દૂર રાખવા માટે કરી શકો છો.\nઆપણે બધા જાણીએ છીએ, દરરોજ એક સફરજનનું સેવન કરવાથી આપણને ડોક્ટરથી દૂર રાખે છે. શિયાળાની રૂતુમાં તેનું સેવન કરવાથી તમારા શરીરને ઘણા આરોગ્ય લાભ થાય છે.\nઅન્ય ફળો અને શાકભાજીની તુલનામાં ગાજરમાં કેરોટિનની માત્રા સૌથી વધુ હોય છે. ઉપરાંત તે વિટામિન બીસીડીઇ અને કે નો શ્રેષ્ઠ સ્રોત છે. તમે તેનો ઉપયોગ રાંધીને અથવા કાચા સ્વરૂપમાં પણ કરી શકો છો.\nઆ ફળ વિટામિન સીનો શ્રેષ્ઠ સ્રોત છે અને તે તમારા શરીરને સૂક્ષ્મજંતુઓ સામે લડવામાં મદદ કરે છે અને તમારા શરીરને ખનિજો, પોટેશિયમ, ફોલેટ અને ફાઇબર પ્રદાન કરે છે. પરંતુ આ હોવા છતાં, તેમાં ઓછી કેલરી મળી આવે છે.\nદ્રાક્ષ મેંગેનીઝ, પોટેશિયમ અને વિટામિન એકેસીબી6અને બી 1 નો શ્રેષ્ઠ સ્રોત છે. કાળા દ્રાક્ષ શરીરમાં લોહીની માત્રાને નિયંત્રિત કરે છે અને ઇન્સ્યુલિનનું પ્રમાણ પણ વિકસાવે છે. દ્રાક્ષ આપણા શરીરની પ્રતિરક્ષા વિકસાવામાં મદદગાર છે.\nતે એક કંદમૂળ શાકભાજી છે, જે સફરજન આકારની હોય છે. તે સ્વાદમાં મીઠી છે અને તેમાં ફાયબર, ફોલેટ, વિટામિન અને ખનિજો જેવા ફાયદાકારક ઘટકો છે. શિયાળાની રૂતુમાં, તમે બજારમાં સલગમનું ફળ સરળતાથી શોધી શકો છો.\nભારતમાં મેથી ના દાણા ને મેથી તરીકે ઓળખવામાં આવે છે, જે વિટામિન અને ખનિ જો ની સાથે ફાઇબર અને ફાયટો પોષણથી સમૃદ્ધ છે. તે આપણા શરીરમાં કોલેસ્ટરોલનું પ્રમાણ ઘટાડવામાં અને લોહીમાં ખાંડની માત્રાને નિયંત્રિત કરવામાં મદદગાર છે. ઉપરાંત તેના ઘણા આરોગ્ય લાભો પણ છે.\nમૂળા શિયાળાની રૂતુમાં પુષ્કળ પ્રમાણમાં જોવા મળે છે. તે સ્વાદમાં કડવો અને મીઠો છે અને તમારા શરીરમાં પોટેશિયમ, ફોલિક એસિડ અને એસ્કર્બિક એસિડ જેવા મહત્વપૂર્ણ તત્વો પ્રદાન કરે છે. તમે તેને રાંધી ને અથવા સીધા કાચા સ્વરૂપમાં પણ ખાઈ શકો છો.\nઆ શાકભાજીમાં વિટામિન કે અને બી ભરપૂર માત્રામાં હોય છે. તેમાં તમામ મહત્વપૂર્ણ ખનિજો તેમજ ફોલિક એસિડ અને એસ્કર્બિક એસિડ શામેલ છે. તે અન્ય શાકભાજી સાથે રાંધ્યા પછી ખાય છે અથવા સૂપ બનાવી પી શકો છો. પાલકમાં ઘણા બળતરા વિરોધી અને એન્ટી ઓક્સિડેન્ટ તત્વો પણ હોય છે.\nબીટનો ઉપયોગ વર્ષભર કરવામાં આવે છે પરંતુ શિયાળાની રૂતુમાં તે એક ઉત્તમ ફળ છે. તેનું સેવન કરવાથી આ ફળ આપણને હૃદય અને કિડનીની વિકારોથી સુરક્ષિત રાખે છે અને મગજમાં લોહીનું પ્રમાણ વધારવામાં મદદ કરે છે.\nશિયાળાની રૂતુમાં, આપણા શરીરનું મેટાબોલિઝમ ખૂબ ઓછું હોય છે અને તેથી જ તમારે ફળો અને શાકભાજીનું સેવન કરવું જોઈએ જે પોષણથી સમૃદ્ધ છે. નિષ્ણાતોના મતે મોસમી ફળોનું સેવન આપણા શરીર અને આરોગ્ય માટે ફાયદાકારક છે.\nદાડમ મરડો અને બંડલ માટે પણ દાડમનો ઉપયોગ એક દવા તરીકે કરવામાં આવે છે, પરંતુ દાડમના વધારે માત્રામાં સેવન કરવાથી પણ કબજિયાત થઈ શકે છે. તેમાં વિટા મિન સી, આયર્ન, ફાયટો-કેમિકલ, એન્ટી ઓકિસડન્ટો અને પોટેશિયમ વધુ માત્રામાં હોય છે.\nપપૈયા એ ફળ છે જે આપણી ત્વચાને મોઇશ્ચરાઇઝ્ડ રાખે છે અને આપણી ત્વચાને યુવાન અને કોમલ રાખે છે. વિટામિન એ આપણી ત્વચાના સ્વાસ્થ્યમાં મહત્વપૂર્ણ ભૂમિકા ધરાવે છે, અને પપૈયા વિટામિન એથી ભરપુર હોય છે. તેથી જ શિયાળામાં તમે પપૈયાના સેવ નથી તમારી ત્વચાને તાજી રાખી શકો છો. પપૈયા વિશેની બીજી ખાસ વાત એ છે કે તમે તેનો ઉપયોગ ફેસ માસ્ક તરીકે પણ કરી શકો છો.\nસંશોધન દર્શાવે છે કે જામફળમાં બ્રોકોલી જેટલું જ એન્ટી ઓકિસડન્ટો હોય છે. શિયા ળાની રૂતુમાં તાજા જામફળ હંમેશાં તમારા શરીરની રોગપ્રતિકારક શક્તિ વધારવામાં મદદરૂપ થાય છે. જામફળ આપણને ત્વચા સંબંધિત અનેક રોગોથી પણ બચાવે છે.\nકેળા શિયાળાની રૂતુમાં બ્લડ પ્રેશરના પ્રમાણને સંતુલિત કરવામાં મદદ કરે છે. કેળામાં પોટેશિયમ, ફાઈબર અને વિટામિન ભરપૂર માત્રામાં હોય છે. તે આપણા શરીરની પ્રતિરક્ષા વધારવામાં પણ મદદગાર છે. કેળામાં વધારે માત્રામાં પાણી હોય છે, જે આપણી ત્વચાને હાઇડ્રેટ અને પોષણ આપે છે. વળી, કેળા ત્વચાની હળવાશને નિયંત્રિત કરવામાં પણ મદદગાર છે.\nતેનો ઘણીવાર બાળકના ખોરાક તરીકે પણ ઉપયોગ થાય છે. શિયાળાની રૂતુમાં આપણા શરીરનું મેટા બોલિઝમ ખૂબ ઓછું હોય છે અને તેથી જ તમારે ફળો અને શાકભાજીનું સેવન કરવું જોઈએ જે પોષણથી સમૃદ્ધ છે.\nPrevious articleજાણો નારિયેળ તેલ ના આ ફાયદા, આટલા બધા છે એના ફાયદા, વાંચો અહીં\nNext articleઆટલા બધા છે લીલા ધાણા ના ફાયદા, જેનો તમે કિચન માં રોજ ઉપયોગ કરો છો એક વાર જરૂર વાંચો આ લાભ


માત્ર જીમ કે મશીનો મેદસ્વિતા નહિ ધટાડે\nસ્વાસ્થ્ય અને ફિટનેસમાં મહિલાઓનો રસ ખૂબ વધી રહ્યો છે. સ્થૂળ અને જાડું શરીર ક્યારેક સમૃદ્ધિ અને વૈભવની નિશાની ગણાતું હતું. પરંતુ આજે આવું શરીર બેડોળ ગણાય છે. મોં પર કોઈ ન કહે, પરંતુ દૂરથી કોઈ પણ સ્થૂળ મહિલાને આવતી જોઈને લોકો એને ‘ભેંસ’ કહેવામાં સંકોચ નથી રાખતા.\nશરીરને ચુસ્ત, તંદુરસ્ત અને તાણરહિત રાખવા માટે જિમ અને હેલ્થ ક્લબોનો સહારો લેવામાં આવી રહ્યો છ. હાઈટેક મશીનો, નવી ટેક્‌નિક, યોગનો જાદુ અને ફિટનેસના ફંડાથી ગ્રાહકોને આકર્ષવાનો પ્રયત્ન કરવામાં આવે છે. બિલાડીના ટોપની જેમ ફૂટી નીકળેલાં કેન્દ્રો પર જનારા લોકો ફાયદો મેળવવાના બદલે મોટી રકમ ગુમાવવાનું નુકસાન ભોગવે છે.\nએ વાત બધાં જાણે છે કે નિયમિત કસરત કરવાથી ભૂખ કરતાં ઓછું જમવાથી અને મન શાંત રાખવાથી વ્યક્તિ સ્વસ્થ અને સુંદર રહી શકે, વજન વધતું નથી, શરીર સુડોળ રહે છે. સ્વસ્થ જીવન માટે રાત્રે વહેલા સૂઈ સવારે વહેલાં ઊઠવાની સાથે-સાથે મોર્નંિગવોક જરૂરી માનવામાં આવે છે. પરંતુ ફિટનેસ કેન્દ્રો પર આ બધાં વિના મશીનની મદદથી થોડા જ દિવસોમાં વજન અને શરીર પર જામી ગયેલી ચરબી ઘટાડવાનો ચમત્કાર કરવાની લાલચ આપવામાં આવે છે. પાઉડર અને દવાઓ આપીને ઝડપથી સ્લિમટ્રિમ બનાવવાના સપનાં બતાવવામાં આવે છે. જુદા-જુદા પેકેજો માટે હજારો રૂપિયા વસુલ કરવામાં આવે છે.\nજ્યારે પેકેજનો પિરિયડ પૂરો થાય છે ત્યારે વજન માપવાનો કાંટો કંઈ અલગ જ બતાવે છે. એ એક ક્વિન્ટલથી ૯૫ કિલોગ્રામના બદલે ૧૦૫ કિલોગ્રામની તરફ વધતો દેખાય છે. અરીસામાં જોતાં હાથ અને કમરની ચરબી પહેલાં કરતાં વઘુ દેખાય છે. તંદુરસ્ત બનવાના બદલે બ્લડપ્રેશર વધતું જાય છે. શરીર પર આપેલાં દબાણથી બી. પી. પણ વધે છે અને બ્રેન પર પણ અસર થઈ શકે છે.\nકલ્પના નામની એક મહિલાએ જણાવ્યું, ‘મારું વજન ૯૨ કિલોગ્રામ હતું. મેં એક આવા કેન્દ્રમાં તપાસ કરી. મને કહેવામાં આવ્યું કે મારે ભૂખ્યા નહીં રહેવું પડે કે નહીં કોઈ કસરત કરવી પડે. આ માટે જે પણ કરવાનું હશે એ કેન્દ્રવાળા જાતે કરશે.\nએ લોકો મને ભૂખ્યાં પેટે બોલાવતા. બેલ્ટ ખેંચીને મશીન ફેરવતાં. બહાર નીકળતાં થોડી હળવાશ અનુભવાતી. પણ બપોરનું ભોજન લીધા બાદ સ્થિતિ પહેલાં જેવી જ થઈ જતી. ન જમો તો પણ થોડા જ કલાકોમાં બધી અસર નકામી. હું સતત ચાર મહિના ગઈ. કોઈ ફાયદો ન થયો. કેન્દ્રમાં ટેપ દ્વારા મારી કમરનું ઢીલાશથી માપ લઈને બતાવવામાં આવતું. બહાર નીકળતાં એ જ ટેપથી કમરનું માપ ખેંચીને લેવામા ંઆવતું. દેખીતું છે કે અમુક ઇંચનો તફાવત તો આવે આખરે મેં પ્રોટેસ્ટ કર્યું. પૈસા પાછા માગ્યા. પેકેજની શરત મુજબ પૈસા પાછા આપવાની ના પાડી દીધી. મેં ત્યારે કન્ઝુમર કોર્ટમાં કેસ દાખલ કર્યો. બે વર્ષ કેસ ચાલ્યો. કોર્ટે ચુકાદો આપતા સંસ્થાને ૨૬ હજાર રૂપિયા પેકેજના અને એક હજાર રૂપિયા ખર્ચાના આપવાનો હુકમ કર્યો.\nએની વિરુદ્ધમાં રાજ્ય સ્તરની ટ્રિબ્યુનલમાં કેસ ગયો. ત્યાં પણ ફેંસલો યથાવત્ રહ્યો. પરંતુ રૂપિયા પાછા આપવાના બદલે સંસ્થાને નેશનલ ટ્રિબ્યુનલમાં જવાની ધમકી આપી. એટલે હું હારી ગઈ. કુલ રૂપિયા ૧૦ હજાર પાછા લીધા. સાથે રૂપિયા ૧૭ હજારનું પેકેજ આપવામાં આવ્યું, પરંતુ એનો કોઈ લાભ ન થયો. આ રૂપિયા ડૂબી જ ગયા.’’\nકોઈ ફેર ન પડ્યો\nકલ્પનાની જેમ જ એક બીજી મહિલાએ આવા જ એક કેન્દ્રને રૂપિયા એક લાખ આપ્યા.\nસતત એક વર્ષના અભ્યાસ પછી પણ કોઈ ફેર ન પડ્યો. એક મહિલાનું વજન બે વર્ષમાં ૭૦ કિલોથી જરા પણ ન ઘટ્યું.\nપરંતુ એક ફિટનેસ કેન્દ્રમાં કાર્ય કરતા નિષ્ણાતનું કહેવું છે, ‘‘હકીકતમાં લોકોમાં વિશ્વાસની કમી હોય છે. એ લોકો પૂરી ઇચ્છાથી એ બઘું નથી કરી શકતા જે એમને કહેવામાં આવે છે. સફળતા ન મળે પછી અમને દોષ આપે છે. ઘણીવાર તો એક ઉપાય કામમાં ન આવે તો બીજો અપનાવવામાં આવે છે, પરંતુ ત્યાં સુધીમાં વ્યક્તિ મનથી હારી જાય છે. એમાં ફિટનેસ કેન્દ્ર કંઈ જ નથી કરી શકતું.’’ ઘણાં લોકો એ વાત યાદ નથી રાખતા કે પરફેક્ટ બોડી માટે કેટલાક પ્રયત્ન કરવા પડે છે. શોર્ટકટથી સુંદરતા મેળવવાની આશા હંમેશાં શોર્ટ સર્કિટ સાબિત થાય છે. ભલે કોઈ હેલ્થ ક્લબને મોટી રકમનો ચેક આપવામાં આવે, પરંતુ વજન તો પ્રયત્નપૂર્વક ઘટાડવું પડે છે. શરીર પરથી ચરબી દૂર કરવા માટે સતત નિયમિત કસરત, સમતોલ ખોરાક અને તળેલા પદાર્થોથી દૂર રહેવું પડે છે. સેન્ટરને આપેલી રકમ તો એક મહિનામાં જ ત્યાં ખર્ચાઈ જશે. જ્યારે તમારી ચરબી તો શરીર પર જ રહેશે.\nઆ સેન્ટરો પર ખોરાક શબ્દને ‘નકામી વાત’ કહેવામાં આવે છ. એક નિષ્ણાતનું કહેવું છે, ‘‘કોઈ જાડી વ્યક્તિનો ખોરાક અડધો કરી દેવામાં આવે, એને દરરોજ એક હજારથી ઓછી કેલરીવાળું ભોજન આપવામાં આવે તો એ નબળાઈ અનુભવશે, પરંતુ પાતળી નહીં થાય. નબળાઈ લાગવાથી સેન્ટરને જ દોષ આપશે.’’\nએક વ્યક્તિનું કહેવું છે, ‘મશીનો કોઈનું વજન ઘટાડી શકતાં નથી. એ કહેવું કે માનવું જ ખોટું છે કે મશીનોથી વજન ઘટે છે. મશીનો પર અભ્યાસ કરવાના બદલે કસરત કરવી વઘુ લાભદાયી છે. જો પૈસા બગાડવનો જ શોખ હોય તો જરૂર આવાં કેન્દ્રો પર જાઓ. વીજળીથી માલિશ કરતું મશીન તો ઉપયોગી સાબિત થઈ શકે, પરંતુ માલિશ માટે ઉપયોગી, વજન ઘટાડવા માટે નહીં, બાકી બઘું નકામું.’’\nઘણાં કેન્દ્રો પર વાતચીત કરતાં ે વાત જાણવા મળી કે વજન ઘટાડવા માટે અઠવાડિયામાં પાંચવાર જિમ જવાની જરૂર નથી. કેટલાક સામાન્ય ઉપાય છે, જેમ કે ઘરેથી બજાર પગે ચાલીને જાઓ. લિફ્‌ટના બદલે દાદરા ચઢીને જાઓ. અડધો કલાક કસરત કરો અને ફિટ રહો. એક મિત્રે પોતાનો અનુભવ જણાવ્યો, ‘‘થોડાં વર્ષો પહેલાં મેં મારું વજન કર્યું તો ૯૯ કિલો હતું. મેં સવારે ફરવા જવા સિવાય ઘરથી ઓફિસ સુધી ત્રણ કિલોમીટર ચાલીને જવા-આવવાનું શરૂ કર્યું. તડકામાં પરસેવો તો થતો જ હતો. પણ ચાર મહિનામાં વજન ઘટીને ૮૫ કિલો થઈ ગયું. ભોજન સાદું લેવાનું શરૂ કર્યું. તળેલા અને ગળ્યા પદાર્થો ખાવાનું બંધ કર્યું. પણ ત્યાર બાદ વજન ન ઘટ્યું.\nએનાથી મારા શરીરને કોઈ તકલીફ પણ ન થઈ. એટલા માટે મેં મંત્ર અપનાવી લીધો કે, ‘ઓછું ખાઓ, ઘણું હરોફરો, ખૂબ મહેનત કરો અને સુખી રહો.’ સ્લિમ અને સુંદર દેખાવા માટે શરીરને મશીનોની નહીં. જીવનનો સાચો રસ્તો અપનાવવાની જરૂર છે.’


ઊંઝા યાર્ડમાં જીરાની બોરીનો મુર્હત સોદાનો ભાવ પહેલીવાર 11 હજાર, સિઝનમાં ભાવ3હજાર ઉપર રહેવાનો અંદાજ | The price ofasack of cumin at Unjha's marketyard was quoted at Rs 11,000 for the first time in history - Divya Bhaskar\nThe Price Of A Sack Of Cumin At Unjha's Marketyard Was Quoted At Rs 11,000 For The First Time In History\nજીરાના ભાવમાં જબ્બર ઉછાળો:ઊંઝા યાર્ડમાં જીરાની બોરીનો મુર્હત સોદાનો ભાવ પહેલીવાર 11 હજાર, સિઝનમાં ભાવ3હજાર ઉપર રહેવાનો અંદાજ\nમાર્કેટમાં હાલમાં જીરાનો રેગ્યુલર ભાવ 3250ની આસપાસ\nગોંડલ એક ખેડૂતના જીરાની બોરીનો ભાવ 11,111 બોલાયો\nમહેસાણા જિલ્લામાં આવેલા ઊંઝા APMC ખાતે આજે એક જીરાની બોરીનો ભાવ 11 હજારથી વધુ બોલાયો હતો. ત્યારે ઉંઝા માર્કેટયાર્ડના ઈતિહાસમાં પ્રથમ વખત જીરાનો ભાવ 11 હજારથી વધુ બોલાયો છે. જેનો એક વીડિયો પણ સોશિયલ મીડિયામાં વાયરલ થયો છે. ગોંડલના એક ખેડૂતના જીરાની બોરીનો ભાવ 11,111 બોલાયો હતો.\nમસાલા પાકનું ઉત્પાદન ઓછુ હોવાથી ભાવ ઉંચા રહેશે\nઉંઝા એપીએમસીના ચેરમેન દિનેશ પટેલે વધુમાં જણાવ્યું હતું કે, દેશભરમાં જીરાના પાક માટે ગુજરાત અને ત્યારપછી રાજસ્થાન અગ્રેસર છે. હજુ જીરાની સિઝનની 20 થી 25 દિવસની વાર છે. તેવા સંજોગોમાં કોઇ નાનો ખેડૂત ઉત્સાહમાં જીરૂ લઇ આવ્યો હોય તો તેના જીરાના પ્રતિકાત્મક રૂપિયા 11 હજાર ભાવ બોલાયા હશે. જોકે, સાચી સ્થિતી એવી છે કે, મસાલા પાકનું ઉત્પાદન ઓછુ છે. તેથી આ વખતે મસાલાના પાકના ભાવ ઉંચા રહેશે. બે મહિના પહેલા જે જીરાના ભાવ 20 કિલોનાં રૂપિયા 2500 હતો તે હમણાં ત્રણ હજાર ઉપર જવા માંડ્યો છે. જે સિઝનમાં વધુ ઉપર જશે.\nઉંઝા એપીએમસી બજાર મોટે પાયે જીરૂ નિકાસ પણ કરે છે\nઆ વખતે ખેડૂતોએ જીરાના પાકને સ્થાને ચણા, રાયડો અને અન્ય પાકનું વાવેતર કર્યુ છે. તેથી જીરાનું ઉત્પાદન પ્રમાણમાં સારૂ એવું ઘટી જાય તેવી સ્થિતી સર્જાઇ છે. દેશ-વિદેશમાં જીરાના વેપાર માટે જાણીતુ ઉંઝા એપીએમસી બજાર મોટે પાયે જીરૂ નિકાસ પણ કરે છે. દેશમાં જીરાની નિકાસ વર્ષ 2015-16માં 97,790 ટન એટલે કે રૂપિયા 1553 કરોડ હતી. તે વર્ષ 2019-20માં બમણાથી વધુ વધીને 2,10,000 ટન એટલે કે રૂપિયા 3225 કરોડ થઈ છે. જોકે, તેમાં 45 ટકાથી વધુ જીરાનું ઉત્પાદન ગુજરાતમાં થાય છે.\nખેડૂતોને આકર્ષવા આટલો ભાવ આપવામાં આવ્યો હશેઃ APMC ચેરમેન\nચેરમેન દિનેશ પટેલે વધુમાં જણાવ્યું કે, નવું સેમ્પલ આવ્યું હોય નવા પાકમાં કદાચ મણ કે બે મણ પાક ખેડૂત લઈને આવ્યો હોય તો ખેડૂતોને આકર્ષવા માટે આ પ્રકારે ભાવ આપવામાં આવ્યો હશે. પરંતુ એવો ભાવ મળ્યો હોય ટ્રેડ થયો હોય એ બરોબર છે. જોકે, માર્કેટમાં હાલ રુટીન ભાવ 3250 રૂપિયા આસપાસ ચાલી રહ્યો છે.\nખેડૂતને 11 હજાર ભાવ મળતા સૌ કોઈ ચોકી ઉઠ્યા\nઊંઝા APMC જીરાના બજાર માટે પ્રખ્યાત છે ત્યારે માર્કેટમાં હાલમાં જીરાનો રેગ્યુલર ભાવ 3250ની આસપાસ જોવા મળી રહ્યો છે ત્યારે આજે ગોંડલના એક વેપારીને જીરાની એક બોરીનો ભાવ 11,111 બોલાયો હતો. જેને લઈ સૌ કોઈ ચોકી ઉઠ્યા હતા. જેનો વીડિયો પણ વાયરલ થયો છે. ત્યારે અન્ય વેપારીઓને આકર્ષવા આ વીડિયો વાયરલ કર્યો હોવાનું ચર્ચાઈ રહ્યું છે. તેમજ જે ખેડૂત ગોંડલ થી જીરું વેચવા ઉંઝા આવ્યા હતા તેને ત્યા જીરાનો ભાવ7હજાર બોલાયો હોવાનું પણ ચર્ચાઈ રહ્યુ છે. જોકે, તેમ છતાં માર્કેટયાર્ડમાં જે પ્રમાણે જીરાની બોરીનો ભાવ 11 હજાર બોલાતા ઊંઝા માર્કેટયાર્ડમાં ઈતિહાસમાં પ્રથમ વખત આટલો ભાવ બોલાયો છે.


Breaking News : ફક્ત રૂ.500 આપ્યાં અને મળી ગઇ કરોડો લોકોના આધાર કાર્ડની વિગતો ! - GSTV\nHome » News » Breaking News : ફક્ત રૂ.500 આપ્યાં અને મળી ગઇ કરોડો લોકોના આધાર કાર્ડની વિગતો !\nBreaking News : ફક્ત રૂ.500 આપ્યાં અને મળી ગઇ કરોડો લોકોના આધાર કાર્ડની વિગતો !\nકેટલાંક સમય પહેલાં એવી ખાતરી આપવામાં આવતી હતી કે આધાર કાર્ડ એકદમ સુરક્ષિત છે. આધાર બનાવતી ઓથોરિટી UIDAIએ પણ કહ્યું હતું કે આધાર કાર્ડમાં દરેક અંગત વિગતો બિલકુલ સુરક્ષિત છે. પરંતુ જો તમે એવું વિચારતાં હોય તો તે એકદમ ખોટું છે. તમે માત્ર રૂ.500 આપીને માત્ર 10 મિનિટમાં કરોડો આધાર કાર્ડની જાણકારી મેળવી શકો છો. આ વાત આશ્વર્યજનક છે પરંતુ આવો દાવો કરવામાં આવી રહ્યો છે.\nએક અંગ્રેજી અખબારે કરેલી તપાસમાં એક એજન્ટ વિશે જાણવા મળ્યું છે. આ એજન્ટે માત્ર 10 મિનિટમાં એક ગેટવે આપ્યો અને લોગઇન પાસવર્ડ પણ આપ્યો. ત્યારબાદ આધાર કાર્ડનો નંબર નાંખવાનો હતો અને કોઇપણ વ્યક્તિની અંગત વિગતો સરળતાથી મળી ગઇ. ત્યારબાદ રૂ.300થી વધુ આપતાં આ વિગતોને પ્રિન્ટ કરાવવાનું પણ એક્સેસ મળી ગયું. તેના માટે એક અલગ સોફ્ટવેર હતું.\nસત્તાધીશો પાસે જ હોય છે પાસવર્ડ\nજ્યારે આ અંગે UIDAIના અધિકારીઓને જણાવવામાં આવ્યું, તો તેમણે તરત જ બેંગલોરના ટેકનીકલ ટીમને આ અંગે જાણ કરી. ચંદીગઢમાં UIDAIના રિજનલ એડિશનલ ડાયરેક્ટર-જનરલ સંજય જિંદલે જણાવ્યું કે જો આ વાત સાચી છે તો આ બાબત ચોંકાવનારી છે કારણકે ડાયરેક્ટર જનરલ અને મારા સિવાય અન્ય કોઇ પાસે લોગ-ઇન પાસવર્ડ ન હોવો જોઇએ.\n6 મહિનાથી થઇ રહ્યું છે આ કામ\nસૂત્રોએ જણાવ્યા અનુસાર આ ગ્રુપ6મહિનાથી કામ કરી રહ્યું છે. એક રેકેટમાં સૌથી પહેલાં એ ત્રણ લાખ લોકોને ટાર્ગેટ કરવામાં આવ્યાં હતાં, જે IT મિનીસ્ટ્રી તરફથી કોમન સર્વિસ સેન્ટર સ્કીમ હેઠળ જે સ્ન્ટર સરૂ કરવામાં આવ્યાં હતાં ત્યાં કામ કરતાં હતાં. તેમને આ લોકો પાસેથી આધાર અંગે તમામ માહિતી કઢાવવાનું કામ સરળ લાગ્યું અને તેમણે આ લોકોને પોતાની ચાલમાં ફંસાવી લીધાં.\nહેકર્સ પાસે રાજસ્થાનની વેબસાઇટનું પણ છે એક્સેસ\nઆ ઉપરાંત હેકર્સ પાસે રાજસ્થાનની આધારકાર્ડની વેબસાઇટનું પણ એક્સેસ છે. જેને તેઓ આધારની જાણકારી મેળવી શકતાં હતાં અને તેની પ્રિન્ટ પણ કાઢી શકતાં હતાં. સંજય જિંદલે જણાવ્યું કે, હવે UIDAI આ અંગે તપાસ કરશે, ત્યારે જ કોઇ પુષ્ટિ થઇ શકશે.\nઉલ્લેખનીય છે કે આ પ્રકારની કોઇ ખામી મળી આવવી મોટી વાત છે અને આધાર સાથે લોકોના સિમ કાર્ડ, બેન્ક ખાતા અને અન્ય દસ્તાવેજો લિંક કરવામાં આવેલા હોવાથી કોઇપણ વ્યક્તિ તેનો ગેરલાભ ઉઠાવી શકે છે.\naadhaar cardaadhaar information leakedFeatured\nમુંબઈ પોલીસે દલિત નેતા જીજ્ઞેશ મેવાણી-ખાલિદ સામે FIR નોંધી


Gujarati News » Mumbai » Wife reports disappearance of Shiv Sena MLA Nitin Deshmukh amid political turmoil in Maharashtra\nમહારાષ્ટ્રમાં રાજકીય ઉથલપાથલ, શિવસેનાના ધારાસભ્ય નીતિન દેશમુખ ગુમ થવાનો પત્નીએ રિપોર્ટ નોંધાવ્યો\nબાલાપુરથી શિવસેનાના ધારાસભ્ય દેશમુખ (ફાઈલ)\nઅકોલા જિલ્લાના બાલાપુરના શિવસેના ધારાસભ્ય દેશમુખની પત્ની પ્રાંજલિ દેશમુખે જિલ્લાના સિવિલ લાઇન્સ પોલીસ સ્ટેશનમાં ફરિયાદ નોંધાવી છે. ધારાસભ્યની પત્નીએ પોતાની ફરિયાદમાં જણાવ્યું છે કે સોમવાર રાતથી તેણીએ તેના પતિ સાથે કોઈ સંપર્ક કર્યો નથી.\nJun 22, 2022 | 7:00 AM\nમહારાષ્ટ્રમાં (Maharastra) વિધાન પરિષદની ચૂંટણી બાદ રાજકીય ઉથલપાથલ ચાલુ છે. દરમિયાન, શિવસેના (shiv sena) સામે બળવો કરનાર નેતા અને મહારાષ્ટ્ર સરકારમાં મંત્રી એકનાથ શિંદેના (Eknath Shinde) કેટલાક અન્ય ધારાસભ્યો સાથે સંપર્ક ન હોવાના અહેવાલો સામે આવ્યા છે. તે જ સમયે, રાજ્યના અકોલા જિલ્લાના બાલાપુરથી શિવસેનાના ધારાસભ્ય દેશમુખની પત્ની પ્રાંજલિ દેશમુખે જિલ્લાના સિવિલ લાઇન્સ પોલીસ સ્ટેશનમાં ફરિયાદ નોંધાવી છે. ધારાસભ્યની પત્નીએ પોતાની ફરિયાદમાં જણાવ્યું છે કે સોમવાર રાતથી તેણીએ તેના પતિ સાથે કોઈ સંપર્ક કર્યો નથી. પ્રાંજલિએ પોલીસને તેના પતિને ઝડપથી શોધી કાઢવા વિનંતી કરી છે.\nધારાસભ્યની પત્નીએ પોતાની ફરિયાદમાં એમ પણ કહ્યું છે કે તેના પતિ અને એકનાથ શિંદે વચ્ચે ઝઘડો થયો હતો, ત્યારબાદ નીતિન ગુમ છે અને તેનો ફોન પણ કામ કરી રહ્યો નથી. પતિ નીતિન મંગળવારે સવાર સુધીમાં અકોલા સ્થિત તેના ઘરે આવવાનો હતો, પરંતુ સોમવાર સાંજથી તેનો ફોન રણકતો નથી. તમને જણાવી દઈએ કે, આના એક દિવસ પહેલા વિધાન પરિષદની ચૂંટણીમાં શિવસેનાને છમાંથી એક સીટ પર હારનો સામનો કરવો પડ્યો હતો. આ પછી રાજ્યમાં રાજકીય ઉથલપાથલ ચાલુ છે.\nશિવસેનાના ધારાસભ્યોને સુરતથી ગુવાહાટી લઈ જવાની તૈયારી\nમીડિયા અહેવાલો અનુસાર, મંત્રી એકનાથ શિંદે અને તેમના સમર્થક ધારાસભ્યો મહારાષ્ટ્ર સરકારમાં રહી રહ્યા છે, તેમને આસામની રાજધાની ગુવાહાટીમાં એરલિફ્ટ કરવામાં આવ્યા છે. તેમને મધ્યરાત્રિએ અહીંથી એરલિફ્ટ કરવામાં આવ્યા છે. લગભગ 12:30 પછી તેમને લઈ જવામાં આવ્યા હતા. આ ધારાસભ્યોને અહીંથી લેવા માટે ત્રણ ચાર્ટર્ડ પ્લેન પહોંચ્યા છે. સ્પાઈસ જેટના વિમાનો આવી ગયા છે. આ ત્રણ ચાર્ટર્ડ પ્લેનમાં બેસીને આ ધારાસભ્યોને લઈ જવાની તૈયારીઓ થઈ રહી છે.\nશિંદેનો બળવો, રાજ્યસભાની ચૂંટણીમાં જીત\nતમને જણાવી દઈએ કે, મહારાષ્ટ્રના રાજકારણમાં તોફાન મચી ગયું છે. મહારાષ્ટ્ર સરકારમાં મંત્રી અને શિવસેનાના મજબૂત નેતા એકનાથ શિંદેએ તેમના સમર્થક ધારાસભ્યો સાથે બળવો કર્યો છે. સોમવારે વિધાન પરિષદની ચૂંટણીમાં શિવસેના અને કોંગ્રેસના કેટલાક ધારાસભ્યોએ તેમના ઉમેદવારોને મત આપ્યો ન હતો. કોંગ્રેસના પ્રથમ પ્રાથમિકતા ધરાવતા ઉમેદવારો જ ચૂંટણી હારી ગયા હતા. શિવસેના પાસે 55 ધારાસભ્યો હોવા છતાં શિવસેનાના ઉમેદવારોને માત્ર 52 મત મળ્યા હતા. શિવસેનાના બાકીના3મત ક્યાં ગયા? જે રીતે રાજ્યસભાની ચૂંટણીમાં ભાજપ પોતાના ત્રણેય ઉમેદવારોને જીતાડવામાં સફળ રહ્યું હતું, તેવી જ રીતે વિધાન પરિષદની ચૂંટણીમાં પણ વિધાનસભામાં વિપક્ષી નેતા દેવેન્દ્ર ફડણવીસનો ચમત્કાર કામ કરી ગયો હતો. ભાજપના પાંચેય ઉમેદવારો વિધાન પરિષદમાં ચૂંટાયા હતા.અહીંથી એકનાથ શિંદેના બળવાની તસવીરનું ટ્રેલર બહાર આવ્યું છે.


મુંબઈ તા. 23: વૈશ્વિક સ્ટીલ માગ બે અબજ ટનની ઐતિહાસિક ઊંચાઈએ પહોંચી જશે એવા સમાચારને પગલે ખનિજ લોખંડની મંદીની સાયકલને એકાએક બ્રેક લાગી ગઈ છે. ચીનમાંથી સ્ટીલની નિકાસ તાજેતરના મહિનાઓમાં ઝડપભેર ઘટી જવાને લીધે ચીન સરકાર પ્રદૂષણ નિયંત્રણ નિયમોને બીજા છ મહિના સુધી લંબાવાવાનું વિચારશે એવા અહેવાલો પણ ફરી રહ્યા છે. તાજેતરમાં ખનિજ લોખંડના ભાવ 218.38 ડોલરની નવી ઐતિહાસિક ઊંચાઈએ પહોંચ્યા હતા. મંગળવારે ચીનના તેન્જિનગ પોર્ટ પર 62 ટકા ફેરોએલોય આયર્ન ઓર ડિલીવરીના હાજર ભાવ 214 ડોલર પ્રતિ ટન મુકાયા હતા.\n2021ના આરંભથી અત્યાર સુધીમાં ખનિજ લોખંડમાં 58.21 ડોલર અથવા 37.35 ટકાનો ઉછાળો આવ્યો છે. ચીનના ડેલિયાન કોમોડિટી એક્સ્ચેન્જ પર સપ્ટેમ્બર આયર્ન ઓર વાયદો 19 મેએ 1248 યુઆનની નવી ઊંચાઈએ મુકાયા બાદ મંગળવારે 1207 યુઆન રહ્યો હતો. ખનિજ લોખંડમાં પ્રત્યાઘાતી ઘટાડો આવશ્યક બની ગયો હતો. ત્યાં જ બ્રાઝિલની સૌથી મોટી ખાણ કંપની વલેમાંથી સમાચાર આવ્યા કે ગત વર્ષે થયેલા અકસ્માત પછી ડેમની સ્થિરતા થોડી ભયમાં મુકાઇ છે તેથી બેમાંથી એક નાની ખાણમાં ટૂંકાગાળા માટે ઉત્પાદન બંધ કરવામાં આવ્યું છે. આ સમાચાર કદાચ ખનિજ લોખંડના ભાવને 200 ડોલરની ઉપર ટકાવી રાખવામાં મદદરૂપ થઈ પડશે. કંપનીએ4જૂને કહ્યું હતું કે રિજનલ લેબર સુપ્રિન્ટેન્ડેન્ટના એક આદેશને પગલે તેના જિનગુ નજીકના મારીઆના કોમ્પ્લેક્સમાં કેટલીક ઉત્પાદન પ્રવૃત્તિઓ બંધ કરી દેવી પડી છે. આ ખાણમાં દૈનિક 40,500 ટન ખનિજ લોખંડનું ઉત્પાદન થતું હતું.\nમૂંઝાયેલા ચીનના સત્તાવાળાઓએ ખનિજ લોખંડના સટોડિયા અને બજારમાં ઘાલમેલ કરતાં ખેલાડીઓ સામે કડક હાથે કામ લેવાની ધમકી ઉચ્ચારી છે. ઇન્વેસ્ટમેન્ટ બેંક બીએમઓ કેપટલ માર્કેટની એક રિસર્ચ નોંધ કહે છે કે આખા વિશ્વની કાચા અને તૈયાર સ્ટીલ બજાર પર અંકુશ ધરાવતું ચીન હવે ઓછા માર્જિન અને ઓછી ઉત્પાદનક્ષમતાને લાંબા સમય સુધી ચલાવી નહીં લે.\nચીને હવે ભંગારના રિસાયક્લિગ પર ધ્યાન કેન્દ્રિત કર્યું છે. `મેડ ઇન ચાઈના 2025' યોજના હેઠળ ચીનના ક્રૂડ સ્ટીલનું 22 ટકા ઉત્પાદન રિસાયક્લિગ પર આધારિત છે. 2025 સુધીમાં તેને 30 ટકા કરવાનો ચીનનો લક્ષ્યાંક છે. એક ટન સ્ટીલના ઉત્પાદન માટે જો ક્રેપ સ્ટીલનો ઉપયોગ કરવામાં આવે તો ચીન 1.6 ટન ખનિજ લોખંડ બચાવી શકે. અમેરિકામાં હોટ રોલ્ડ કોઇલના ભાવ પ્રતિ ટન 1600 ડોલરની અત્યાર સુધીની સર્વોચ્ચ સપાટીએ પહોંચી જતાં અમેરિકા પણ હવે સ્ટીલની ભયંકર અછતનો સામનો કરી રહ્યું છે.\nબીએમઓ કહે છે કે અમેરિકામાં આ વર્ષે હોટ રોલ્ડ કોઇલના ભાવ વર્તમાન ઐતિહાસિક સરેરાશ ઊંચાઈ આસપાસ રહેશે. ભાવમાં જરા ઘટાડો થવાનો હશે તો પણ તે 2021ના બીજા અર્ધવાર્ષિકમાં જોવા મળશે. આ અગાઉ બ્રાઝિલની વલે ખાણ કંપનીએ કહ્યું હતું કે અમે આ વર્ષે 3125થી 3350 લાખ ટન ખનિજ લોખંડ પેદા કરવાનો આયર્ન ઓર ઉત્પાદનનો લક્ષ્યાંક ધરાવીએ છીએ, જે આગળ ઉપર 4000 લાખ ટન લઈ જવાની અમારી યોજના છે. એસએન્ડપી ગ્લોબલ પ્લાટસ કહે છે કે ખનિજ લોખંડનું ઉત્પાદન કરનારા મોટાભાગના દેશોની નિકાસ મે મહિનામાં વધી હતી. બધી ખાણો ઈચ્છે છે કે 2021ના ઉત્તરાર્ધ સુધી ભાવ વધતા રહે.


Gujarati News » Career » UPSC Interview Questions Find out the twisted questions and answers in UPSC\nUPSC Interview Questions: જાણો UPSCમાં ટ્વિસ્ટ કરીને પૂછાતા પ્રશ્નો અને તેના જવાબો\nકોઈ વિદ્યાર્થી IAS માટેની પરીક્ષા પાસ કરે તો પણ તે UPSC દ્વારા લેવામાં આવતા ઈન્ટરવ્યુમાં અટવાઈ જાય છે. ઈન્ટરવ્યુમાં ક્યારેક ખૂબ જ ટ્વિસ્ટેડ પ્રશ્નો પૂછવામાં આવે છે.\nMar 01, 2022 | 1:03 PM\nઘણા યુવાનોનું સ્વપ્ન મોટા થઈને આઈએએસ ઓફિસર બનવાનું હોય છે. ઉમેદવારો આ લક્ષ્યને પ્રાપ્ત કરવા માટે ખૂબ મહેનત પણ કરે છે. પરંતુ બહુ ઓછા ઉમેદવારો આ પરીક્ષા પાસ કરવામાં સક્ષમ છે. જો કોઈ વિદ્યાર્થી IAS માટેની પરીક્ષા પાસ કરે તો પણ તે UPSC દ્વારા લેવામાં આવતા ઈન્ટરવ્યુમાં અટવાઈ જાય છે. સામાન્ય રીતે ઇન્ટરવ્યુ 15 થી 20 મિનિટ સુધી ચાલે છે, જેમાં ક્યારેક ખૂબ જ ટ્વિસ્ટેડ પ્રશ્નો પૂછવામાં આવે છે.\nઆ પ્રશ્નો દ્વારા, ઇન્ટરવ્યુઅર એ જોવા માંગે છે કે, જ્યારે ઉમેદવાર IAS અધિકારી બનશે ત્યારે તે તેના ક્ષેત્રને કેવી રીતે સંભાળી શકશે. UPSC ઇન્ટરવ્યુની જેમ, અન્ય ઘણી સરકારી પરીક્ષાઓના ઇન્ટરવ્યુમાં પણ ઘણા મુશ્કેલ પ્રશ્નો પૂછવામાં આવે છે. અહીં અમે તમને એવા જ કેટલાક સવાલ અને જવાબો વિશે જણાવી રહ્યા છીએ, જે આવી પરીક્ષાઓના ઈન્ટરવ્યુમાં પૂછી શકાય છે. જાણો આવા જ કેટલાક પ્રશ્નો અને તેના જવાબો વિશે.\nપ્રશ્ન – ભારતમાં કયા રાજ્યને ચોખાની વાટકી કહેવામાં આવે છે? જવાબ – આંધ્ર પ્રદેશ\nપ્રશ્ન – જો તમે કોઈ જિલ્લાના ડીએમ છો અને તમને ખબર પડે કે બે ટ્રેનો ટકરાઈ છે, તો તમે સૌથી પહેલા શું કરશો? જવાબ – આ પ્રશ્ન પૂછવામાં આવ્યો છે કે પહેલા શું કરવું, તો સૌથી પહેલા જાણીશ કે કઈ ટ્રેનની સાથે ટક્કર થઈ છે. બંને ટ્રેન પેસેન્જર ટ્રેન અથવા ગુડ્સ ટ્રેન હતી કે કેમ. આ જાણ્યા પછી અમે આગળ નિર્ણય કરીશું.\nપ્રશ્ન- રવીન્દ્રનાથ ટાગોરે ભારત સિવાય કયા દેશનું રાષ્ટ્રગીત લખ્યું હતું? જવાબ – બાંગ્લાદેશ\nપ્રશ્ન- કયું રેલ્વે સ્ટેશન બે રાજ્યોમાં વહેંચાયેલું છે? જવાબ – નવાપુર રેલ્વે સ્ટેશન. આ સ્ટેશન મહારાષ્ટ્ર અને ગુજરાત વચ્ચે વહેંચાયેલું છે.\nપ્રશ્ન- ઉરુગ્વે કોન્ફરન્સમાં શેની સ્થાપના કરવામાં આવી હતી? જવાબ – વિશ્વ વેપાર સંગઠન\nપ્રશ્ન- ભારતમાં સૌપ્રથમ આધાર કાર્ડ કોને આપવામાં આવ્યું હતું? જવાબ – મહારાષ્ટ્રની રહેવાસી રંજના સોનાવણેને સૌથી પહેલા આધાર કાર્ડ આપવામાં આવ્યું હતું. વર્ષ 2010માં તેને આધાર કાર્ડ આપવામાં આવ્યું હતું.\nઆ પણ વાંચો: યુક્રેનથી 182 વિદ્યાર્થીઓને લઈ મુંબઈ પહોંચી ‘ઓપરેશન ગંગા’ની સાતમી ફ્લાઈટ, કેન્દ્રીય મંત્રી નારાયણ રાણેએ એરપોર્ટ પહોંચી કર્યુ સ્વાગત\nઆ પણ વાંચો: સેટેલાઈટ તસ્વીરોમાં ખુલાસો, યુક્રેનના રસ્તાઓ પર જોવા મળ્યો 64 કિલોમીટર લાંબો કાફલો, રાજધાની કીવ પર મોટા હુમલાની ફિરાકમાં રશિયા\niasmock interviewupscUPSC Interview Questions


અમદાવાદની પરિણીતાનો નંબર વાયરલ, લખાયું @40 રૂપિયા\nયંગસ્ટર્સમાં આજકાલ સોશિયલ મીડિયાનું વળગણ ભારે છે. જો કે, તેના લાભ-ગેરલાભ બંને છે. સોશિયલ મીડિયામાં સૌથી વધુ યુવતીઓ રચીપચી રહે છે અને ભોગ બનનારાઓમાં તેની સંખ્યા પણ વધુ રહેતી હોય છે. અમદાવાદની એક પરિણીતાએ દિલ્હીમાં કરેલી હરકતે સૌને ચોંકાવી દીધા હતા. અમદાવાદના એક પરિવારમાં પતિ દિલ્હી કામ માટે રહેતો હતો. જયારે પરિણીતા ઘરે એકલી હોવાથી સોશિયલ મીડિયામાં રચીપચી રહેતી હતી. અમદાવાદના મોટેરા વિસ્તારમાં રહેતી પરિણીતા કે જેનો પતિ દિલ્હી નોઈડામાં રહીને ખાનગી કંપનીમાં9વર્ષથી કામ કરે છે. પતિ દિલ્હીમાં રહેતો હોવાથી અમદાવાદના મોટેરામાં રહેતી પરિણીતા તેના પતિને મળવા નોઈડા જતી આવતી રહે છે.\nગત તા.2જાન્યુઆરીના રોજ મહિલા પતિને મળવા નોઈડા ગઈ હતી. આ દરમિયાન દિલ્હીમાં તેના પતિના ઘરની બાલ્કનીમાંથી તેણે એક દ્રશ્ય નિહાળ્યું હતુ. જેમાં એક પડોશણ તેના બોયફ્રેન્ડ સાથે અભદ્ર હરકતો કરી રહી હોવાનું જોઈને અમદાવાદની પરિણીતાએ આખુ દ્રશ્ય મોબાઈલમાં કેદ કરી નાંખ્યું હતુ. જે બાદ પરિણીતાએ પતિને વાત કરી હતી. જો કે, પતિએ આ બધી બાબતોને અવગણીને પોતાનું કામ જ કર તેવી સલાહ આપી હતી. ત્યારબાદ તા.20 ફેબ્રુઆરીએ મહિલા અમદાવાદ પરત આવી ગઈ હતી. ત્યારબાદ અચાનક પતિને જાણવા મળ્યું હતું કે ઈન્સ્ટાગ્રામ આઈડી પર પોતાની પત્નીનો મોબાઈલ નંબર મુકી દેવાયો છે.\nસોશિયલ મીડિયા એપ ઈન્સ્ટાગ્રામ પર પત્નીનો મોબાઈલ નંબર સાથે કોમેન્ટમાં 40 રૂપિયા પ્રતિ કલાક એવો ભાવ લખવામાં આવ્યાં હતાં. આ પ્રકારે બદનામી કરવામાં આવતાં મહિલાના નંબર પર અજાણ્યા શખ્સોના ફોન આવવા માંડયા હતા. આખરે, મહિલાએ સાયબર ક્રાઈમ બ્રાન્ચમાં ફરિયાદ નોંધાવી છે. આ ઘટનામાં પતિના પડોશણ સાથે સંકળાયેલાનું કૃત્ય હોવાની આશંકા છે. અમદાવા સાયબર ક્રાઈમ બ્રાન્ચના જણાવ્યા પ્રમાણે નોઈડાના શખસની સંડોવણીની દીશામાં તપાસ થઈ રહી છે. ઘટના બાદ વિસ્તારમાં હોબાળો મચી ગયો હતો. અને મામલો સાઈબર ક્રાઈમ બ્રાંચ સુધી પહોંચી ગયો હતો.\nબૉડી બનાવવા ઇન્જેક્શન લીધું અને મુશ્કેલીમાં મુકાયો યુવાન